އިންތިޒާރު ( 20 ) – Esfiya\nއައި ރިއަލީ ހޯޕް ހީޒް ޑުއިން ފައިން.. މާ ބޮޑު ވަރެއް ނުވޭދޯ؟ ” މާޔާ އެއްޗެކޭ ބުނަން އުޅެފަވެސް ވަގުތުގެ ގޮތުން ހިމޭންކަން ހިޔާލުކުރަމުން ފޯނު ބޭއްވިއެވެ.\nމާޔާ އެނބުރިލަމުން ކިޔާންގެ މޫނަށް ބަލާލީ ހިތްދަތިގޮތަކަށެވެ. ކިޔާން ބުމަ އަރުވާލީ ކިހިނެއްވީހޭ އަހާފަދަ ގޮތަކަށެވެ. މާޔާ ހީލިއެވެ. ނަރުސް ކުއްޖަކު އައިސް މަޑުކުރެވޭނީ އެންމެ މީހަކަށޭ ބުނުމުން އެންމެން ނުކުމެގެން ދިޔައީ މާޔާއާ ކިޔާނަށް ވަގުތު ދޭން ވެގެނެވެ. ނިޝާ ނުކުންނަމުން މާޔާގެ އަތުގައި ހިފާ ފިތާލަމުން ހީލިއެވެ. އެންމެން ނުކުތުމުން މާޔާ ގޮސް ކިޔާންގެ އެނދުގެ ކައިރީ ކޮޅަށް ހުއްޓިލިއެވެ. ކިޔާން ބަލަން އޮވެފައި މާޔާގެ އަތުގައި ހިފާލަމުން ” ޔޫ ލުކް ޕްރިޓީ ” އޭ ބުނެލިއެވެ. މާޔާ ކުޑަކޮށް ހީލަމުން ކިޔާންގެ މަގަތުގައި އެނދުގަ އިށީދެލަމުން ކިޔާންގެ ބޮލުގައި އަޅާފައި އޮތް ބެންޑޭޖްގައި ފިރުމާލަމުން ތަދުވޭހޭ އަހާލިއެވެ. ކިޔާން ބޯ ޖަހާލަމުން އާއެކޭ ބުނުމުން މާޔާ ދެރަވިއެވެ. ފެންކަޅިވެފައި އިސްޖަހާލަމުން ތުންފަތުގައި ދަތް އަޅާލިއެވެ. ކިޔާން މާޔާގެ ދަތްދޮޅީގައި ހިފާ އުފުލާލަމުން ތުންފަތުގައި ދަތް ނާޅާށޭ ބުނެލީ ލޯބިން ފުރިގެންވީ ގޮތަކަށެވެ. މާޔާ ބަލަން އިދެފައި ކިޔާންގެ މޭގައި ބޯ އަޅާލިއެވެ. ކިޔާން މާޔާގެ ބުރަކަށީގައި އަތުން ފިރުމާލަމުން ހީލިއެވެ. ” އައި އެމް ސޮރީ ކިޔާން ” މާޔާ ހިތުން އެހެން ބުނެލީ އަމިއްލަ ނަފްސް ކުއްވެރިކުރަމުންނެވެ. ކިޔާންގެ މި ހާލަތުގެ ޒިންމާނަގަންޖެހޭ މީހަކީ އޭނައެވެ. މާޔާ އިރުކޮޅަކު ކިޔާންގެ މޭގައި ބޯ އަޅައިގެން އޮވެފަ ކުއްލިއަކަށް ތެދުވެ ދާންވެއްޖެއޭ ބުނެލިއެވެ. ކިޔާން ހައިރާންވެފައި ކޮންތާކަށްހޭ އަހާލުމުން މާޔާ ވަރަށް މުހިއްމު ތަނަކަށޭ ކިޔާފަ ކޮޅަށް ތެދުވިއެވެ. ފަތިސް ގަޑީ މާޔާ ދާން ޖެހޭ މުހިއްމު ތަނަކީ ކޮބާހެއްޔެވެ؟ ކިޔާންގެ މޫނަށް މާޔާ ބަލާލީ އެހެންޏާ ނުބަލާ ގޮތަކަށެވެ. އެ މޫނުމަތީގައި ވީ އަސަރަކުން ކިޔާންގެ ހިތް ތެޅިލިއެވެ. ކިޔާން އެއްޗެކޭ ބުނަން އުޅުނުތަނާ މާޔާ ގުދުވެފައި ކިޔާންގެ ތުންފަތުގައި ޝަހާދަތް އިނގިލި ޖައްސާލަމުން މަޑުމަޑުން ޝޫޝް އޭ ބުނެލިއެވެ. މާޔާ ހިތްފުރެންދެން ކިޔާނަށް ބަލަން އޮވެފައި ކިޔާންގެ ނިތްކުރީގައި ތުންފަތް ޖައްސާލަމުން ލޯ މަރާލިއެވެ. މާޔާ ދުރުވެލަމުން ދާން އުޅުމުން ކިޔާން މާޔާގެ އަތުގައި ހިފާލަމުން އަވަހަށް އަންނާށޭ ބުނެލިއެވެ. މާޔާ އަނެއް ފަރާތަށް މޫނު އަނބުރާލަމުން ޓްރައި ކުރާނަމޭ ބުނެލީ މާނަވީ ގޮތަކަށެވެ. ދެމީހުންގެ އަތް މަޑުމަޑުން ވަކިވަމުން ދިޔައިރު މާޔާގެ ލޮލުން ކަރުނަތިއްކެއް ކޯތާފަތުން ދެމިގަތެވެ. މާޔާ ދެން ކިޔާނަށް ބަލާވެސް ނުލާ ހަލުވިފިޔަވަޅުތަކެއްގައި އެތަނުން ނުކުމެގެން ދިޔައެވެ.\nބާރު ސްޕީޑެއްގައި މާޔާ ކާރު ދުއްވަމުން ގޮސް މަޑުކޮށްލީ ނިހާންމެންގޭ ކުރިމައްޗަށެވެ. ހަލުވިފިޔަވަޅުތަކެއްގައި ގޮސް މާޔާ ދޮރުގަ ބެލް ޖަހަން އުޅުނުތަނާ ނިހާން ދޮރު ހުޅުވާލީ ފުޅާ ހިނިތުންވުމަކާ އެކީއެވެ. މާޔާ އަންނާނެ ކަމަށް ހުރި ފަދައެވެ. މާޔާ ނިހާން ފެނުނު ގޮތަށް އަތް ދަމާލާފައި ނިހާންގެ މޫނުމަތީގައި ބާރަކަށް ޖެހިއެވެ. ނިހާން މޫނުގައި އަތް އަޅާލަމުން ފާޑަކަށް ބަލާލީ އަނގައަށް ވައްތަރެއް ޖައްސާލަމުންނެވެ. ” ހައު ޑެއަރ ޔޫ؟ ” މާޔާ މެއާ ހިސާބުން ނިހާންގެ ޓީޝާޓްގައި ހިފާ އަތަށް އޮޅާލަމުން ބުނެލީ ރުޅިވެރިކަމާއެކީއެވެ. ނިހާން ހީލަމުން ހަމަޖެހޭށޭ ބުނެފަ މާޔާގެ އަތް ނައްޓުވާލަމުން ދުރަށް ޖެހިލިއެވެ. ” އަހަރެން އޭރުވެސް ބުނިން ދޯ މިހެން ވާނެޔޭ. މާޔާ އަޑުނޭހުމަކީ މަގޭ ކުށެއް ނޫން. މިހާރު އައިސް ކޮންމެހެން މަގޭ ބޮލަށް އަރާނެކަމެއް ނެތް.. ކިޔާންގެ އެ ހާލުތުގެ ޒިންމާވާންޖެހޭ މީހަކީ މާޔާ..” ނިހާން ދެ ކޮނޑު އަރުވާލަމުން ވާހަކަ ދެއްކީ ހަމަޖެހިފައެވެ. މާޔާ ރުޅިވެރިކަމުގެ ނަޒަރަކުން ނިހާނަށް ބަލަން ހުރީ އެއްޗެކޭ ނުކިޔައެވެ. އަމިއްލައަށް ވެސް ނިހާން އެ ބުނީ ތެދެއްކަމަށް ގަބޫލުކުރެވުނީއެވެ. މާޔާއަށް ވާނަމަ އެ ދެލޮލުން އެކަނިވެސް ނިހާން ފިއްސާލާނެއެވެ. ” ދެންވެސް ކިޔާން ސަލާމަތުން ހުންނަށް ބޭނުންނަމަ ކިޔާނާ ދުރަށްދޭ! އެލްސް އަނެއްކާވެސް….. ” މި ފަހަރު ނިހާންގެ ޖުމުލަ ފުރިހަމަނުކުރެވުނީ ކުއްލިއަކަށް މާޔާ ހަޅޭލައްވައިގަތުމުންނެވެ. ” ހަބަރުދާރު. ދެން ކިޔާންގެ ގައިގަ އިނގިލި ކުރިވެސް ޖައްސައިގެން ނުވާނެ.. ނިހާން ހަނދާން ނެތިއްޔާ އަހަރެންވެސް ބުނެފާނަށް. އަހަރެން މީ އަހަރެންގެ އަމިއްލަ ބޮޑުބޭބެ މަރާލަން ފަސްނުޖެހުނު މީހެއް. ދެން ވިސްނާލާ. ނިހާން މަރާލަން ވަކި އަހަރެން ފަސްޖެހޭނެތަ؟ ” މާޔާ ޝަހާދަތް އިނގިލި ނިހާނާ ދިމާލަށް ދިއްކޮށްލަމުން ބުނެލި ޖުމުލައިން ނިހާން ހިނިގަނޑެއް ޖަހާލިއެވެ. މާޔާ އިތުރަށް ރުޅިގަދަވިއެވެ. އޭނައަށް ބުނެވުނީ މަޖާއެއްޗެއް ހެއްޔެވެ.\n” މާޔާ ހަނދާން ނެތިއްޔާ އަހަރެންވެސް ބުނަންތަ؟ މާޔާ އަތުން އެރޭ ވީ ކަމެއް ވިއްޔާ ވީ ހަމަހޭގަ ހުރެގެނެއް ނޫނޭ.. ޔޫ ވާ ޑްރަންކް.. މާޔާ ހަމަހޭގަ ހުރެގެން ނުކެރޭނެ އެކަހަލަ ކަމެއް ކޮށްލާކަށް. ޔަގީން.. އާން. ދެން ބޮއެގެން ހުރެ އަހަރެން މަރަންނާ މަރާ. އައި ޑޯންޓް ކެއަރ.. މާޔާގެ އަތުން މަރުވުމަކީވެސް އަހަންނަށް ލިބޭނެ ހާދަބޮޑު ހިތްހަމަޖެހުމެކޭ.. އެކަމަކު މާޔާއަށް ދެން ކެރޭނެތަ މަސްތުވާތަކެތި އަނބުރާ ބޭނުންކުރަން؟ ނުކެރޭނެ… އެހެންވީމަ.. ކިޔާނަށް ކީއްކުރަންވީ ދެން..؟ ” ނިހާން ހިނިތުންވުމަކާއެކީ ހުރިހާ ވާހަކައެއް ދައްކަމުން ގޮސް ފަހު ޖުމުލަ ބުނެލީ ވިސްނާލާ ފަދައިންނެވެ. މާޔާ ރުޅިއައިސްގެން އަނެއްކާވެސް ނިހާންގެ މޫނުގައި ޖަހަން އަތް މަޅާލިތަނާ މިފަހަރު ނިހާން ހުޝިޔާރުކަމާއެކީ އެ އަތުގައި ހިފާ ހުއްޓުވާލަމުން އަތަށް ދަމާލިއެވެ. މާޔާގެ މޫނުގޮސް ނިހާންގެ މޭގައި ޖެހުނު ހިނދު މާޔާ އަނެއް އަތުން ނިހާންގެ މޭގައި ވިއްދާލަމުން ދުރުވެވޭތޯ މަސައްކަތް ކުރިއެވެ. ” ކިޔާން ސަލާމަތުން ހުންނަށް ބޭނުންތަ؟ އިފް ސޯ ބުނޭ ކިޔާނާ ދުރުގަ ހުންނާނަމޭ… އެހެންނޫނީ… ” ނިހާން އަޅާވެސްނުލާ މާޔާގެ މޫނަށް އެޅިފައި ހުރި އިސްތަށިކޮޅުތައް ދުރުކޮށްލަދެމުން ބުނެލިއެވެ. މާޔާ ދެލޯ ބޮޑުކޮށްލަމުން ނިހާނަށް ބަލަން ހުރިއިރު ފެންކަޅިވިއެވެ. ކިޔާނާ ދުރަށް ދާން ވިސްނާލިޔަސް ހިތަށް ހާދަ ތަދެއް ވެއެވެ. ދެން ދުރަށް ގޮއްސިއްޔާ ކިހާ ވަރެއް ވާނެ ހެއްޔެވެ؟ މާޔާ ލޯ މަރާލަމުން ވިސްނާލިއެވެ. މި ނޫން ގޮތެއް ނެތެވެ. އަމިއްލަ ފުރާނަ ދިޔަސް މާޔާ ކިޔާނަށް ކަމެއް ވިޔަކަ ނުދޭނެއެވެ. ކިޔާނަށް ހަގީގަތް ކިޔައިދިނަސް ނިހާންގެ އަނިޔާތަކުން ސަލާމަތެއް ނުވެވޭނެއެވެ. އެހެންކަމުން ކިޔާނަށް މާޔާގެ އެއްވެސް އެއްޗެއް ނޭނގި މާޔާދެކެ ނަފްރަތް ކުރިޔަސް މާ ރަނގަޅުވާނެއެވެ. އޭރުން ގައިމުވެސް އޭނައާ ހެދި ކިޔާނަށް އެއްވެސް ނުރައްކަލެއް ނެތެވެ. ކޮންމެވެސް ދުވަހަކުން އެ ދެމީހުން އަދި އެކަކަށް ވާނެއެވެ. އެހާ ދުވަހަށް މާޔާ އިންތިޒާރުކުރާނެއެވެ. މި ކަމުގެ ސަބަބުން އުމުރު ދުވަހު ކިޔާންގެ އިންތިޒާރުގަ ހުންނަށް ޖެހުނަސް މާޔާ ހުންނާނެއެވެ. އަބަދައްޓަކައި މި ގޮތުގައި ކިޔާންދެކެ ލޯބިވާނެއެވެ.\n” ފައިން.. އަހަރެން މި ހުރީ ކިޔާނާ އަބަދައްޓަކައި ދުރަން ދާން ތައްޔާރަށް. އެކަމަކު ނިހާންވެސް ޖެހޭނެ އަހަރެންކައިރީ ވައުދުވާން ދެން ކިޔާނަށް އެއްވެސް ކަމެއް ނުކުރާނެ ކަމަށް. ” މާޔާ ލޯ ހުޅުވާލަމުން ނިހާނާ ހަތަރުކަޅި ހަމަކޮށްލަމުން ބުނެލީ ދެރަވެފަހުރެއެވެ. ނިހާން މާޔަގެ އަތުން ދޫކޮށްލަމުން ” އައި ޕްރޮމިސް ” އޭ ބުނެލިއެވެ. މާޔާ ދެން އެއްޗެކޭ ނުބުނެ ނުކުންނަށް ދިޔައީ މަރުވެފައިވާ މައްޔިތެއް ހެނެވެ. ” މާޔާ.. ބަލައިގެން އުޅެއްޗޭ ” ނިހާން ގޮވާލަމުން ބުނެލިއެވެ. މާޔާ އެ ދިޔަ ގޮތަށް ދަމުން ކުރިން ދުވަހުވެސް ބުނިހެން ” ގޯ ޓް ހެލް ” އޭ ބުނެލިއެވެ. ” އަޖައިބެއް.. އަބަދު އަހަރެން ހެލްއަށް ފޮނުވަން. ” ނިހާން ފާޑެއްގެ ގޮތެއް އަނގައަށް ހަދާލަމުން ބުނެލީ މާޔާ ދިޔަ ދިމާލަށް ބަލަން ހުރެއެވެ. މާޔާ ދޮރުން ނުކުމެގެން ދިއުމުން ނިހާން މަޑުހިނގުމެއްގައި ގޮސް ސިޑީގެ ހަރްފަތްތައް ގިރާ ކުރަމުން ގޮސް ދިގު ކޮރިޑޯ ހުރަސްކޮށްލާފައި ގޮސް ހުއްޓިލީ އެންމެ ކަނުގައި ހުރި ކޮޓަރިއެއްގެ ކުރިމައްޗަށެވެ. ކޮޓަރީގެ ދޮރު ހުޅުވާލަމުން ނިހާން އެތެރެއަށް ވަނެވެ. ދޮރުކައިރީ ހުރި ސްވިޗްއަކަށް ފިއްތާލުމުން މުޅިކޮޓަރި އެކީ އަލިވެގެން ދިޔައެވެ. ނިހާން ކޮޓަރީގެ ހަތަރު ފާރުގައި ހަރުކޮށްފައި ހުރި ފޮޓޯތަކަށް ބަލަން ހުރި އިރު ފެންކަޅިވިއެވެ. ހުސްތަންކޮޅެއް ނެތި މުޅިކޮޓަރީގަ ހަރުކޮށްފަ އެ ހުރީ އެންމެ އަންހެން ކުއްޖެއްގެ ތަސްވީރުތަކެވެ. މާޔާގެ ތަސްވީރުތަކެވެ. މީގެ ހަތް އަހަރު ކުރީގެ ތަސްވީރުތަކާ މިހާރުގެ ތަސްވީރުތަކެވެ. ކޮޓަރީގެ މެދުގައި ބަހައްޓާފަ ހުރި މޭޒުމަތީގައި އަންހެން ކުއްޖެއްގެ ހެދުންތަކާ ރީތިވާ ސާމާނު ބަހައްޓާފަ ހުއްޓެވެ. އެއީ މީގެ ހަތް އަހަރު ކުރީ މާޔާ ނިހާން މެން ގޭގައި އުޅުނު އިރު ބޭނުންކުރިހާ އެއްޗިއްސެވެ. އެތަނުން ސްކާފެއް ނަގައިގެން ނިހާން ވަސްގަނެލިއެވެ. މާޔާގެ މީރުވަސް އަދިވެސް އެ ސްކާފްގައި ހަރުލާފައި ހުރި ފަދައެވެ. ނިހާން ކުޑަކޮށް ހިނތުންވެލަމުން ގޮސް ފާރުގައި ހަރުކޮށްފައި ހުރި ފަސްވަރަކަށް ފޫޓޫގެ އަތުން ކުރަހާފައިވާ ދިގު، މާޔާގެ ތަސްވީރުގައި އަތުން ފިރުމާލިއެވެ. ” އައިމް ސޮރީ މާޔާ.. އަހަރެން ބޭނުމެއް ނޫން މި ގޮތެއް. އެކަމަކު މާޔާ އެހެންމީހަކާ އެކީ އުޅޭތަން ބަލަން އަހަންނަށް ކެތްނުކުރެވޭނެ. މީހުން ބުނާތީ އަޑުއަހަން ލޯބި ވުމަކީ ލޯބިވާމީހާ އުފަލުގަ އުޅޭތަން ދެކުމޭ. މާޔާގެ އުފަލަކީ ކިޔާން. އެކަމަކުވެސް އަހަރެންގެ ހިތް އެހާ ބޮޑެއް ނޫން މާޔާ.. މާޔާ އެހެން މީހަކާ އެކީ އުޅޭތަން ބަލަން ހުންނަހާ އަހަރެންގެ ހިތް ބޮޑެއް ނޫން…. ކޮންމެވެސް ދުވަހަކުން މާޔާއަށް އަހަރެން މި ވާ ލޯބި އަންދާޒާ ކުރެވޭނެ ކަމަށް އުއްމީދުކުރަން. އެ ދުވަހަކުން މާޔާ އަހަންނަށް މާފުކޮށްދޭނެ ކަމަށް އުއްމީދުކުރަން ” ނިހާން ތަސްވީރަށް ބަލަން ހުރެ ވާހަކަ ދެއްކިއިރު ލޮލުން ކަރުނަތިއްކެއް ވެއްޓުނެވެ. އަތުގައި އޮތް ސްކާފްގެ ތެރެއަށް އެ ކަރުނަތިކި ފޭދިގެން ދިޔައެވެ. ” އައި ރިއަލީ ލަވް ޔޫ މާޔާ ” ނިހާން ތަސްވީރުގައި ތުންފަތް ޖައްސާލިއެވެ. ދެވަނަ ސުކުންތުގައި ނިހާން މޫނުގައި ދެއަތް އަޅާލަމުން ބިންމައްޗަށް ތިރިވީ ކޮޅަށް ހުންނާނެ ހިތްވަރެއް ނެތުމުންނެވެ. ގިސްލަގިސްލާފައި ރޮވެން ފެށުނެވެ. އަޑު ބޭރުވެދާނެތީ ސްކާފް އަނގަމަތީ އަޅައި ބާރުކޮށްލިއެވެ.\nނިހާންމެން ގެއިން ނުކުމެގެން މާޔާ ދިޔައީ ސީދާ ގެއަށެވެ. ނިންމި ނިންމުމާ ދޭތެރޭ ވިސްނަމުން ދިޔައިރު ދެލޯ ހުރީ ފެންކަޅިވެފައެވެ. ކާރުގައި އިންދާ ކިޔާން ގުޅާލުމުން މާޔާ ފޯނެއް ނުނަގައެވެ. އޭރު ހެނދުނު ވެ ދުނިޔެމަތި އަލިވެއްޖެއެވެ. ސިޑިން ފައިބައިގެން އައި މަލީހާއަށް ބޮޑުދޮރުން ވަދެގެން އައި މާޔާ ފެނުމުން ހައިރާންވެފައި ކޮންތާކުންހޭ ސުވާލުކޮށްލިއެވެ. މާޔާ ލައިގެން ހުރި ހެދުމުން އެއައީ ބޭރުންކަން އެނގެއެވެ. މާޔާގެ ރަތްވެފައި ދެލޯ ފެނުމުން ލޮލަށް ކިހިނެއްވީހޭ މަލީހާ އަހާލީ ކަންބޮޑުވެފައެވެ. މާޔާ އިސްޖަހާލައިގެން ހުރެ ސިޑިން އަރަމުން ކިޔާން ބޯ ފެޅިގެން، އެހެންވެ ހޮސްޕިޓަލަށް ގޮއްސައޭ ބުނެލިއެވެ. މާޔާގެ ޖަވާބުން މަލީހާ ހާސްވެފައި ސުވާލުކުރަން ފެށިއެވެ. އެހެންނަމަވެސް މާޔާ ދެން އެއްވެސް އެއްޗެކޭ ނުބުނެ ސިޑިން އަރައިގެން ދިޔައީ މަލީހާ ގޮވާލަ ގޮވާލަ ހުއްޓައެވެ. މާޔާ ކޮޓަރިއަށް ވަދެ އެނދުގައި އިށީދެލަމުން ފޯނު ކައިރީގަ ބޭއްވިއެވެ. އެހެން އިންދާ އަނެއްކާވެސް ކިޔާން ގުޅަމުން ދިޔައެވެ. މާޔާ ފޯނަށް ބަލަން އިންދާ ލޮލުން ވެއްޓުނު ކަރުނަތިކި ގޮސް ޖެހުނީ ފޯނުގެ ސްކްރީންގައެވެ. ފޯނު ނިއްވާލަމުން މާޔާ އެނދުގައި އެއް އަރިއަކަށް އޮށޯވެލިއިރު ރޮވެމުން ދިޔައެވެ. ކިޔާންގެ ސަލާމަތަށްޓަކާ މި ނޫން ގޮތެއް ނެތެވެ. އިރުކޮޅަކުން މާޔާ ތެދުވެފައި ގޮސް އަލަމާރިމަތީ ހުރި ބޮޑު ފޮށްޓެއް ނެގިއެވެ. ދެން އަލަމާރިތެރޭ ކިޔާން ދީފައި ހުރި ކުދި ހަދިޔާތަކާ ބޮޑެތި ހަދިޔާތަކާ ހުރިހާ އެއްޗެއް ނަގާ ފޮށްޓަށް އަޅާލިއެވެ. މޭޒުމަތީ ހިއްކަން ބަހައްޓާފަ ހުރި ލިލީ މާތައްވެސް ހިފައިގެން އައިސް ފޮށިތެރެއަށް ލާފަ ފޮށި ބަންދުކޮށްލީ ހުރިހާ ހަނދާންތަކެއް ބަނދުކޮށްލި ފަދައިންނެވެ. އެހެންނަމަވެސް ހިތުގައި ވާ ހަނދާންތަކެއް ދުވަހަކުވެސް ބަންދުވާނެ ހެއްޔެވެ؟\nހޮސްޕިޓަލްގައި ގައި އޮތް އިރު ކިޔާން މާޔައަށް ގުޅަމުން ދިޔައެވެ. ގުޅާ ގުޅާ ފޯނުނުގެމުން މާޔޫސްވިއެވެ. ޒިޔާނަށް އެ މަންޒަރު ފެނުމުން މާޔާއަށް ނިދުނީ ކަމުގައި ވާނީއޭ ބުނެލިއެވެ. ކިޔާން ހިނިތުންވެލިޔަސް މާޔާ ނުނިދާނެކަން އެނގެއެވެ. ހިތުގައި ބިރުވެރިކަމެއް އުފެދުނެވެ. މާޔާ އެންމެ ފަހުން ކިޔާނަށް ބަލާލި ގޮތް ލޮލުކުރިމަތީ ސިފަވަމުން ދިޔައެވެ. ގެއަށް ދޫކޮށްލުމުންވެސް ކިޔާން މާޔާއަށް ގުޅަމުން ދިޔައެވެ. ފަހުން އައިސް ފޯނު އޮތީ ނިއްވާލަފައޭ ބުނުމުން ހިތްތެޅިގަތެވެ. އަނެއްކާ ކަމެއްވީބާއެވެ. އެހެން އޮއްވާ މަލިހާ ގުޅާލުމުން ކިޔާން އުފާވިއެވެ. މަލީހާ ކިޔާންގެ ހާލު އަހާ ކިހިނެއްވީކަމެއްހޭ ކިޔާ ސުވާލުކުރިއެވެ. ކިޔާން ވީ ގޮތް ކިޔަދީފައި މާޔާ ކޮބާހޭ ސުވާލުކޮށްލިއެވެ. މާޔާގެ ފޯނު އޮތީ ނިއްވާލާފައޭ ބުނެލިއެވެ. މަލީހާ މަޑުކޮށްލާށޭ ބުނެލަމުން މާޔާގެ ކޮޓަރި ކައިރިއަށް ގޮސް ދޮރުގައި ޓަކި ޖަހާލަމުން ކިޔާންގެ ފޯނެކޭ ބުނެލިއެވެ. މަންމަގެ އަޑަށް އެނދުގައި އިށީދެލައިގެން އިން މާޔާ އަވަހަކަށް އެނދުގައި އޮށޯވެލަމުން ނިދާފައި އޮތްކަމަށް ހެދިލިއެވެ. މަލީހާ ކޮޓަރިއަށް ވަދެ މާޔާ ނިދާފައި އޮތް ތަން ފެނިގެން އެ ވާހަކަ ކިޔާން ކައިރީ ބުނެލަމުން ގޮވަންވީހޭ އަހާލިއެވެ. ކިޔާން ނޫނެކޭ ބުނެލަމުން ފޯނު ބޭއްވީ ހޭލީމަ ގުޅާލާށޭ ބުނާށޭ ބުނެފައެވެ.\nހެނދުނު ސައިބޯން ތިން މީހުން ތިބި އިރު މާޔާ ނެތުމުން ފާއިޒު މާޔާ ކޮބާހޭ އަހާލިއެވެ. ” ރޭގަ ކިޔާން ޑިއުޓީގަ އުޅެފަ ގެއަށްދާން އުޅެނިކޮށް މޫނު ފޮރުވައިގެން ހުރި މީހަކު އައިސް އެއްޗަކުން ޖަހާ ބޯ ފެޅިގެން މާޔާ ހޮސްޕިޓަލްގަ އުޅެފަ އައިސް އެބަ އޮތް ނިދިފަ މިހާރު.. ” މަލީހާ އޮޅުންފިލުވައިދިނެވެ. ” ކީކޭ؟ ކޮންއިރަކު؟ ކިޔާން ރަނގަޅުތަ މިހާރު؟ ” މާއިޝާ ހާސްވެފައި ސުވާލުކުރިގޮތުން ފާއިޒުއާ މަލީހާއާ ދެމީހުންވެސް ހައިރާންވެފައި ބަލާލިއެވެ. ” ކިޔާން ރަނގަޅު މިހާރު. ގޭގަ ވީ މިހާރު ” މަލީހާ ފާޑަކަށް މާއިޝާއަށް ބަލާލަމުން ބުނެލިއެވެ. މާއިޝާ ސައިވެސް ނުބޮއެ ތެދުވެގެން ކޮޓަރިއަށް ދިޔައެވެ. ކޮޓަރީގަ ދެކޮޅަށް ހިނގަމުން ކިޔާނަށް ގުޅާލިއެވެ. ކިޔާން ފޯނު ނެގިތަނާހެން މާއިޝާ އެއްފައްޗަކަށް ސުވާލު ކުރަން ފެށިއެވެ. ކިޔާން ކުޑަކޮށް ހީލަމުން މިހާރު ރަނގަޅޭ ބުނެލިއެވެ. އެދުވަހު ހަވީރު މާއިޝާ ” ގެޓް ވެލް ސޫން ” ކާޑަކާ މާ ބޮނޑިއެއް ހިފައިގެން ކިޔާނަށް ގޮވާލަން ދިޔައެވެ. މާޔާ ނާންނާތީ ކިޔާން ސުވާލުކުރުމުން މާޔާ ވީ އޮފީހުގައި ކަމަށް މާއިޝާ ބުނެލިއެވެ.\nދެދުވަސް ފާއިތުވެގެން ދިޔައިރު ކިޔާން ގުޅިޔަސް ގިނަފަހަރު މާޔާ ފޯނު ނުނަގައެވެ. ފޯނު ނަގާ ފަހަރަކުވެސް ހަމައެކަނި ހާލު ބަލާފަ ބިޒީއޭ ކިޔާފަ ފޯނު ބާއްވައެވެ. ކިޔާންގެ ބޯ ފެޅިގެން އުޅޭއިރުވެސް މާޔާ ކިޔާނަށް ގޮވާލަން ނުދާތީވެސް ކިޔާންގެ ހިތުގައި ޝަކުވާ އުފެދުނެވެ. އެހެންނަމަވެސް އެންމެ ފަހަރަކުވެސް މާޔާ ކައިރީގަ ވެގެން އުޅޭގޮތެއް ނޭހެނީސް މާޔާ ފޯނު ކަނޑާލައެވެ. ގެއިން ބޭރަށް ނުކުންނަންވެސް ކަރީމް އޮތީ ކިޔާނަށް މަނާ ކޮށްފަ ކަމުން މާޔާމެން ގެއަށް ދެވޭ ކަމަކަށް ވެސް ނުވެއެވެ.\nތިންވަނަ ދުވަހު ރޭގަނޑު ވަގުތު ކިޔާން ޒިޔާން ކައިރީ އެދިގެން މާޔާމެންގެއަށް ގެންގޮސްދިނެވެ. ކިޔާން އެ ގެއަށް ލާފަ ޒިޔާން ކާރުގައި ގެއަށް ދިޔައީ މާޔާއެކީ އަންނާށޭ ބުނެފައެވެ. މާޔާ ފެންފުޅިއެއް ހިފައިގެން ބަދިގެއިން ނުކުތް އިރު މަލީހާގެ ފަހަތުންހެން ދޮރުން ވަދެގެން އައި ކިޔާން ފެނުމުން ހުއްޓިލެވެނުވެ. އަދިވެސް ބޮލުގައި ބެންޑޭޖް އޮޅާލާފައި ހުރިއިރު މޫނު މަތިން ވަރުބަލިކަން ފެންނަމުން ދިޔައެވެ. ކިޔާން ވަދެގެން އައިއިރު މާޔާ ފެނުމުން ހިނިތުންވެލިއެވެ. މާޔާ ހޭންވެސް ނޭގިފައި ބަލަން ހުރެލާފައި އިސްޖަހާލަމުން ތުންފަތުގައި ދަތް އަޅާލިއެވެ. ދެވަނަ ސުކުންތުގައި ކިޔާން އޭނަ ކައިރީ ތުންފަތުގައި ދަތް ނާޅާށޭ ބުނާ ހަނދާނެއް ވެގެން ތުންފަތުން ދަތްތައް ވަކިކޮށްލަމުން ކިޔާނަށް ބަލާލިއެވެ. އޭރު ކިޔާންގެ ތޫނު ދެލޯ އޭނައަށް އަމާޒުވެފަ ހުރުމުން ދެމީހުންގެ ހަތަރުކަޅި ހިނދުކޮޅަކަށް ބައްދަލުވެގެން ދިޔައެވެ. ކިޔާންގެ ދެލޮލުން މާޔާއަށް ފެނުނީ ނިމުމެއްނުވާ ލޮތްބެވެ. އެ ވަގުތުކޮޅު މެދުކެނޑުނީ ކުއްލިއަކަށް މާއިޝާ އައިސް ކިޔާނަށް ގޮވާލުމުންނެވެ. ކިޔާން ސޯފާގައި އިށީދެލައިގެން އިން އިރު މާޔާ ފިޔަވައި ދެން ތިބި ތިންމީހުން ވާހަކަ ދައްކަމުން ދިޔައެވެ. މާޔާ އެއްވެސް އެއްޗެކޭ ނުބުނެ ގޮނޑީގައި އިށީދެލައިގެން އިސްޖަހާލައިގެން އިނީ ދެއަތް ދެ އަތާ މޮޑޭށޭވެ. ކިޔާން އިރުއިރުކޮޅާ މާޔާއަށް ބަލާލައެވެ. މާޔާގެ ބަދަލުވެފައިވާ މިޒާޖު ފެނުމުން ކިޔާން ހައިރާންވިއެވެ. އޭނަ އެތާ އެހާ އިރުވަންދެން އިންއިރުވެސް މާޔާ ޗުޕް އޭވެސް ބުނެނުލައެވެ. އިރުކޮޅަކުން ފާއިޒުއާ މަލީހާ ދެމީހުން ތެދުވެގެން ދިޔައެވެ. ކިޔާން މާއިޝާ އެތަނުން ފޮނުވާލަންވެގެން ޖޫސްތައްޓެއް ހަދައިދީބަލާށޭ ބުނެލިއެވެ. މާއިޝާ އުފާވެލާފައި ގޮސް ބަދިގެއަށް ވަނެވެ.\nމާއިޝާ ދިއުމުން މާޔާ އިސްއުފުލާ ކިޔާނަށް ބަލާލިއެވެ. ކިޔާން ބަލަން އިދެލާފައި އައިސް މާޔާގެ އަތުގައި ހިފައިގެން ހަލުވި ފިޔަވަޅުތަކެއްގައި ސިޑިން އަރައިގެން ގޮސް މާޔާގެ ކޮޓަރިއަށް ވަނެވެ. މާޔާގެ އަތުން ދޫކޮށްލަމުން މާޔާގެ ކުރިމައްޗަށް ހުއްޓިލަމުން ކިޔާން މާޔާގެ އުނަގަނޑުގައި ދެ އަތުން ވަށާލީ ބާރަކަށެވެ. ” އައި މިސްޑް ޔޫ ބޭބް ” ކިޔާން ބުނެލި ޖުމުލައިން މާޔާގެ ހުރިހާ ލޯލިތަކެއް ކޮޅަށް ޖެހުނު ފަދައެވެ. ކިޔާންގެ ގައިގަ ބައްދާލަން ހިތް ބޭނުންވިޔަސް މާޔާ ދެއަތް އުފުލާލަމުންވެސް ތިރިކޮށްލީ ކިޔާންގެ ބޮލުގަ އަޅާފަ އޮތް ބެންޑޭޖް ފެނުމުންނެވެ. ނިހާންގެ އިންޒާރު ހަނދާންވުމުން މާޔާ ލޯ މަރާލިއެވެ. އޭރު ޖޫސްތަށި ހިފައިގެން އައި މާއިޝާއަށް ސިޓިންރޫމުގައި ކިޔާން އަދި މާޔާވެސް ނެތުމުން އެމީހުން ތިބޭނީ މާޔާގެ ކޮޓަރީގަ ކަމަށް ބަލާފަ އައި އިރު ފެނުނު މަންޒަރުން ހުއްޓުން އަރާފައި ބަލަން ހުރެވުނެވެ. ކިޔާންގެ ޖުމުލަ މާއިޝާއަށް ރީއްޗަށް އަޑުއިވުނެވެ. އެ ދެމީހުންގެ އެ ގާތްކަމުން މާއިޝާއަށް އުދަގޫވީ ވަރުން ދޮރުކައިރިއަށް ޖެހިފައި ކަރުކެހިލިއެވެ. ކިޔާން މާޔާގެ ގައިން ދޫ ކޮށްލަމުން މާއިޝާގެ އަތުގަ ހުރި ޖޫސްތަށި ނަގަމުން ތޭންކްސް އޭ ބުނެލިއެވެ. މާއިޝާ ހިނިތުންވެލަމުން އެތަނުން އަވަހަށް ދިޔައީ ދެލޮލަށް ކަރުނަ ޖަމާވުމުންނެވެ. ކިޔާން ޖޫސް ކޯވަރެއް ބޯލަމުން ދޮރު ލައްޕާލަމުން ގޮސް އެނދުގެ ކޮޅުގައި އިށީދެލިއެވެ. މާޔާ ކުޑަދޮރުކައިރިއަށް ހުއްޓިހުރެ ކިޔާނަށް ނުފެންނާނެހެން ލޮލަށް ޖަމާވެފަ ހުރި ކަރުނަތައް ފޮހެލިއެވެ. ” މާޔާ ވަޓްސް ގޮއިން އޮން؟ ކީއްވެ އަހަރެން އިގްނޯރ ތިކުރަނީ؟ އަހަރެން ބަލިވެ އުޅޭއިރުވެސް މާޔާއަކަށް ނުކެރޭ ގޮވާލަން އަންނަންވެސް.. ގޮވާލަން ކީއްކުރަން.. އެންމެ ކުޑަމިނުން ގުޅާލާކަށްވެސް ނުކެރޭ.. ކަމެއްވީތަ؟ ” ކިޔާން މާޔާއަށް ބަލަން އިނީ ޖަވާބަކަށް އިންތިޒާރު ކުރާ ފަދައިންނެވެ. މާޔާ ގަދަކަމުން ތުންފަތްމައްޗަށް ހިނިތުންވުމެއް ވެރިކޮށްލަމުން އެނބުރިލަމުން ގޮސް ކިޔާން ކައިރީ ދެމީހުންގެ ދެމެދުގައި ހުސް ޖާގައެއް ބާއްވަމުން އިށީދެލިއެވެ. ” ސޮރީ.. އަސްލުވެސް މި ދެދުވަސް ވަރަށް ބިޒީކޮށް ދިޔައީ. އެހެންވެ ނުދެވުނީ.. ރޭގަނޑު ގަޑީ ދާން ހުންނަނީ. އެކަމަކު އޮފީހުގަ އުޅެލާފަ ގެއަށް އަންނަ އިރު ހުންނަނީ މާ ބޮޑަށްވެސް ވަރުބަލިވެފަ.. އެހެންވެ ނުދެވުނީ. މިހާރު އޯކޭތަ؟ އަދިވެސް ތަދުވޭތަ؟ ” މާޔާ ކިޔާންގެ މޫނަށް ނުބަލަންވެގެން އެތަން މިތަނަށް ބަލަމުން ވާހަކަ ދެއްކީ މަޑުންނެވެ. ކިޔާން އެހެންހޭ އަހާލަމުން އޯކޭ އޭ ބުނެލީ ހިނިތުންވުމަކާއެކީއެވެ. ކިޔާން އެ ދެމީހުންގެ ދޭތެރޭ ވީ ދުރުމިން ދުރުކޮށްލަމުން މާޔާއާ ޖެހިގެން އިށީދެ އެ އަތުގައި ހިފާލިއެވެ. މާޔާ ހިތްދަތިގޮތަކަށް އެ އަތަށް ބަލާލަމުން ހިނިތުންވެލިއެވެ. ކިޔާން މާޔާގެ އަތުގެ ނުފުށުގައި ބޮސްދިނެވެ. ބައްޕަ ގުޅަން ފެށުމުން ކިޔާން ފޯނު ނެގިތަނާ ހެން ދެން ގެއަށް އަންނާށޭ ބުނެލިއެވެ. ކިޔާން ދާން ބޭނުންނުވިޔަސް ބައްޕަ ބުނުމުން ގެއަށް ލާން ހިނގާށޭ މާޔާ ގާތު ބުނެލިއެވެ. މާޔާ ސުވާލުއުފެދިފައި ބަލާލުމުން ކިޔާންއައީ ޒިޔާންއާ އެކީކަމަށާއި މާޔާއާ އެކީ އަންނަށް ބުނެފަ ގޮއްސިއޭ ބުނެލިއެވެ.\nމާޔާ ބޯ ޖަހާލަމުން ކާރުގެ ތަޅުދަނޑި ބަލާ މާއިޝާ ކޮޓަރިއަށް ދިޔައެވެ. ކިޔާން މާޔާ އަންނާނެ އިރަކަށް މާޔާގެ ކޮޓަރީގަ އިނެވެ. މާޔާ މާއިޝާގެ ކޮޓަރިއަށް ވަން އިރު ފެންނާކަށް ނެތެވެ. ފާހާނަ ތެރެއިން ފެންފައިބާ އަޑުއިވުމުން މާއިޝާވީ ފާހާނާގަ ކަން އެނގުނެވެ. މާޔާ ތަޅުދަނޑި ހޯދަމުން ދަނިކޮށް ފެނުނީ އެނދުކައިރީ ހުރި ސައިޑް ޓޭބަލް މަތީ އޮއްވައެވެ. ތަޅުދަނޑި ނަގައިގެން މާޔާ ހިންދެމިލިތަނާ އެނދުމަތީ އޮތް މާއިޝާގެ ފޯނުން ފެނުނު އެއްޗަކުން ލޯ ބޮޑުކޮށްލެވުނެވެ. ފޯނު ހުޅުވިފައި އޮތް އިރު ސްކްރީންގައި ހުރީ ކިޔާންގެ ފޮޓޮއެކެވެ. މާޔާ އަވަހަށް މާއިޝާގެ ފޯނު އަތަށް ނަގައި ހާވަން ފެށިއެވެ. ކިޔާންގެ އެތައް ބައިވަރު ފޮޓޯތަކެއް ފޯނުގައި ހުރިއިރު ބައެއް ފޮޓޯތައް އެޑިޓް ކޮށް މާއިޝާއާ ދެމީހުން ކޮލާޖްވެސް ހަދާފަ ހުއްޓެވެ. މާޔާ ހައިރާންވެފައި ބަލަމުން ދިޔައިރު ހިތުގައި އެތައް ސުވާލެއް އުފެދުނެވެ. ދެލޯ ފެންކަޅިވީ އިޙްތިޔާރަކާ ނުލައެވެ. ފޯނުގައި ހިފައިގެން ހުރެ އެނދުގައި މަޑުމަޑުން އިށީދެލެވުނީ ކޮޅަށް ހުންނާނެ ވަރެއް ނެތުމުންނެވެ. ފާހާނައިގެ އުޅެފަ ނުކުތް މާއިޝާއަށް އެނދުގައި އޭނަގެ ފޯނު ނަގައިގެން އިން މާޔާ ފެނުމުން ލޯ ބޮޑުކޮށްލެވުނެވެ. ބާރަކަށް ގޮސް މާޔާގެ އަތުން ފޯނު ޖަހައިގަތް އިރު ހިތް ތެޅެމުން ދިޔައެވެ. ތުންފަތުގައި ދަތް އަޅާލަމުން މާއިޝާ މާޔާއަށް ބަލަން ހުރީ ލަދުވެތިކަމާއެކީއެވެ. މާޔާގެ ކުރިމަތީ ރަނގަޅަށްވެސް ބޭޒާރުވީއެވެ. މާޔާ އިސްއުފުލާލި އިރު މާއިޝާގެ ރަތްވެފައި ހުރި ދެލޯ ފެނުމުން އެއައީ ރޮއެފަކަން އެގުނެވެ. ކިޔާނާ މާޔާ ދެމީހުން އެއްކޮށް ފެނުމުން މާއިޝާ ދެރަވީއެވެ.\n” މާއިޝާ! ކިޔާންދެކެ ލޯބިވޭތަ؟ ” މާޔާ ހިތްވަރުކޮށްލާފައި ސުވާލުކޮށްލިއެވެ. މާއިޝާ ލޯ ބޮޑުކޮށްލަމުން މާޔާއަށް ބަލާލީ މައުސޫމު ގޮތަކަށެވެ. މާޔާ ދެންވެސް ސުވާލު ތަކުރާރު ކޮށްލިއެވެ. މާއިޝާ އިސްޖަހާލަމުން މަޑުމަޑުން ބޯ ޖަހާލިއެވެ. މާޔާގެ ހިތް ކުދިކުދި ވި ފަދައެވެ. އެހެންނަމަވެސް ދެވަނަ ސުކުންތުގައި ހިތަށް އެރި އެއްޗަކުން ކުޑަ ހިނިތުންވުމެއް ތުންފަތުގައި ދުވެލިއެވެ. އޭރު މާޔާ ލަސްވެގެން މާއިޝާގެ ކޮޓަރިއަށް އައި ކިޔާނަށް މާޔާގެ ޖުމުލަ އަޑުއިވިގެން ފިޔަވަޅުތައް ހުއްޓުނެވެ. ދޮރު ކުޑަކޮށް ހުޅުވާފައި ހުރުމުން ދެމީހުންވެސް ފެނެއެވެ. ކިޔާން ކުޑަކޮށް ދޮރާ ނިވާވެލައިގެން ހުރި އިރު މާއިޝާގެ މޫނު ފެނެއެވެ. އެހެންނަމަވެސް މާޔާ އިނީ ކިޔާނާ ފުރަގަހަށް ކަމުން މާޔާގެ މޫނެއް ނުފެނެއެވެ. މާޔާގެ ސުވާލަށް މާއިޝާ ބޯ ޖެހިތަން ފެނިގެން ކިޔާންގެ ފައިދަށުން ބިންގަނޑު ދެމިގެން ދިޔަފަދައެވެ. ގަބޫލުނުކުރެވިފައި ބަލަން ހުރިއިރު މާޔާ ވިސްނާނެ އެއްޗެއް ނޭގިގެން ބިރުގަތެވެ. ” ދޮންތާ.. އެކަމަކު ދޮންތަ ކިޔާން ދެކެ ލޯބިވަންނާ ހުވާ ކޮށްފަ މި ބުނީ އަހަރެން މިހުރީ ކިޔާން ހަނދާން ނައްތާލަން ތައްޔާރަށް. އަހަރެން ދޮނަތަގެ އުފާތަކަށް ހުރަސް ނާޅާނަން. އައި ޕްރޮމިސް.. ” މާއިޝާ މާޔާގާތު އެނދުގައި އިށީދެލަމުން އެ އަތުގައި ހިފާލަމުން ބުނެލީ އަވަސް އަރުވާލާފައެވެ. މާޔާ އެއްޗެކޭ ނުބުނެ އިރުކޮޅަކު ހިމޭނުން އިދެފަ އެއްޗެކޭ ބުނަން އަނގަ ހުޅުވިތަނާ ކިޔާން އެތެރެއަށް ވަދެ މާޔާއަށް ގޮވާލަމުން ތަޅުދަނޑި ހަދަނީހޭ އަހާލިއެވެ. މާޔާގެ ގޮތް އެނގޭތީ ކިޔާން ބިރުގަތީއެވެ. ކޮއްކޮގެ އުފަލައްޓަކާ އަމިއްލަ އުފާތައް ގުރުބާން ކޮށްލާކަށްވެސް މާޔާ ފަސްނުޖެހޭނެއެވެ. ކިޔާންގެ އަޑަށް މާޔާއާ މާއިޝާ ދެމީހުންވެސް ސިހިފައި ބަލާލިއެވެ. މާއިޝާ މާޔާގެ އަތުގައި ހިފާލަމުން ކުޑަކޮށް ބޯ ހޫރާލީ ނުބުނާށޭ ބުނާ ފަދައިންނެވެ. މާޔާ މާއިޝާގެ އަތުގައި ހިފާލަމުން ލޯ މަރާލިއެވެ.\n” ހިނގާ ދާން.. ” މާޔާ ތަޅުދަނޑި ނަގައިގެން ކިޔާނަށް ބަލާލިއެވެ. ކިޔާން ފާޑަކަށް މާޔާއަށް ބަލާލަމުން މާޔަގެ ފަހަތުން ނުކުމެގެން ދިޔައީ މާއިޝާއަށް ބަލާވެސް ނުލައެވެ. މާއިޝާ ދެރަވިއެވެ. ކާރުގައި އިން އިރު ކިޔާން އިރުއިރުކޮޅާ މާޔާއަށް ބަލާލައެވެ. މާޔާ އެއްޗެކޭ ނުބުނެ އިންގޮތުން ކިޔާން ބިރުގަތެވެ. މާޔާ އެ ވިސްނަނީ ދެންމެ މާއިޝާއާ ދެއްކި ވާހަކަކަން އެނގެއެވެ. ކިޔާން މާޔާގެ ސިކުނޑިން އެ ހިޔާލު ނެރެލަންވެގެން ޖޯކުތައް ކިޔާދެމުން ދިޔައެވެ. މާޔާ ކުޑަކޮށް ހީލައެވެ. ގެއަށް ދެވުމުން ކިޔާން ކާރުން ނުފައިބާ މާޔާއަށް ބަލަން އިންގޮތުން މާޔާ މަޑުމަޑުން ގެއަށް އާދެވިއްޖޭ ބުނެލިއެވެ. ކިޔާން ބޯ ޖަހާލަމުން އެނގެއޭ ބުނެލިއެވެ. ދެން ބަލާކަށް ނުހަދާ ކިޔާން މާޔަގެނެސް އެ އަތުގަ ތެރޭ ފޮރުވާލީ ވައިރޯޅިއަކަށްވެސް ނުވަދެވޭހާ ކައިރިކޮށްލަމުންނެވެ. ” ދުވަހަކުވެސް އަހަރެން ދޫ ނުކޮށްލަށްޗޭ.. ” ކިޔާން މަޑުމަޑުން އެހެން ބުނެލީ ކުރިއަށްވުރެވެސް ބާރަށް މާޔާގެ ގައިގަ ބައްދާލަމުންނެވެ. މާޔާ ފެންކަޅިވެގެން ދިޔަހިނދު ހިތުން ” އައި ވިޝް ” އޭ ބުނެލީ ކިޔާންގެ މުލައްދަނޑީގައި ހިފާ ބާރުކޮށްލަމުންނެވެ.\nHey guys. Some of you might not like this part and some of you may like this part. I just wanna say that i am just trying to finish the story as i had planned from the beginning. I hope you guys would still enjoy the story 🙂\nchakoe keekey thi kiyany? chakoe kee ehcheh olumeh nufili\nAnonymous neygunu thi kee echeh 🙂\nthanx faathun 🙂\nVery interesting.. waiting for next part..\nthanx tinka ?:) next part friday ga insha allah 🙂\nWow me 1st..alhe plz kiyaan ah eh hen nuhadaa..yageen dhenmaya eh thana maisha vahdaane…next part kon irakun\ncarzi mi faharu first eh nulibuney.. next tym dhq 😉\nnext part fridayga\nI want Nihaan ah Maaya liben. Pls. Assues he deserves to be Maayas person.\nwt if he’s maayaa’s brother\nsadh and aeon lets see dhw vaa gotheh. thanq 🙂\nAlhe nun kiyaan aa maayaa vakinukurey… kiyaan maruvedhaane.. btw story is v nice. Keep it up dear.\nyaan lahu keep reading.. thank you 🙂\nenjoy????? not at ll .. cux story dhaagothun hyvany kiyaan n maayaa dhurukuruvan hen thiulheny .. its like they will nevr be togather ey .. mihaaru thiulheny maisha n kiyaan gulhuvan tha? .. ehn viyya i will not read this story hereafter …n nihaan aky maaya ge beybe ah hadhaaba … n maisha n nihaan gulhuvaa gothah .. noony maisha n some other guy .. but maaya n kiyaan dhurunukurah chey .. plxx … aslu ehn vehjeh yaa salhi vaany mi story … anyways .. i liked this part sortof … salhi .. kon irakun next part? ..\nI really think they r brothers n sisters remember maayaa’s dad is dead so is nihan’s in the end I think it will be nihan n maisha, kiyan n maayaa\nno name.. sorry for disappointing you.. keep reading to knw wahts gonna happn.. something good might happn too.. 🙂 next part on friday\nvara salhi mi partves\nthanq iboo 🙂\nInteresting… waitin for the next part..?\nthank you shahaa 🙂 next part friday ga 🙂\nstory reethi vaanee nihan n maayaa gulhuveema\nI mean like family\nkeep reading to knw whats gonna happn.. thanq 🙂\nmaayaa aai kiyaan nugulhenee nama vaahaka varah hadi …sababakee vaahakaage bathalaa yakee maayaa bathal akee kiyaan .. dhen nihaan akee size roll eh ehenveema nihaan ah maayaa libenneenama meethi hama eh nooon dhw ….\nno body your point is right.. but there comes ups down.. keep reading.. thanq 🙂\nthanq shau 🙂\nEhaa avahah vaahaka nuninmahchey. Maaya n kiyan vakivaane. Ekamaku fahun hurihaa hagygatheh engunyma anehka kiyaan n maaya gulheyne. Next part thankolheh avahah up kohdhyba\nnice guess.. 😉 hehe.. fridayga up kohdheynan 🙂 thanq 🙂\nNice next part when avaha up kolaati\nthanq fary 🙂\nsaarah thanks mihaareethi vaahakaey up kuraathee vvvvv reethi n waiting for next part\nthank you nazi 🙂\nalhe please mayaa n kiyaan dhuru nukurah chey…please….. :'(\nAal dhera nuve keep reading 🙂 thanq 🙂\nKiyan fakyru ge hiy halaku waan ulheny dho e.. .warah dhera… ?\nshima keep reading 🙂 thanq 🙂\nAlhey saarah kihine thi hedhy? Plz dnt separate maya n kiyaan plx\nminnu.. saarah khineh dhwehedhy.. hehe.. keep reading minnu.. thanq 🙂\nwaiting waitin for the next part..\nv hadi vaane maishaa ar kiyan ar gulhuvaifiyya.\nkiyan ah maaya libunyma vaahaka reethi vaany\nBut.. plx maaishaa akaa kiyaan akaa nuvx gulheyey dhn alheyy.. maayaa birunugane kiyaan ah kiyaidhy hurihaa vaahakaeh..\nmaaisha maa kuda dhw.. hmm heheh.. lets see dhw vaa gotheh 🙂 thanq 🙂\nAlhey maaya aa nihaan aa dhemyhun kihineh vaany brothers nd sisters… eadhemyhun ge gulhun ragalheh nooneh nun kuryga vx maaya ehkoh bad relation eh othyma kury part eh ga.. nihaan ah jeheny kohmevex eahen gotheh hadhan dhn kiyaan ah eahen nahadhaa ea fakeeruge ehvex kusheh neh\nInthizaaruge gitaa hithu thereygaa! Thin hatharu raagu kulhe ey ekygaa!\nMaayaa aa eku kiyun threin vesedhemeehun gulheyne dhuvahakah inthizaaruga! Umuru hus viyas. 😉 Maayaa and kiyaan gulhun salhi vaany. Not Nihaan. Heroin akaa villain akaa nugulhey n vice versa.\nNihaan n Maishaa gulheny. Nihaan islaahu vaane adhi dho Saarah. Mulhin thafaathu meeheh gothuga fennan beynun vany Nihan.\nMaisha hates Nihan dho. So nafrathakee loabeege feshumeve. E dhe meehunah ehen hadhan vee. Maayaa and Kiyaan dhuru kurumaky naa insaaf.\nWaiting for nxt part. ^_-\nhehhe. thanq 🙂\nSalhi vaahaka eh .waiting for the next part of this story♡♥\nSalhi mi part, waiting for next part\nthanq xee 🙂\nat the end love wins dhw????i mean mayaa and kiyaan….both of them…\nangle keep reading to knw whats gonna happn.. 🙂 thanq 🙂\ninthizaarakee foni ey chaka vumakee kiuntheringe unmeedhu kobaatha inthizaaru\nkobaa ane bai???\nhaadha laheyy kobaa?????\nmi INTHIZAARU nunimenees zaayaa ulhey INTHIZAARU nugenes dheyneba\nEy today is Friday\nމިހިތަށް ލޯބިދޭށޭ… 1\nއެހެނިހެން ލޯބި April 10, 2016\nހިޖުރަ (ސާދަވަނަ ބައި)\nދީނީ ލޯބި August 14, 2015


Fuluhunnaa Medhu Fiyavalhu Alhan Sarukaaru Partyge Membaraku...\nފުލުހުންނާ މެދު ފިޔަވަޅު އަޅަން ސަރުކާރު ޕާޓީގެ މެމްބަރަކު ގޮވާލައްވައިފި\n3 މަސް,5ދުވަސް, 14 ގަޑި, 54 ސިކުންތު ކުރިން 2360މަރިޔަމް އިސްއާދާ\nހުޅުމާލެ ދާއިރާގެ މެމްބަރު އަލީ ނިޔާޒު. ފޮޓޯ: ޗެނެލް 13\nމަސްތުވާތަކެތީގެ އޮޕަރޭޝަނެއްގެ ތެރެއިން މިދިޔަ ހުކުރު ދުވަހު މީހަކަށް އަނިޔާ ކުރިކަމަށް ބުނެ ހަ ފުލުހަކު ސަސްޕެންޑު ކުރުމުން، އެމީހުންގެ ދިފާއުގައި ފޭސްބުކް ޕްރޮފައިލް ފޮޓޯ ކަޅު ކުރި ފުލުހުންނާ މެދު ފިޔަވަޅު އަޅަން ސަރުކާރު ހިންގާ މައި ޕާޓީއަށް ނިސްބަތްވެ ވަޑައިންނަވާ ހުޅުމާލެ ދާއިރާގެ މެމްބަރު އަލީ ނިޔާޒު ގޮވާލައްވައިފިއެވެ.\nމަޖިލީހުގެ ތަޅުމުގައި ވާހަކަ ދައްކަވަމުން ރައީސް އިބްރާހިމް މުހައްމަދު ޞާލިހުގެ ކޮއްކޯފުޅު ނިޔާޒު ވިދާޅުވީ، ހަ ފުލުހަކާމެދު ޑިސިޕްލިނަރީ ފިޔަވަޅެއް އެޅުމުން ޕްރޮފައިލް ކަޅު ކުރި މީހުންގެ ނިޔަތުގައި އޮތީ ކޮންކަޅުކަމެއްތޯ ބަލަންޖެހޭ ކަމަށެވެ.\nއެގޮތުން ސަސްޕެންޑުކުރި ފުލުހުންގެ ދިފާއުގައި ފޭސްބުކް ޕްރޮފައިލް ފޮޓޯ ކަޅު ކުރި ފުލުހުންގެ މައްސަލަ ބަލާ ޕްރޮފައިލް ފޮޓޯ ކަޅު ކުރި ފުލުހުންނާ މެދު ފިޔަވަޅު އަޅަން ނިޔާޒުވަނީ ގޮވާލައްވާފައެވެ.\nއަދި ވިސްލް ބްލޯކުރުން ނުވަތަ ކަމެއް ފަޅާއަރުވާލުމުން ކުށަކަށްވާނަމަ، ކުށް ބަޔާންކޮށް އަދަބު ކަނޑައަޅާ ގާނޫނު ހެދުމުގެ އެއްވެސް ބޭނުމެއް ނެތް ކަމަށާއި މި ގައުމަށް ބޭނުންވަނީ ސާފު ހުދު ޕްރޮފައިލާއެކު މަސައްކަތް ކުރާ މީހުން ކަމަށް ނިޔާޒު ވިދާޅުވިއެވެ.\nނިޔާޒު ވިދާޅުވީ މިހާރު އަނެއްކާ ވެސް ފުލުހުންގެ މައްސަލަތަކެއް ފެންމަތިވެ، އަނެއްކާ ވެސް ބަޣާވާތެއްގެ އަޑުތައް އިވެން ފަށާފައިވާ ކަމަށެވެ. ނިޔާޒު މިފަދަ މޭރުމަކުން ވާހަކަ ދައްކަވާފައިވާއިރު، މި ސަރުކާރުން ދަނީ ދިވެހި ފުލުހުންގެ އަގު ވައްޓާލުމަށް މަސައްކަތްތަކެއް ކުރައްވަމުން ކަމަށް ގިނަ ބަޔަކު ދަނީ ބުނަމުންނެވެ.\nއެގޮތުން ފުލުހުން ހިންގި އޮޕްރޭޝަނެއްގެ ވީޑިއޯ އާއްމުވުމާއި އެކު އެއްވެސް ތަޙްޤީޤެއް ކުރުމެއް ނެތި ފުލުހުންގެ އަގު ވައްޓާލަން ކޮމިޝަނަރ އޮފް ޕޮލިސް މުހައްމަދު ހަމީދު ޓްވީޓް ކުރެއްވުމަކީ ވަރަށް ބޮޑު ގޯހެއްގެ ގޮތުގައި ގިނަބަޔަކު ދަނި ބުނަމުންނެވެ.\nހުޅުމާލެ މެމްބަރު އަލީ ނިޔާޒު ފުލުހުން


Midhiya Mahu Ai Fathuruveringe Adhadhu 9.3 Insahtha Ithuruvehje - Vaguthu\nމިދިޔަ މަހު އައި ފަތުރުވެރިންގެ އަދަދު 9.3 އިންސައްތަ އިތުރުވެއްޖެ\nމިދިޔަ މަހު ރާއްޖެ އައި ފަތުރުވެރިންގެ އަދަދު މިދިޔަ އަހަރުގެ ސެޕްޓެމްބަރ މަހާއި އަޅާބަލާއި 9.3 އިންސައްތަ އިތުރުވެފައިވާ ކަމަށް ޓޫރިޒަމް މިނިސްޓްރީންގެ ތަފާސް ހިސާބުތަކުން ދައްކައިފިއެވެ.\nޓޫރިޒަމް މިނިސްޓްރީގެ ވެބްސައިޓް މެދުވެރިކޮށް އާއްމު ކޮށްފައިވާ ތަފާސް ހިސާބުތައް ދައްކާ ގޮތުގައި ސެޕްޓެމްބަރު މަހު ރާއްޖެއަށް 117,619 ފަތުރުވެރިން އައިސްފައިވެއެވެ. އެއީ މިދިޔަ އަހަރު ރާއްޖެ އައި 107,620 ފަތުރުވެރިންނާއި އަޅާބަލާއިރު 9.3 އިންސައްތައިގެ އިތުރު ވުމެކެވެ.\nމި އަހަރުގެ މިހާތަނަށް ރާއްޖެއަށް 1.2 މިލިއަން ފަތުރުވެރިން އައިސްފައިވެއެވެ. އެއީ މިދިޔަ އަހަރުގެ ސެޕްޓެމްބަރު މަހުގެ ނިޔަލަށް އައި އެއް މިލިއަން މީހުނާ އަޅާބަލާއިރު 15.8 އިންސައްތައިގެ އިތުރު ވުމެކެވެ.\nމިދިޔަ މަހު ވެސް އެންމެ ގިނަ ފަތުރުވެރިން އައިސްފައިވާ ގައުމަކީ ޗައިނާ އެވެ. އެ ގައުމުން 24,758 ފަތުރުވެރިން އައިސްފައިވެ އެވެ. ނަމަވެސް މިއީ މިދިޔަ އަހަރު އައި 27,997 މީހުންނާ އަޅާބަލާއިރު 11 އިންސައްތައިގެ ދަށްވުމެކެވެ.\nރާއްޖެއަށް މިހާރު ދެވަނައަށް އެންމެ ގިނަ ފަތުރުވެރިން އަންނަ އިންޑިއާއިން މިދިޔަ މަހު 11,265 މީހުން އައިސްފައިވެ އެވެ. މިއީ މިދިޔަ އަހަރު އައި 5,244 ފަތުރުވެރިންނާއި އަޅާ ބަލާއިރު 114.8 އިންސައްތައިގެ އިތުރުވުމެކެވެ. މި އަހަރުގެ މިހާތަނަށް ޔޫރަޕުން އައި މީހުންގެ އަދަދު ވަނީ 15 އިންސައްތަ އިތުރުވެފަ އެވެ. ޔޫރަޕުން މިދިޔަ މަހުގެ ނިޔަލަށް 594,657 ފަތުރުވެރިން އައިސްފައިވެ އެވެ. ނަމަވެސް މިދިޔަ އަހަރު އައިސްފައިވަނީ 516,496 ފަތުރުވެރިންނެވެ.\nސަރުކާރުން ބުނެފައިވާ ގޮތުގައި މި އަހަރުގެ ނިޔަލަށް 1.5 މިލިއަން ފަތުރުވެރިން ރާއްޖެ އަންނާނެ ކަމަށެވެ.\nއޮކްޓޯބަރ 30, 2019 13:29\nއިންޑިޔާގެ ރޯ ސިއްރު ޕްލޭން ގައި އޮތި މަލިކާ އެއްފެންވަރަށް ރާއްޖެ ބޭއްވުން އޭރުން އަބަދު އެމީހުންގެ އަތުން ސަލާން ޖަހައިގެން އެޅޭނީ ރާއްޖެ މުއްސަނދި ވެއްޖެ ނަމަ އެމީހުންގެ ފައިބުޑަށް ނުގޮސް އަމިއްލަ އަށް އުޅެން ފަށާނެތީ އެކަން ހުއްޓުވަން ލޯނު ދޭނަމޭ ކިޔާ އެމަޅީގައި ޖައްސައިގެ ރާއްޖެ ދަރުވާލަނީ\nމިދިވެހިރާއްޖޭގެ ޓުއަރިޒަމަކީ ދުނިޔެއަށް ހުޅުވާލެވިގެން އެއްއަހަރުން އަނެއްއަހަރަށް ކުރިއަރަމުން އަންނަ ސިނާޢަތެއް. މިހާރު މިރާއްޖޭގެ ވެރިކަމުގައި ތިބި އެއްވެސް ބަޔެއްގެ ތަޞައްވުރަކާއިގެން ކުރިއަރަމުން އައި ސިނާޢތެއްނޫން. ތިކަމުގެ ކްރެޑިޓް މިހާރު މިއޮތް ސަރުކާރަކަށް ނުނެގޭނެ. ތިއީ ޓުއަރިޒަމް ބޮއިކޮޓް ކުރިމީހުން.ރާއްޖެއަށް ގެސްޓުން ނައުމަށް ގޮވާލިމީހުން. ދުނިޔެއަށް ރާއްޖެ ބަދުނާމު ކުރިމީހުން. ރާއްޖެއަކީ ޓެރަރިޒަމްގެ ހަބެއްކަމަށް އިޝްތިހާރު ކުރިމީހުން. އެހެން ނަމަވެސް މާތް ﷲ ގެ އިރާދަ ފުޅުން އެކަމެއް އެގޮތަކަށް ނުހިނގ.މިސިނާޢަތު އެއްއަހަރުން އަނެއް އހަރަށް އަންނާނީ ކުރިއަރަމުން. ޢަލީ ޢަލީ ވަޙީދުއަކަށް9މަސްދުވަހުން ކުރިއެރުވޭނެ އަދި ބިނާކުރެވޭނެ ޓުއަރިޒަމް އިންޑަސްޓްރީ އެއްނޯންނާނެ. ތިޔައީ މިދިވެހިރާއްޖެ އިޤުތިޞާދީ ގޮތުން ކުރިއެރުވި މައުމޫނު ޢަބްދުލް ޤައްޔޫމާ ޔާމީން ޢަބްދުލް ޤައްޔޫމް ގެ މަސައްކަތް.އެމީހުން ޙިކްމަތް ތެރި ތަޞައްވުރު .މިދިވެހިރާއްޖޭގެ ރައްޔިތުން މިހާރު މިދެކޭ އިޤުތިޞާދުގެ ފޮނިމޭވޭ.\nނޮވެމްބަރު 2, 2019 10:40\nޖ ޖީބަކަށްނޭންގޭ އެކަމެށް


Thin mas fahun Raajjey ge fathuruverikan alun fashaifi\nރާއްޖޭގެ ބޯޑަރު ހުޅުވުމާއެކު ފުރަތަމަ ފްލައިޓް ޖެއްސުން-- ފޮޓޯ: ޓޫރިޒަމް މިނިސްޓަރު\nތިން މަސް ފަހުން ރާއްޖެ ފަތުރުވެރިކަމަށް ހުޅުވާލައިފި\n15 ޖުލައި 2020 - 12:00:55\nތިން މަސް ދުވަސް ފަހުން ރާއްޖޭގެ ބޯޑަރު އަލުން ހުޅުވައިފި އެވެ.\nމިއަދު ހެނދުނު، ރާއްޖޭގެ ބޯޑަރު ހުޅުވުމާއެކު އެންމެ ފުރަތަމަ ޖައްސާފައި ވަނީ ގަތަރު އެއާވޭސްގެ ފްލައިޓެކެވެ. އެ ފްލައިޓުގައި 24 ދިވެހިން ހިމެނޭ ގޮތަށް 128 މީހަކު ރާއްޖެ އައިސްފައިވެ އެވެ.\nއެ ފްލައިޓުން އައި ފަތުރުވެރިންނަށް މަރުހަބާ ކިޔުމަށް ހާއްސަ ހަފުލާއެއް ވެސް ވެލާނާ އިންޓަނޭޝަނަލް އެއާޕޯޓުގައި ބާއްވާފައިވާއިރު، އެ ހަފުލާގައި ޓޫރިޒަމް މިނިސްޓަރުގެ މަގާމާއި ވަގުތީ ގޮތުން ހަވާލުވެވަޑައިގެން ހުންނެވި ފައްޔާޒު އިސްމާއިލް ވެސް ބައިވެރިވެވަޑައިގަތެވެ.\nއެގޮތުން ނޫސްވެރިންނާއި ބައްދަލުކުރައްވާ، ވާހަކަ ދައްކަވަމުން މިނިސްޓަރު ފައްޔާޒު ވިދާޅުވީ، ބޯޑަރު ހުޅުވާލުމާއެކު އަދި އައީ އެންމެ 100 އެއްހާ ފަތުރުވެރިން ކަމަށާއި ކުރިން ވެސް ބޯޑަރު ހުޅުވާލާ ދުވަހު، އެހާ ގިނަ އަދަދެއްގެ މީހުން އަންނާނެ ކަމަށް އުއްމީދުކޮށްފައި ނުވާ ކަމަށެވެ.\nއަދި ރާއްޖެއަށް އަންނަ މީހުންގެ އަދަދު އިތުރުވާން އަދި ދެތިން މަސް ދުވަސް ނަގާނެކަން ފާހަގަކުރައްވަމުން، މިނިސްޓަރު ވިދާޅުވީ، ވެކްސިނެއް ހޯދެންދެން ދުނިޔޭގައި މި ބަލި އުޅޭނެ ކަމަށާއި، އަދި އެންމެން ގޭގައި ތިބޭނަމަ ބަލި ނެތިގެން ހިނގައިދާނެ ކަމަށެވެ. އެކަމަކު އެގޮތަށް ނުތިބެވޭނެކަމަށް ވިދާޅުވެ، މިނިސްޓަރު ވިދާޅުވީ މި ބައްޔާއި ގުޅިގެން ބޯޑަރު އަލުން ބަންދުކުރަން ޖެހޭނެ ކަމަށް ގަބޫލުނުކުރައްވާ ކަމަށެވެ.\nރާއްޖެއަށް މިއަހަރުގެ ތެރޭގައި އަށް ލައްކަ ފަތުރުވެރިން ގެނައުމުގެ އަމާޒުގައި އަލުން ފަތުރުވެރިކަމުގެ ދާއިރާ ފެށިއިރު، މިނިސްޓަރު ފައްޔާޒު ވިދާޅުވީ، އެކަމަށް ވާސިލުވުމަށް މަސައްކަތް ކުރާއިރު އެކަން ކުރެވޭނީ ހަމައެކަނި ރާއްޖޭގެ ހާލަތަށް ބަލައިގެން ނޫން ކަމަށެވެ. އެގޮތުން ރާއްޖެއަށް ފަތުރުވެރިން އަންނަ ގައުމުގެ ހާލަތަށް ވެސް ވަރަށް ބޮޑަށް ބަލަން ޖެހޭ ކަމަށް ވިދާޅުވި އެވެ.\nއޭގެ އިތުރުން މިނިސްޓަރު ފައްޔާޒު ވިދާޅުވީ، ފަތުރުވެރިކަމުގެ ދާއިރާގައި ހެދިފައިވާ ސާވޭތަކުން ދައްކާ ގޮތުގައި ރާއްޖެއަށް އަންނަން ފަތުރުވެރިން ބޭނުންވާ ކަމަށާއި އެގޮތުން ބޯޑަރު ބަންދުކުރުމުގެ ކުރިން ވެސް ފަތުރުވެރިންގެ މެދުގައި އޮތް މަގްބޫލުކަން އަދިވެސް އެބައޮތް ކަމަށެވެ. އަދި މިވަގުތު އޮތް މައްސަލައަކީ ދުނިޔޭގެ ގައުމުތަކުން ބައްޔާއި ގުޅިގެން އަޅާފައިވާ ފިޔަވަޅުތަކާއި އެއާލައިންތަކުގެ ޝެޑިއުލްތައްކަން ވެސް ފާހަގަކުރެއްވި އެވެ.\n"އަޅުގަނޑުގެ ވަރަށް އުއްމީދު އެބަ އޮތް، މިކަން ރަނގަޅަށް ކުރިއަށްދާނެ،" މިނިސްޓަރު ވިދާޅުވެ އެވެ.\nފަތުރުވެރިކަން އަލުން ފެށުމާއި ގުޅިގެން މޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަންގެ މެނޭޖިން ޑިރެކްޓަރު ތައްޔިބު މުހައްމަދު، ވިދާޅުވީ އަލުން ފަތުރުވެރިކަން ފެށިގެންދާއިރު މަސައްކަތް ކުރާނީ ޓޫރިޒަމް ގައިޑްލައިންގެ އިތުރުން، އެޗްޕީއޭގެ ވެސް ގައިޑްލައިންއާ އެއްގޮތަށް ކަމަށެވެ.\nތޮއްޔިބް ވިދާޅުވީ ދުނިޔޭގެ މާކެޓްގައި ފަތުރުވެރިކަން އިސްތިހާރުކުރުމަށް މަސައްކަތް ކުރަމުންދާއިރު ގުދުރަތީ ގޮތުން ވެސް ރިސޯޓުތައް އޮތީ، ސޯޝަލް ޑިސްޓެންސިންގައި ކަމަށާއި އެކަން ބުނެދިނުމަށް މަސައްކަތް ކުރާ ކަމަށެވެ.\nރާއްޖޭގެ ބޯޑަރު ހުޅުވުމާއެކު އޮން އެރައިވަލް ވިސާ ހުރިހާ ގައުމަކަށް ވެސް ދޫކުރަމުންދާނެ އެވެ. ރާއްޖެއަށް އަންނަ ހުރިހާ ފަތުރުވެރިން ކޮވިޑަށް ޓެސްޓް ނުކުރާނެ ކަމަށް މީގެ ކުރިން މިނިސްޓްރީން ބުނެފައިވެ އެވެ. އެކަމަކު މިވަގުތު ވެސް ރާއްޖެ އަންނަ މީހެއްގެ ކިބައިން ބަލީގެ އަލާމާތް ފެނިއްޖެނަމަ ކޮވިޑަށް ޓެސްޓްކުރާނެ އެވެ.\nމިއަދު އަދި އިތުރު ދެ ފްލައިޓް ރާއްޖެ އަންނަ ގޮތަށް ވަނީ ހަމަޖެހިފަ އެވެ. އެއީ ސްރީލަންކަން އެއާލައިންގެ އިތުރުން ބަންގްލަދޭޝްގެ ވެރި ރަށް ޑާކާއިން އަންނަ ފްލައިޓެކެވެ.\nމީގެ ކުރިން ވެލާނާ އެއާޕޯޓު ހިންގަމުން އަންނަ އެމްއޭސީއެލުން ބުނެފައި ވަނީ އެއާޕޯޓުގައި ވެސް ރައްކާތެރިކަމުގެ ފިޔަވަޅުތައް ވަރުގަދަކޮށްފައިވާ ކަމަށެވެ. އެގޮތުން އިޖުތިމާއީ ގައިދުރުކަން ބެހެެއްޓުމަށް ހާއްސަ ފާހަގަތަކާއި އެއާޕޯޓުގެ އަށް ސަރަހައްދެއްގައި ތާމަލް ކެމެރާތައް ވެސް ބަހައްޓާފައިވާ ކަމަށް އެމްއޭސީއެލުން ބުނެ އެވެ.\nކޮވިޑް-19 ފެތުރެން ފެށުމާއެކު އެޅި ރައްކާތެރިކަމުގެ ފިޔަވަޅެއްގެ ގޮތުން ރާއްޖޭގެ ބޯޑަރު ބަންދުކުރީ މިދިޔަ މާޗު މަހުގެ 27 ގަ އެވެ. އެއާއެކު ރާއްޖޭގެ އިގްތިސޯދު އެކަމަކަށް އެންމެ ބޮޑަށް ބަރޯސާވެފައިވާ ފަތުރުވެރިކަމުގެ ދާއިރާ ހުއްޓިގެންދިޔަ އެވެ. އެކަމަކު އަލުން މިއަދު ފެށުމާއެކު 30 ރިސޯޓެއް މިއަދު ހުޅުވާނެ ކަމަށް ޓޫރިޒަމް މިނިސްޓްރީ އިން އާންމުކޮށްފައިވާ ޓެންޓަޓިވް ރިސޯޓް ރީއޯޕަނިންގް ލިސްޓުން ދައްކަ އެވެ. އެގޮތުން މިއަދުން ފެށިގެން ސެޕްޓެމްބަރު މަހުގެ ނިޔަލަށް 99 ރިސޯޓެއް އޮޕަރޭޓް ކުރަން ފަށާނެ އެވެ.


Kankan Rangalhah Gosfi Nama 2-6 Haftha Thereygai Bali Control Kureveyne: Ali Waheed\nކަންކަން ރަނގަޅަށް ގޮސްފި ނަމަ 2-6 ހަފްތާގެ ތެރޭގައި ބަލި ކޮންޓްރޯލް ކުރެވޭނެ: އަލީ ވަހީދު\nނޫސްވެރިންގެ ބައްދަލުވުމެއްގައި އަލީ ވަހީދު ވާހަކަދައްކަވަނީ --\nދައުލަތުގެ އިދާރާތަކުން އަޅާފައިވާ ފިޔަވަޅުތަކަށް ރައްޔިތުން ރަނގަޅު ބޯލަނބާ އަމަލު ކޮށްފި ކަމަށްވާ ނަމަ ދޭއް ނުވަތަ ހަ ހަފްތާގެ ތެރޭގައި ރާއްޖެއިން ކޮވިޑް19 ކޮންޓްރޯލް ކުރެވޭނެ ކަމަށް ޓޫރިޒަމް މިނިސްޓަރު އަލީ ވަހީދު ވިދާޅުވެއްޖެއެވެ.\nނޭޝަނަލް އިމަޖެންސީ އޮޕަރޭޝަން ސެންޓަރުން މިއަދު ދަރުބާރުގޭގައި ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން މިނިސްޓަރު އަލީ ވަހީދު ވިދާޅުވީ މިހާރު ރާއްޖެ މިވަންނަނީ ދުނިޔޭގެ އެހެން ގައުމުތަކުން ވެސް މި ބަލީގައި ވަން އެންމެ ނުރައްކާތެރި އަދި އުނދަގޫ ހާލަތަށް ކަމަށެވެ. ސަރުކާރުން މަސައްކަތް ކުރަނީ މި ހާލަތު މެނޭޖު ކުރުމަށް ކަމަށް އަލީ ވަހީދު ވިދާޅުވިއެވެ.\n"އިރާދަކުރެއްވިއްޔާ ކަންކަން ރަނގަޅަށް ގޮސްފި ނަމަ، 2-6 ހަފްތާގެ ތެރޭގައި މި ބަލި ކޮންޓްރޯލް ކުރެވި ދުނިޔޭގެ އެހެން ގައުމުތަކުގައި ވެސް މަޑުމަޑުން ލޮކްޑައުން އީޒް ކުރެވުނު ބީދައިން ކުރެވުމަކީ ބެސްޓް ކޭސް ސިނާރިއޯއެއް ޕޮސިބުލް ކަމެއް،" އަލީ ވަހީދު ވިދާޅުވިއެވެ.\nމިނިސްޓަރު އަލީ ވަހީދު ވިދާޅުވީ މިހާރު ޕްލޭން ކުރެވިފައިވާ ގޮތަށް ކަންކަން ގޮސްފި ނަމަ ޖުލައި މަސް ތެރޭގައި ރާއްޖޭގެ ފަތުރުވެރިކަން އަލުން ހުޅުވާލެވިގެން ދާނެ ކަމަށެވެ. މިނިސްޓަރު ވިދާޅުވީ ސަރުކާރުން މެދު މިނުގެ ހާލަތަކަށްވެސް ކަންކަން އަންދާޒާ ކުރަމުން އަންނަ ކަމަށެވެ. އެގޮތުން ބަލި ކޮންޓްރޯލްކޮށް އޮކްޓޫބަރު ހިސާބުގައި ފަތުރުވެރިކަން ހުޅުވާލެވޭ ވަރު ވެގެން ދާނެ ކަމަށް އުއްމީދު ކުރައްވާ ކަމަށް ވިދާޅުވިއެވެ.\nފަތުރުވެރިކަން އަލުން ހުޅުވާލާއިރު އެކަން ކުރާނީ ރައްޔިތުންގެ ސަލާމަތާއި ރައްކާތެރި ކަމަށް އިސްކަން ދިނުމަށްފަހު ކަމަށްވެސް އަލީ ވަހީދު ވިދާޅުވިއެވެ. އެގޮތުން އިކޮނޮމިކް ކައުންސިލްގައި އެކަން ކަމަށް މަޝްވަރާ ކުރުމަށް ފަހު ރައީސް އޮފީހަށް ކަރުދާހެއް ހުށަހަޅާފައިވާނެ ކަމަށް ވެސް އަލީ ވަހީދު ފާހަގަކުރެއްވިއެވެ. ދުނިޔޭގެ އެހެން ގައުމުތަކުގައި އަޅާފައުވާ ފިޔަވަޅުތަކަށް ލުއި ދިނުމަށްފަހު، އަލުން ފެށުމަށްޓަކައި އަޅަން ޖެހޭ މިންގަނޑުތައް ވެސް ދެނެގަނެވިފައިވާ ކަމަށް އޭނާ ވިދާޅުވިއެވެ.\nމިނިސްޓަރު އަލީ ވަހީދު ވިދާޅުވީ ކުރިން އޮތް ފެންވަރަށް ފަތުރުވެރިކަމުގެ ސިނާއަތު ކުރިޔަށް ގެންދިއުމަށް އަހަރެއް ނުވަތަ ދޮޅު އަހަރެއް ވަރު ހޭދަވާނެ ކަމަށް ލަފާ ކުރެވޭ ކަމަށެވެ.


“އަހަރެން ދަރިފުޅު ބަލާބޮޑުކުރީ ހިދުކޮޅެއްގެ ތެރޭގައި އެމީހުން އޭނާ ގެންދަންތަ؟” – Haftha\nWed, 8 July, 2020, 4:19 pm\n“އަހަރެން ދަރިފުޅު ބަލާބޮޑުކުރީ ހިދުކޮޅެއްގެ ތެރޭގައި އެމީހުން އޭނާ ގެންދަންތަ؟”\nފަލަސްތީން ރައްޔިތުންގެ ބިމަށް ވެރިވެގެންފައިވާ ޔަހޫދީ އިސްރާއީލުން ހިންގާ ރަހުމުކުޑަ އަމަލުތަކަށް ހުއްޓުމެއް ނެތެވެ. ފަލަސްތީނުގެ ނިކަމެތި ރައްޔިތުންނަށް އަމާޒުކޮށް ކޮންމެ ދުވަހަކު ދެމުންދާ ހަމަލާތައް ދަނީ އިތުރުވަމުންނެވެ. ކުށެއް ނެތް ފަލަސްތީން ރައްޔިތެއްގެ ލޭ އޮހޮރާނުލާ ދުވަހެއް ނުދެއެވެ.\nމިދިޔަ އަހަރަށް އެކަނި ބެލިކަމުގައި ވިޔަސް، އިސްރާއީލު ސިފައިންގެ ހަމަލާތަކުގައި ގާތްގަނޑަކަށް 300 ފަލަސްތީން ރައްޔިތުން ވަނީ ޝަހީދުކޮށްލައިފައެވެ. އޭގެ ތެރޭގައި ކުޑަކުދިންނާއި ސިއްހީ އޮފިސަރުން ވެސް ހިމެނޭއިރު، ހަމަލާތަކުގައި 29000 މީހުންނަށް ވަނީ އަނިޔާވެފައެވެ. އޭގެތެރެއިން 111 މީހުން ވަނީ ނުކުޅެދޭ ހާލުގައެވެ.\nއަދި މިދިޔަ ދެ މަސް ތެރޭގައި އެކަނި ވެސް އިސްރާއީލުން ވަނީ ފަލަސްތީނުގެ 110 އަށްވުރެ ގިނަ މީހުން ޝަހީދުކޮށްލައިފައެވެ. ބައެއް ރިޕޯޓްތައް ބުނާގޮތުން އެ އަދަދު އިތުރެވެ.\nމިއަދަކީ ވެސް އިސްރާއީލުގެ އަނިޔާވެރިކަމުގެ އާ ދުވަހެކެވެ. ބަރަކާތްތެރި ރަމަޟާން މަހުގެ ފަހު ހުކުރު ނަމާދަށް އެތައް ބަޔަކު މަސްޖިދުލް އަގްސާއަށް ޖަމާވަމުންދިޔަ ވަގުތުގައި އެ މިސްކިތަށް ހުކުރަށް ދިޔަ ކުޑަކުއްޖެއްގެ ގަޔަށް ވަނީ ބަޑިޖަހައި ޝަހީދުކޮށްލައިފައެވެ.\nއެއީ އެންމެ 16 އަހަރުގެ ކުއްޖެކެވެ. ފަލަސްތީނުގެ ހެލްތު މިނިސްޓްރީން ބުނާގޮތުގައި، އިސްރާއީލުން ދިން ބަޑީގެ ހަމަލާވަނީ އޭނާގެ ފުންޕާމޭ ތޮރުފާލުމަށްފަހު ހިތަށް އަރައިފައެވެ. އެ ކުއްޖާގެ އޮތީ ކޮން ކުށެއްތޯއެވެ؟ މުސްލިމް ފަލަސްތީނަކަށް ވުންތޯއެވެ.\nހިބްރޮންއަށް އުފަން އަބްދުﷲ ގެއިތް ނަމަކަށް ކިޔާ އެ ކުއްޖާގެ ކަށުނަމާދަށް އޭނާގެ ހަށިގަނޑު މިހާރު ހިބްރޮންއަށް ގެންގޮސްފައިވާ ކަމަށް މީޑިއާ ރިޕޯޓްތައް ބުނެއެވެ. ނަމަވެސް އެ ފުރާނަ ނެތް ހަށިގަނޑަށް އެކުއްޖާގެ ބައްޕަ ބޮސްދީ ކުރާ ހިތާމަ ފެނިފައި ލަގޮނޑިއަކަށް ކެތެއް ނުވާނެއެވެ.\nގުދުސް ނިއުސް ނެޓްވޯކްގެ ސޯޝަލް މީޑިއާއަށް ހިއްސާކޮށްފައިވާ އެ ވީޑިއޯގައި ފެންނަނީ ޝަހީދުކޮށްލި ކުއްޖާގެ ބައްޕަ، އޭނާގެ ދަރިފުޅަށް އެންމެ ފަހުގެ ބޮސްދޭ މަންޒަރެވެ. ކަރުނަ އަޅާ ހާލުގައި އޭނާ ބުނެއެވެ.\n“އަހަރެންގެ ދަރިފުޅު 16 އަހަރު ވަންދެން ބަލާބޮޑުކުރީ އެމީހުން ހިދުކޮޅެއްގެ ތެރޭގައި އެކުއްޖާ ގެންދަންތަ؟”\nމިއީ ފަލަސްތީނުގެ ކޮންމެ މަޔަކާއި ބަފަޔަކު އަދި ކޮންމެ ރައްޔިތެއްގެ ހިތު ތެރޭގައި އޮންނަ ބިރުވެރިކަމެވެ. ލޯބިވާ ދަރިފުޅު ނުވަތަ އާއިލާ މެންބަރަކު ޝަހީދުކޮށްލާނީ ކޮން ދުވަހަކު ކަމެއް ނޭނގޭނެއެވެ. މުޅި އާއިލާއެކުގައި ގޮސްފައިވާ ހާދިސާތައް ވެސް މަދެއް ނޫނެވެ.\nއިސްރާއީލުން މިއަދު ކުޑަ ކުއްޖަކު ޒަހަމް ކޮށްލާފައިވާއިރު މިއަދުގެ ހުކުރު ނަމާދަށް ދިޔަ 21 އަހަރުގެ ޒުވާނެއްގެ ގަޔަށް ވެސް އިސްރާއީލުގެ ސިފައިން ވަނީ ބަޑިޖަހާ ޒަހަމްކޮށްލައިފައެވެ. އޭނާގެ ބަނޑަށް ވަޒަން އަމާޒުކުރިއިރު، ސާޖަރީއެއް ހެދުމުގެ މަސައްކަތް ކުރިއަށްދާ ކަމަށް ފަލަސްތީނުގެ ހެލްތު މިނިސްޓްރީއާ ހަވާލާދީ ރިޕޯޓްތައް ބުނެއެވެ.


ރަތް ފިނިފެންމާ… | Esfiya - Dhivehi Vaahaka Site\nހިތާމަ ލޯބި June 8, 2016\nފިނިވައިރޯޅިތައް ސަރާގެ ކަރުނައިން ތެމިފައިވާ މޫނުގައި ބީހިލިއެވެ. ދުޅަވެފައިވާ ދެލޮލުން ހޫނުކަރުނަތަށް ހުއްޓުމެއްނެތި ފައިބަމުންދެއެވެ. ވައިރޯޅީގެ އޯގަތެރިބީހިލުންވެސް އޭނާއަށްވީ ބޮޑު އަނިޔާއަކަށެވެ. މާޒީގެ ލޯބި ލޯބި ދިރިއުޅުމުގެ ހަނދާންތަށް އާކޮށް ހިތްޒަޙަމް ކުރަމުން ދެއެވެ. ލިބިފައިވާ ކެހިވެރި މަކަރުވެރި ކަމުގެ ދިރިއުޅުމުގައި އޭނާއަށް ކުޑަވެސް ހިތްހަމަޖެހުމެއް ލިބިފަ އެއް ނެތެވެ. ސަރާއަށް ބަލަހައްޓާއިގެން ހުރެވުނީ ބޭރުންފެންނަ ރީތިމާބަގީޗާއަށެވެ. އެރީތިމާތަކެވެ. އެއީ އޭނާ މިގެއަށް އައިސް އިންދިގަސްތަކެވެ. އޭނާއަށް އޭނާގެ ފިރިމީހާގެ ހަނދާންތަށް އާކޮށްދޭ ގަސްތަކެވެ. ވަކިންހާއްސަކޮށް އެގަސްތަކުގެ މެދުގައި ހުރި ރީތިރަތް ފިނިފެނަމާގަހެވެ. އެ ރީތިގަސްވަނީ ފޮޅިހެވިފައެވެ. އެ ބަގީޗާގެ ނޫރެވެ، އަދި ސަރާގެ ފިރިމީހާގެ އެންމެ ފަހުގެ ނިޝާން ވެސްމެއެވެ.\nސަރާގެ ފިރިމީހާ އިހްސާން އަކީ ރާއްޖޭގެ ފުންނާބުއުސް ވިޔަފާރިވެރިންގެ ތެރޭއިން ހިމެނޭ ވަރަށް ގަދަރުވެރިމީހެކެވެ. ސަރާއާއި އިހްސާންގެ ކައިވެނިކުރެވުނީ ލޮއެއްބަކުންނޫނެވެ. އެއީ އެދެމީހުންގެ ބައްޕަގެ ވަޢުދެކެވެ. އެވަޢުދުގައިވާގޮތުން ސަރާގެ ބައްޕައަށް އަންހެން ކުއްޖަކުލިބިއްޖެނަމަ އެކުއްޖަކާ އިހްސާންގެ ކައިވެނިކޮށް ދިނުމަށެވެ. އެހެންކަމުން އެވަޢުދުފުއްދުމުގެ ގޮތުން މި ކައިވެނިކުރެވުނެވެ. ކައިވެނީގެރޭ އެންމެ ފުރަތަމަ ފަހަރަށް ސަރާ ރޯޒްވެލީއަށްދިޔައެވެ. އިހްސާން އެރޭހުރީ ކަޅުކުލައިގެ ސޫޓެއްގައި ރަތްކުލައިގެ ޓައިއެއް އަޅައިގެން ރީތި ރަތްފިނިފެންމަލެއް ކޯޓުގެ ޖީބަށްޖަހައިލައިގެންނެވެ. އެސޫޓުގައި އިހްސާން ފެންނަލެއް ވަރަށް ރީއްޗެވެ އެހާމެފުރިހަމަ އެވެ. ކާރަށް އެރުމަށް ފަހު އިހްސާން އަށްރީއްޗަށްބަލާލެވުނެވެ. އެއާއިއެކު ސަރާއަށް ހިތާހިތުން ތައުރީފްކޮށްލެވުނެވެ. ކާރުދުއްވަމުންދިޔަ އިރު ސަރާއަށްއިނދެވުނީ މުޅިނަވެސް ހިޔާލީދުނިޔެއެއްގައެވެ.\nރޯޒްވެލީގެ ގޭޓުގެ ކުރިމަށްޗަށް ކާރުހުއްޓުމާއިއެކު ސަރާއަށްހޭވެރިކަމެށްވިއެވެ. އެޙިޔާލީ ފޮލާއިންނިކުމެވުނެވެ. އެއާއިއެކު ބަލައިލެވުނެވެ. ވަރަށްރީއްޗެވެ. ހީވަނީ ބޮޑުގަނޑުވަރަކަށް އާދެވުނު ހެނެވެ. ގޭޓުހުޅުވުމާއިއެކު ކާރުއަނެއްކާ ދުއްވާލައިފިއެވެ. ކާރުގޮސް މަޑުކޮށްލީ ގޭގެ ދޮރާށިކުރިމަށްޗަށްވާގޮތަށެވެ. ކާރުންނިކުމެވުމާއެކު އިހްސާންބުނެލިއެވެ. “މިއީ ކަމަނާގެ ގެ…!!”، އެތެރެއަށްވަދެވުމާއިއެކު އިހްސާން އެގޭގެ ތަންތަން ކިޔައިދިނެވެ. އަދި ސަރާގެކޮޓަރިއަށް ސަރާގެންދިޔައެވެ. ސަރާކޮޓަރިއަށްލުމަށް ފަހުސަރާގެ އަތަށް ގޭގެ ތަޅުދަނޑިފައްޗެއްދިދިއަކޮށޮލަމުން އިހްސާން ބުނެލިއެވެ. “ކަމަނާ..!!..އެތެރެއަށް ވަދެދެން ނިދާލާ…!!..ކަމަނާހުންނާނީ ވަރަށް ވަރުބަލި ވެފަ..!!”މިހެންބުނުމަށް ފަހު އިހްސާންހިގައިގަތީ ބޭރުފެންޑާއަށްދިއުމަށެވެ. އެނބުރި ބަލައިވެސްނުލައެވެ. ސަރާބަލަހައްޓައިގެން ހުޓާގޮސް އެއަނދިރި ހޯލުގެ ތެރެއަށް ގެއްލުނެވެ.\nކޮޓަރިއަށްވަދެ ދޮރުލެއްޕުމަށްފަހު ކޮޓަރިއަށްނަޒަރުހިންގާލިއެވެ. ތަނަވަސް ކޮޓަރިއެކެވެ. ރީތި ފަރުނީޗަރުތަކެކެވެ. ރަށްކުލައިގެ ދޫލައެއް އަޅާފައިއޮތުމުން ފަޔަށްވަރަށް އަރާމެވެ. ހިނގާލަންފަސޭހައެވެ. ހެދުންތަށް ބަހައްޓާފައިވާ އަލަމާރީގެ ދޮރުހުޅުވާލިއެވެ. އޭގައިވަނީ އިހްސާންގެ ހެދުނަތަކެވެ. ވަރަށް ތަރުތީބެވެ. ސަރާ އޭނާގެ ފޮށިނަގައި އެހުޅުވައިލިތަނާ މީހަކު ދޮރުގައި ޓަކިދިނެވެ. އެއީ ނޯކަރެކެވެ. ސާހިބުކަމަނާގެގާތުން ހުއްދައަށް އެދުނެވެ. ސަރާ ހުއްދަދިނުމާއިއެކު އޭނާދޮރުހުޅުވައިލުމަށްފަހު އެތެރެއަށްވަނެވެ. އަތުގައި ތަބަކެއްހުއްޓެވެ. އޭގައިވަނީކާއެއްޗިއަސެވެ. އެއެއްޗިހި ކުޑަމޭޒުމަތީގައިބެހެއްޓުމަށްފަހު އެ ނޯކަރު ކާންދައުވަތުދިނެވެ. ބަނޑުހައި ވެފައިވާ ވަރުން ސަރާ ސޯފާގައި އިށީދެކާންފަށައިފިއެވެ. ކާއެއްޗިހިވަރަށްމީރެވެ. ސަރާކާންފެށުމާއިއެކު އެނޯކަރުމީހާސަރާގެ ސާމާނުތަށް އަތުރާލަދިނެވެ.\nސަރާއެތިކޮޅެއްކާލުމަށް ފަހުތެދުވެ ހެދުންތަށްބަހައްޓާފައިވާ އަލަމާރިހުޅުވާލުމަށްފަހު ނިދާހެދުމެއްނެގިއެވެ. ފެންކޮޓަރިއަށްވަދެ މޫނުދޮވެލުމަށްފަހު އެއްޗިހި ބަދަލުކޮށްލިއެވެ. ފެންކޮޓަރިން ނިކުތް އިރު ކޮޓަރީގެ ނިދާބޮކި ދިއްލާލެވިފައި އޮތެވެ. “ކަމަނާ އަދިވެސް ނިދާކަށް ނުވޭތަ؟؟…” އިހްސާން ސުވާލުކޮއްލިއެވެ. އިހްސާން އިނީ ނިދާހެދުމުގައެވެ. ސޯފާގައިއިށީދެގެން އިނީވަރަށްފިރިހެން ވަންތަގޮތަކަށެވެ. އޭނާގެ އަތުގައި ފޮތެއް އޮތެވެ. ވަރަށް ފަރުވާތެރިކަމާއެކު ފޮތްކިޔިމަށް ގެއްލިފައިހުރި އިރު އެމޫނުމަތިން ފެންނަނީ ތަޒާކަމެވެ. ނަމަވެސް މިފަހަރު ސަރާއަށް ފާހަނގަ ކުރެވުނީ އިހްސާނު އައިނެއްއަޅައިގެން ހުރިކަމެވެ. އެ އަނުގެސަބަބުން އެރީތިކަން އެިތުރށްފުރިހަމަވެގެން ދެއެވެ. ސަރާއަށް ހިތާހިތުން ތައުރާފުކޮށްލެވެނެވެ. މި ފިރިހެނާފެނިފައި ފރަތަމަ ނަޒަރުން އަންހެންކުދިންގެ ހިތްދެވިދާނެއެވެ. ސަރާއަށް އިހްސާންގެ މިސިފަ ވެސް ކަމުދެއެވެ. ސަރާ ޖަވާބެއްނުދިނުމުންް އިހްސާންގެ ސުވާލުތަކުރާރުކޮށްލިއެވެ.”އަ..އާން ނިދަން މިއުޅެނީ…!!.. އެ..އެކަމަކު މަނިކުފާނު ނިދަާކަށްނުވޭތޯ..؟؟..” ސަރާޖެހިލުންތެރި ގޮތަކަށް ސުވަލުކޮށްލިއެވެ. އިހްސާނު ޖަވާބެއް ދޭން އުޅުނެވެ ނަމަވެސް އެވަގުތު ފޯނުރިންގުވާން ފެށުމުން ސަރާގެ ގާތުގައި މާފަށް އެދުމަށްފަހުފޯނުނަގައިކަންފަތުގައި ޖެއްސިއެވެ. އިހްސާނު ފޯނުން ވާހަކަ ދައްކަމުން ގޮސް ކޮޓަރިން ބޭރަށްނިކުތެވެ. ސަރާ އެދުމަތީގައި އަށީނެވެ.\nމެންދަމުން 12 ޖެހިއިރު ވެސް އިހްސާން ކޮޓަރިއަކަށް ނާދެއެވެ. އެހެން އިށީދެ އިނދެގެން ވަރުބަލިވުމުން އޮށޯވެއްޖެއެވެ.އަދި އިހްސާންގެ އިންތިޒާރުގައި މިހެން އޮތްވާ ނިދުނީ ކޮންއިރަކުކަމެއްވެސް ނޭގުނެވެ.\nFeshun v reethi… Kuriyah huri bai thr vx v reethi vaane kamah heekuran.. Knirakun nxt part genes dheynee??\nVarah salhi vaanehen heevanee\nReethi feshumeh. Heevany reethi vaaneheh. Kon irakun nxt prt. Avahah up kohdhechea\nAlhe nufeney fonteh keeve esfiya\nfeshun reethi .. ummeedkuraan baraabarah up kuraanekamah..☺☺\nfeshun salhi avasavahan up kondenvun edeh\nFeshun v reethi.. kiyaahuthun kiyaalevunu.. heevey reethivaanehen.. hiyygaimu gotheh hure vaahakaiga..\nBesty thankxx for uploadingastory by giving my name for the gurl…?\nInsha Allah i hope you will be successful in your life….?\nAnd sorry for the late comment…\nits ok.. hope you’ll like it.. cux this ones4yuh.. 🙂\nfeshun vrh vrh reethi\nAayoo story dhenmme kiyailevunee……sorry maa lahun kee ma……v reethi feshumeh……☺☺☺☺\nKurin liyefa huttafa oi eccheh dho mee\nހިތް އެކީ ދެވިއްޖޭ…43\nކަޅު ފިނިފެންމާ…9ވަނަ ބައި\nބިރުވެރި ލޯބި June 3, 2015\nދީނީ ލޯބި October 16, 2019\nފުން ކަރުނައިގެ ތެރޭގައި.\nFeatured ހިތާމަ ކުރުވާހަކަ April 30, 2019


November3ge udhuvaanee hamalaa: Kan hin'gai dhiya goi\nނޮވެންބަރު ތިނެއްގެ ޢުދުވާނީ ޙަމަލާ\nނޮވެންބަރު ތިނެއްގެ ޢުދުވާނީ ޙަމަލާ: ކަން ހިނގައި ދިޔަ ގޮތް\nމި ހަމަލާ ދިނީ ލަންކާގެ ޕްލޮޓް ޖަމާއަތާއި ގުޅިގެން ދިވެހިންގެ6މީހަކު ބައިވެރިވެގެން\nޢުދުވާނީ ހަމަލާގައި 19 ދިވެހިން ޝަހީދުވެ، 39 ބޭކަލަކު ޒަޚަމްވި\n80 ވަރަކަށް ހަތިޔާރުއެޅި ތަމަޅަ ހަނގުރާމަވެރިން ބައިވެރިވި\nކ. މާލެ |3ނޮވެންބަރ 2019 | އާދީއްތަ 12:15 | 17,148\nނޮވެމްބަރު3ގެ އުދުވާނީ ހަމަލާއަށްފަހު ދިވެހިން ހޯދި ކާމިޔާބީ ފާހަގަކުރަނީ - ހޯމް މިނިސްޓްރީ\nމީލާދީން 1988 ނޮވެމްބަރު ތިންވަނަ ދުވަހު ރާއްޖެއަށްދިން ޢުދުވާނީ ހަމަލާއަކީ ހެންވޭރު ހާޖަރާގޭ ޢަބްދުالله ލުޠުފީ އާއި ސްރީލަންކާގެ ޓެރަރިސްޓް ޖަމާޢަތެއް ކަމަށްވާ ޕީޕަލްސް ލިބަރޭޝަން އޯގަނައިޒޭޝަން އޮފް ޓެމިލް އީލާމް (ޕްލޯޓް) އާގުޅިގެން ދިން ހަމަލާއެކެވެ. މި ޓެރަރިސްޓް ހަމަލާ ރާވައި، ހިންގުމުގައި ޢަބްދުالله ލުޠުފީއަށް ދިވެހިންގެ ތެރެއިން6މީހަކު އެހީތެރިވެ، އެކިވަރަށް ވާގިވެރިވެ ދިވެހިޤައުމަށް ޣައްދާރުވެ، ޚިޔާނާތްތެރިވިއެވެ.\nޚާއިނުންނާއި ބޭރުގެ ޓެރަރިސްޓުން ގުޅިގެންދިން މި ޢުދުވާނީ ހަމަލާގައި 19 ދިވެހިން ޝަހީދުވެ، 39 ބޭކަލަކު ޒަޚަމްވިއެވެ. ޝަހީދުވި ބޭކަލުންގެ ތެރޭގައި ސިފައިންގެ 8 ބޭކަލުން ހިމެނެއެވެ. ޒަޚަމްވި ބޭކަލުންގެ ތެރޭގައި ސިފައިންގެ 18 ބޭކަލުން ހިމެނެއެވެ. މީގެ އިތުރުން ދުސްމިނުން ފިލައިގެން ދިއުމަށް ހައިޖެކްކުރި އާގުބޯޓު (ޕްރޮގްރެސްލައިޓް) ގައި މަސައްކަތްކުރަމުންދިޔަ3ބިދޭސީއަކުވެސް މި ހަމަލާގައިވަނީ މަރުވެފައެވެ.\nނޮވެމްބަރު ތިނެއްގެ ޢުދުވާނީ ހަމަލާއަކީ ދުރާލައި ޕްލޭންކޮށްގެން ވަރަށް ބޮޑަށް ތައްޔާރުވެގެން ދީފައިވާ ހަމަލާއެކެވެ. ޕްލޯޓް ޖަމާޢަތާއި ޢަބްދުالله ލުޠުފީއާ ދެމެދު ވެވުނު އެއްބަސްވުންތަކެއްގެ މަތިން ރާއްޖެއަށް 80 ވަރަކަށް ހަތިޔާރުއެޅި ތަމަޅަ ހަނގުރާމަވެރިން ފޮނުވުމަށް އެ ޖަމާޢަތުން ނިންމިއެވެ. އަދި ދެފަހަރެއްގެ މަތިން އެޖަމާޢަތުގެ ބައެއް އިސް މީހުން ރާއްޖެއައިސް ހޯދި މަޢުލޫމާތު ތަކުގެ އަލީގަޔާއި ދިވެހިންގެ ތެރެއިން ޢަބްދުالله ލުޠުފީއަށް މަޢުލޫމާތުދީ އެހީތެރިވި ފަރާތްތަކުން ފޯރުކޮށްދިން މަޢުލޫމާތުތަކުގެ އަލީގައިހަމަލާ ޕްލޭން ކުރިއެވެ. އެދުވަސްވަރު ތަމަޅަ ހަނގުރާމަވެރިންނާއެކު އެމީހުންގެ އަސްކަރީ ކޭމްޕުގައި ޢަބްދުالله ލުޠުފީއާއި ސ. ހިތަދޫ ޕެރިސް ހޮލިޑޭ ސަގަރު އަޙްމަދު ނާޞިރު ޢަމަލީގޮތުން ހަރަކާތްތެރިވިއެވެ.\nނޮވެމްބަރު3ގެ ހަމަލާގައި މަރުވި ސިފައިންނާއި އާންމުން\nނޮވެމްބަރު ތިންވަނަ ދުވަހުގެ ފަތިހުގެ ހިމޭންކަން ފޫއަޅުވާލީ ބަޑީގެ ބިރުވެރި އަޑުފައްގަޑުންނެވެ. އެރޭގެ ފަތިހު ގާތްގަޑަކަށް 4:15 ހާއިރު ދުޝްމަނުން ދޫކޮށްލި ފުރަތަމަ ވަޒަނުގެ އަޑާއެކު، ސިފައިންގެ މައިމަރުކަޒުން ރައްދުގައި ހަމަލަދޭން ފެށިއެވެ. ސިފައިންގެ އެތެރޭގައި ކޮމާންޑަރެއްގެ ގޮތުން އިސްކޮށް ހަރަކާތްތެރިވެ ވަޑައިގެންނެވީ އޭރުގެ މޭޖަރ މުޙައްމަދު ޒާހިރެވެ. ޙަމަލާދޭންފެށުމާއެކު އޭރުގެ ރައީސުލްޖުމްހޫރިއްޔާ އަދި ސިފައިންގެ އެންމެ މަތީ ވެރިޔާ އަލްއުސްތާޛު މައުމޫން ޢަބްދުލް ޤައްޔޫމް ސިފައިންގެއަށް ފޯނުން ގުޅުއްވައި، މަޢުލޫމާތު ސާފުކުރައްވައި ރައްދުގައި ޙަމަލާދިނުމުގައި ސިފައިންގެ ޢަމަލުތައް ބަހައްޓަންވީ ގޮތުގެމައްޗަށް އިރުޝާދު ދެއްވައި ހިތްވަރު ދެއްވަމުން ގެންދެވިއެވެ. އަދި ބައިނަލްއަޤްވާމީ ދުނިޔޭގެ ސަމާލުކަމަށް ޢުދުވާނީ ހަމަލާ ގެންނަވައި، އިންޑިއާގެ އަސްކަރީ އެހީލިބޭނޭ މަގު ތަނަވަސްކުރެއްވިއެވެ.\nދުޝްމިނުންގެ ހަމަލާތަކާއެކު މުޅި މާލެއަށް ބިރުވެރިކަން ފެތުރުނެވެ. އިވެމުންދިޔަ ބަޑީގެ އަޑުން މާލޭގެ ޖައްވު ގުގުމަމުން ދިޔައެވެ. ދުޝްމިނުން ބަޑިން ބިރުދައްކައިގެން އިންސާނީ އައްޑަނަތަކެއްގެ ގޮތުގައި ދިވެހި ރައްޔިތުން ބޭނުން ކުރަމުން ގެންދިޔައެވެ. އިރުއަރައި އަލިވަމުންދިޔައިރު ޝަހީދުވި މީހުންގެ ޚަބަރުތަކާއި ވަޒަން އަރައި ޒަޚަމްވެގެން ހޮސްޕިޓަލަށް ގެންދާ މީހުންގެ ޚަބަރުތައް ފެތުރެން ފެށިއެވެ. އެ ބިރުވެރި ދުވަހު އަތޮޅުތަކުގައި ތިބި ރައްޔިތުންނަށް ޚަބަރުތައް ސާފުވާންފެށި ހިސާބުން މިސްކިތްތަކަށް އަރައި ދުޢާކޮށް ސަލާމަތީ ފިޔަވަޅުތައް އަޅައި ރަށްތައް ބަލަހައްޓަން ފެށިއެވެ. އެދުވަހު ދިވެހި ރައްޔިތުން ތިބީ އެއް ވިސްނުމެއްގައި، އެއް ފިކުރެއްގައި އެއްބައެއްވަންތަ ބައެއްގެ ގޮތުގައެވެ.\nނޮވެމްބަރު ތިނެއްގެ ޢުދުވާނީ ހަމަލާގައި ދުޝްމިނުންގެ މައިގަނޑު އަމާޒަކަށް ހެދީ ސިފައިންގެ ހެޑުކުއާޓަރެވެ. ކުރިން ކޮށްފައިވާ ޕްލޭނާ އެއްގޮތަށް އެދުވަހު ތިން ދިމާލަކުން ސިފައިންގެ ހެޑުކުއާޓަރަށް ހަމަލާދެމުން ގެންދިޔައެވެ. އެއީ ސިފައިންގެ ކުރިމަތިން މައި ގޭޓަށާއި، ސިފައިންގެ އިރުއުތުރު ކަންމަތިންނާއި، ސިފައިންގެ ހުޅަނގު ދެކުނު ކަންމަތިންނެވެ. ސިފައިންގެ އިރުއިތުރު ކަންމަތިން ދިން ހަމަލާތަކަކީ އޭރު އެތަނުގައިހުރި ފުލުސް އޮފީހުގެ ގޭޓުން ސިފައިންގެ އެތެރެއަށް ވަދެގަތުމަށް ދިން ހަމަލާތަކެކެވެ. ހުޅަނގު ދެކުނު ކަންމަތިން ދިން ހަމަލާތަކަކީ ސިފައިންގެ މަގުމަތީފާރު ގޮއްވައިލައިގެން އެ ބާގަނޑުން ސިފައިންގެ އެތެރެއަށް ވަދެގަތުމަށް ދިން ޙަމަލާތަކެކެވެ. ދުޝްމިނުންގެ ވަރުގަދަ ޙަމަލާތައް ސިފައިން ހުއްޓުވައި ދުޝްމިނުން ފަހަތަށް ޖެއްސުވީ ހިތްވަރުގަދަ ދިވެހި ސިފައިން ދިން ރައްދު ޙަމަލާތަކުގެ ސަބަބުންނެވެ. އެދުވަހު ސިފައިންގެ މައިގޭޓު ހިމާޔަތްކޮށްދެއްވުމުގެ އިތުރުން، ސިފައިންނަށް ހަތިޔާރާއެކު ސިފައިންގެ ދިފާޢީ މަޤާމުތަކަށް ނުކުންނާނޭ ފުރުޞަތު ހޯއްދަވައިދެއްވީ ހދ. ކުޅުދުއްފުށީ މާވާގޭ ޝަހީދު ކޯޕްރަލް ޙުސައިން އާދަމް ދެއްވި ހިތްވަރުގަދަ އަދި ޖެހިލުންކުޑަ ރައްދު ޙަމަލާތަކުގެ ސަބަބުންނެވެ.\nނޮވެމްބަރު3ގެ ހަމަލާގެ މޭސްތިރި ލުތުފީ ހައްޔަރުކޮށްގެން ގެންދަނީ\nސިފައިންގެ ހެޑުކުއާޓަރު ދިފާޢުކުރުމަށް ސިފައިންގެ އެތެރޭގައި ތިބި ސިފައިން ގަދަ ހިތްވަރާއެކު މަސައްކަތް ކުރަމުންދިޔައިރު، މާލެތެރޭގައި ހަރަކާތްތެރިވަމުންދިޔަ ސިފައިންވެސް ދުޝްމިނުންނާ ދެކޮޅަށް ތަފާތު ގިނަ ރޭވުންތައް ރާވައި ހަރަކާތްތެރިވަމުން ދިޔައެވެ. ޚާއްޞަ ގޮތެއްގައި އޭރުގެ ރައީސުލްޖުމްހޫރިއްޔާ އަލްއުސްތާޛު މައުމޫން ޢަބްދުލް ޤައްޔޫމާއި ޑިފެންސް މިނިސްޓަރުގެ ނާއިބު އޮނަރަބަލް އިލްޔާސް އިބްރާހީމްގެ ސެކިއުރިޓީ ބެލެހެއްޓުމުގައި ހަތިޔާރާއެކު ސިފައިން ހަރަކާތްތެރި ވަމުން ގެންދިޔައެވެ. މި ހަމަލާއާ ގުޅިގެން މާލެ ތެރޭގައި ސިފައިން ހިންގި ކޮންމެ އޮޕަރޭޝަނެއްގައިވެސް އާންމު ރައްޔިތުންގެ ފަރާތުން ސިފައިންނަށް އެހީތެރިކަމާއި އެއްބާރުލުން ނިހާޔަތަށް ލިބިގެން ގޮސްފައިވެއެވެ.\nދުޝްމިނުންގެ ހަމަލާތައް ކުރިއަށް ދަނިކޮށް އެދުވަހުގެ ހެނދުނު 11:00 ހާއިރު ސިފައިންގެ ތެރެއިން ބަޔަކު ރެކީ ޕެޓްރޯލަށް ބޭރަށް ނުކުތެވެ. ދީނާއި ޤައުމަށްޓަކައި ފަސްނުޖެހި ޖިހާދު ކުރުމުގެ މަތިވެރި މިސާލު ދައްކަވަމުން ބޭރަށް ނުކުންނެވި ހިތްވަރުގަދަ ބޭކަލުންގެ ތެރެއިން3ބޭކަލަކު ޝަހީދުވިއެވެ. މި ޖެހިލުންކުޑަ އަދި ހިތްވަރުގަދަ ޢަމަލު ވެގެންދިޔައީ ނޮވެމްބަރު ތިނެއްގެ ހަނގުރާމައިގެ މަޝްރަޙް ބަދަލުކޮށްލި ޢަމަލަކަށެވެ. ސިފައިންގެ ތެރެއިން ހަތިޔާރާއެކު ބަޔަކު ބޭރަށް ނުކުމެއްޖެކަން ދުޝްމިނުންނަށް އެނގުމުން ރާއްޖެދޫކޮށް ފިލާ ރައްކާވުމުގެ ތައްޔާރީތައް އެމީހުން ކުރަންފެށިއެވެ.\nދިވެހި ސަރުކާރުގެ އެދިވަޑައިގަތުމަށް ރާއްޖެއަށްފޮނުވި އިންޑިއާ ސިފައިން ހުޅުލެއަށް ފޭބިއިރު، ދުޝްމިނުން ފިލައިގެން ދިއުމަށް ނައްޓާލަނީއެވެ. އެހެންކަމުން އިންޑިއާ ސިފައިން ހިންގި "އޮޕަރޭޝަން ކެކްޓަސް"ގެ މައިގަނޑު މަސައްކަތަކަށްވީ ރަހީނުންގެ ގޮތުގައި ގެންދިޔަ މީހުން ސަލާމަތްކުރުމާއި، ފިލައިގެންދާން މަސައްކަތްކުރި ޓެރަރިސްޓުން ހުއްޓުވައި އިންސާފުގެ ކުރިމައްޗަށް ޙާޟިރު ކޮށްދިނުމަށް ދިވެހި ސަރުކާރަށް އެހީތެރިވުމެވެ. ނޮވެންބަރު ތިނެއްގެ ޢުދުވާނީ ޙަމަލާއިން ދިވެހިންނަށް މާތްالله ނަޞްރު ދެއްވައިފިކަން ރައީސުލްޖުމްހޫރިއްޔާ އިޢުލާން ކުރެއްވީ ދިވެހިރާއްޖޭގެ އަޑު މެދުވެރިކުރައްވައި 1988 ނޮވެންބަރު4ވަނަ ދުވަހުގެ ހެނދުނުއެވެ.


Veterans League gai Hulhumale' Veterans in kulhunu thinavana match inves molhu - vNews.mv\nހުޅުމާލެ ވެޓެރަންސް އާއި ޕޮލިސް ކުލަބު ބައްދަލުކުރި މެޗުގެ ތެރެއިން- ފޮޓޯ:- އަދަދު\nވެޓެރަންސް ލީގުގައި ހުޅުމާލޭ ވެޓެރަންސް އިން ކުޅުނު ތިންވަނަ މެޗުންވެސް މޮޅު\nއައްފާން މުހައްމަދު 12 April 2022, 20:22\nރަމަޟާން މަހަށް ހާއްސަކޮށް ފުޓުބޯޅަ އެސޯސިއޭޝަން އޮފް މޯލްޑިވްސް (އެފްއޭއެމް) އިން އިންތިޒާމު ކޮށްގެން ބާއްވާ، މައިލޯ އެފްއޭއެމް ވެޓެރަންސް ލީގު 2022 ގައި ހުޅުމާލެ ވެޓެރަންސް އިން ކުޅުނު ތިންވަނަ މެޗުންވެސް މޮޅުވެއްޖެއެވެ.\nމުބާރާތުގައި ހުޅުމާލެ ވެޓެރަންސް އިން ކުޅުނު ފުރަތަމަ މެޗުގައި ވަނީ ކްލަބް ގްރީން ސްޓްރީޓްސްގެ މައްޗަށް 0-2 އިން ކުރިހޯދާފައެވެ. އަދި ދެވަނަ މެޗުގައި އީގަލްސް ވެޓެރަންސް އަތުން ހުޅުމާލެ ވެޓެރަންސް މޮޅުވީ 0-5 އިން މޮޅުވެފައެވެ.\nތިންވަނަ މެޗުގައި މިއަދު ހަވީރު ހުޅުމާލެ ވެޓެރަންސް އިން ވަނީ ޕޮލިސް ކްލަބް 5-1 އިން ބަލިކޮށްފައެވެ. މިއާއެކު އެޓީމު އޮތީ ކުޅުނު ތިންމެޗުވެސް ކާމިޔާބުކޮށް9ޕޮއިންޓާއެކު ތާވަލުގެ އެއްވަނައިގައެވެ. ދެވަނައިގައި އޮތް މޯލްޑިވްސް ސޮކަ މޭޓްސް އާއި ތިން ވަނައިގައި އޮތް ދަ ގްރާންޑޭ އަށް ވަނީ ދެ މެޗުން ހަ ޕޮއިންޓް ލިބިފައެވެ. ސޮކަ މޭޓްސް ކުރީގައި އޮތީ ލަނޑުގެ ތަފާތުންނެވެ. ހަތަރެއްގައި އޮތް ދިވެހި ސިފައިންގެ ކްލަބާއި ފަސް ވަނައިގައި އޮތް އީގަލްސް އަށް ލިބިފައިވަނީ އެއް ޕޮއިންޓެވެ. ހަވަނައިގައި އޮތް ގްރީން ސްޓްރީޓްސް އާއި ފުލުގައި އޮތް ޕޮލިހަށް އަދި ޕޮއިންޓެއް ނުލިބެއެވެ. ޕޮލިސް ވަނީ ކުޅުނު ތިން މެޗުން ވެސް ބަލިވެފައެވެ.\nމިއަދުގެ މެޗުގައިވެސް ހުޅުމާލެ ވެޓެރަންސް އިން މޮޅު ކުޅުމެއް ދެއްކިއިރު ފުރަތަމަ ހާފުގެ 10 ވަރަކަށް މިނެޓުގެ ތެރޭގައި އެޓީމުން ވަނީ ތިން ލަނޑު ޖަހާ ބޮޑު ލީޑެއް ނަގާފައެވެ. މިލަނޑުތައް އެޓީމަށް ކާމިޔާބު ކޮށްދިނީ މުހައްމަދު ޖަމީލް (ޖަމްބެ) އާއި އަބްދުﷲ ސުޖާއު (ސުޖާ) އަދި އަބްދުﷲ ޝިފާއު އެވެ.\nބާކީ ދެލަނޑު ހުޅުމާލެ ވެޓެރަންސް އިންޖެހީ ދެވަނަ ހާފުގައެވެ. މިލަނޑުތައް ކާމިޔާބު ކޮށްދިނީ އަހުމަދު ޝާހިދު އާއި މެޗުގެ މޮޅު ކުޅުންތެރިޔާގެ މަގާމު ހޯދި އިސްމާއިލް މުހައްމަދު (އިއްސޭ) އެވެ.\nމެޗުގައި ޕޮލިސް ކުލަބުން ޖެހި ހަމައެކަނި ލަނޑު ކާމިޔާބު ކޮށްދިނީ މުހައްމަދު ނާޒިމް އެވެ.\nމެދުކެނޑުމަކަށްފަހު ކުޅޭ މި ފޯރިގަދަ މުބާރާތުގެ މިފަހަރުގެ މުބާރާތުގައި ޖުމްލަ ހަތް ޓީމެއް ވާދަކުރެއެވެ. އެއީ މޯލްޑިވްސް ސޮކާ މޭޓްސް އާއި ޕޮލިސް ކުލަބުގެ އިތުރުން، ޑަ ގްރާންޑޭ އަމީގޯސް ނިއު ޖެނެރޭޝަން ސްޕޯޓްސް ކުލަބު (ޑީޖީއެސްސީ) އާއި ދިވެހި ސިފައިންގެ ކުލަބު އަދި ހުޅުމާލެ ވެޓެރަންސް އާއި ގްރީން ސްޓްރީޓްސް އަދި އީގަލްސް ވެޓެރަންސް އެވެ.\nމުބާރާތުގައި މާދަމާ ހަވީރު 16:30 ގައި ފަށާ މެޗުގައި ބައްދަލުކުރާނީ ދަ ގްރާންޑޭ ސްޕޯޓްސް ކްލަބާއި ކްލަބް ގްރީން ސްޓްރީޓްސް އެވެ.


Covid-19 Control Kurumuge Lagan Othee Aanmunge Athugai: HPA - Vaguthu\nކޮވިޑް-19 ކޮންޓްރޯލް ކުރުމުގެ ލަގަންް އޮތީ އާންމުންގެ އަތުގައި: އެޗްޕީއޭ\nޑރ. އިބްރާހިމް އަފްޒަލް ނޫސްވެރިންނާ ވާހަކަ ދައްކަވަނީ. --- ވަގުތު އިމޭޖަސް: މުހައްމަދު އަފްޒަލް\nކޮވިޑް-19 ކޮންޓްރޯލް ކުރުމުގެ "ލަގަން" އޮތީ އާންމުންގެ އަތުގައި ކަމަށް ހެލްްތު ޕްރޮޓެކްޝަން އެޖެންސީ (އެޗްޕީއޭ)އިން ވިދާޅުވެއްޖެެއެވެ.\nރާއްޖޭގައި ކޮވިޑްް ފެތުރެމުން އަންނަ މިންވަރު ރެކޯޑް އަދަދަށް މަތިވެފައިވުމާ ގުޅިގެން އެޗްޕީއޭއިން ބާއްވަމުން އަންނަ ސިލްސިލާ ނޫސްވެެރިންގެ ބައްދަލުންތަކުގެ ތެރެއިން ރޭ ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން އެޗްޕީއޭގެ އެެޕިޑިއޮލޮޖިސްޓް ޑރ. އިބްރާހިމްް އަފްޒަލް ވިދާޅުވީ މި ބަލި ކޮންޓްރޯލްކުރުމުގެ ބާރު މިހާރު އޮތީ އާންމުންގެ އަތުގައި ކަމަށެވެ.\nޑރ. އަފްޒަލް ވިދާޅުވީ މި ދަނޑިވަޅުގައި ރޯދަވީއްލުން ފަދަ ގިނަ އާންމު އެއްވުންތަކުން ދުރުހެލިވާން ޖެހޭ ކަމަށާއި، މި ބަލިމަޑުކަން ކޮންޓްރޯލް ކުރެވޭނީ ހަާއްސަ ސަމާލުކަމެއްދީގެން ރައްކާތެރިކަމުގެ ފިޔަވަޅުތައް އަޅައިގެން ކަަމަށެވެ.\nއެގޮތުން މާސްކު އެޅުމަށާ ގައިދުރުކަން ބެހެއްޓުމަށް އޭނާ ވަނީ އިލްތިމާސްކުރައްވައިފައެވެ.\nއިއްޔެ އަކީ މިހާތަނަށް ރާއްޖެ އެއްދުވަސް ތެރޭގައި އެންމެ ގިނަ މީހުން ކޮވިޑަށް ފައްސިވި ދުވަހެވެ. އެގޮތުން މާލެ އިން އެކަނިވެެސް 397 މީހުން ވަނީ ފައްސިވެފައެވެ. އަތޮޅުތެރޭގެ މީހުން ދިރިއުޅޭ ރަށްތަކުން 160 މީހުން ރިސޯޓްތަކުން 11 މީހުން ހަދަމުންދާ ރިސޯޓްތަކުން2މީހުން އަދި އިންޑަސްޓްރިއަލް ރަށްތަކުން 15 މީހުން މިއަދު ފައްސިވިއެވެ. އިއްޔެ 585 މީހުން ފައްސިވެފައި ވަނީ 4255 މީހުން ކޮވިޑަށް ޓެސްޓް ކޮށްގެންނެވެ. މިހާރު ރާއްޖޭގައި ކޮވިޑް ޖެހިފައި 6033 މީހުން އެބަތިއްބެވެ.\nމެއި 4, 2021 11:51\nއެލަގަނުގެ ކޮންޓުރޯލް އޮތީ ކެނެރީގޭ ނަޝީދުގެ އަނގަތެރޭގަ.\nމެއި 4, 2021 11:59\nއަހުގެ ލަގަން އާންމުންނަށް ހަތަރު ފައި ތިޔަ ބޭފުޅުންނަށް ދެން ...........\nތިހެންބުނެފަ ދޫކޮށްނުލާ ރައްޔިތުން ތިބީ އަންގާ އެންގުންތަކަށް ކިޔަމަންވެގެން ގޯސްތައްހަދަނީ ބާރުހުރި ފަރާތްތަކުން ދެންއޮތީ ޤައުމުގައުޅޭ ބޭރުމީހުންގެވާހަކަ އެމީހުން މަގުތަކުގަޔާ އެތަންމިތާ މާސްކުނާޅާ އެނބުރޭ އެނބުރުންވެސް ކޮންޓްރޯލް ކުރެވޭނީވެސް ރަސްމީފަރާތްތަކުން ހަރުކަށި ފިޔަވަޅު އަޅައިގެން އެމީހުންނަށް މާސްކުއަޅަން މަޖުބޫރު ކުރުވައިގެން ވީމާ ކަންކަން ނުކޮށްތިބެފަ ތިހެން ރައްޔިތުންގެ ބޮލަށް ޖެހުމަކީ ވަރަށް ޒިންމާދާރުކަން ކުޑަކަމަެއް\nމެއި 4, 2021 12:46\nއާނ އެއީތެދެއް މިމީހުން ވައްކަން ކުރަން ދީފަ ލަގަން ކަރުގަ އޮޅައިގެން ރައްޔިތުން ގޭގަތިބޭ\nމެއި 4, 2021 12:48\nލަގަން އޮތީ ވެރިން އަތުގައާ ޑަކްޓަރުން އަތުގައި، ރައްޔިތުން އަމަލުކުރާނީ ވެރިންނައި ޑަކްތަރުން ބުނާގޮތަށް. އެއްވެސ ކޮންސިސްޓެންސީ އެއްނެތި ވެރިންނާ ޑަކްތަރުން އެކެިފަހަރު އެކި ވާހަކަ ދެއްކިމާ ރައްޔިތުން އިތުބާރެއ ްނުކުރާނެ ވެރިއަކަށްވެސް ޑަކްޓަރަކަށްވެސް. ބައެއް ފަހަރު ވެރިން ބޭނުންކަމެއް ކުރަންވީމާ ހަމަ ކުރަނީ. ޑަކްތަރުން މިތިބެނީ އިސްދަށާށް ޖަހައިގެން ބަހެއް ނުބުނެ ވަޒިފާދެކެ ބިރުން. އެފަދަ ހާލަތުގައި ކޮވިޑް އަކީ އުލޭއެއްޗެއްވެސް ނޫން. އަނެއްބައި ފަހަރު އެސޮރުގެ "ބލާ" ބޮޑުވެގެން ވެރިންނާ ޑަކްތަރުން ތެޅިފޮޅެނީ.\nއާމުން އަތުގައި ނެތް އެއްޗަކީ އޮޅުވާލުމާއި މަކަރު ހެދުން. އެކަމުގެ ނަތީޖާއަކީ ބަލި ކޮންޓްރޯލް ނުކުރެވުން.\nތިޔަ ބޭފުޅުންނަށް ލިބިލައްވާ އެއްޗެއްގެ ބޮޑުކަުން އެޅިހާ ބަތަކަށް ރިހަވެގެން ސަރުކާރުން ބޭނުންގޮތަކަށް ކަންކަން ފަހިކޮށްދީ ތި ތިއްބެވީ. ދެން މިއަދު އާމުންނެކޭ ކިޔާނެ ކަމެއްނެތް. އަދިވެސް އިންޑިޔާއިން އަންނަ ފަތުރުވެރިންނަށް ފްރީކކށްއުޅުވެގޮތަށް. އިންޑިޔާއިން މިބަލީގެ ނުރައްކާ އޮތްތާ އެތައްދުވަހެއްވީއިރުވެސް އެޤައުމުން އަންނަ މީހުން ފްރީކޮށް ދޫކޮށްލާފަ. ސިޔާސީ މީހުން ބޭނުންގޮތަކަށް މިކަންކުރީމާ އެޒިންމާ ޙަވާލުވެ ޒިންމާ އަދާނުކޮށް ރައްޔިތުން ބޮލުގައި އަޅުވާނެކަމެއް ނެތް. ލިބޭ މަންފާއެއްގެ ބޮޑުކަމުން ކަންކަް އޮޅުވާލައިގެން މިއަދާހަމަޔަށްވެސް....\nމެއި 4, 2021 13:08\nއޭރުވެސް އެގޭ ރައްޔިތުން ބޮލުގަކަން އަޅުވާނީ ބަލަ އިންޑިޔާ މީހުންނަކީ މިހާރު ދިވެހިންތަ ތިޔަބައި މީހުން ރައްޔިތުންގެ ކިބައިން މާފަށް އެދެންޖެހޭ ސިޔާސީެރިންނަކީ ތިޔަބައިމީހުން އައުވާނުން\nމެއި 4, 2021 13:23\nކާކު އަތުގަ ލަގަން އޮތްއިރަކުތަ ވޯޓުލީ؟؟\nކަލޭ މެންގެ ދޫ އޮތީ ސިޔާސީ މީހުންގެ ޖީބުގަ.. އަސްލު ވެގެން އުޅޭގޮތް ހާ މަކުރަން ނުކެރި އާއްމުން ބޮލުގަ ކަންކަން ތި އަޅުވަނީ..\nމެއި 4, 2021 13:44\nކޮވިޑް 19 އޭ މިކިޔާ ދެބޯގެރިދުއްވާ ސިޔާސީ ކުޅިގަނޑު ނިމުން އޮތީ އެއްމެ ގޮތެކެވެ އެއީ ނެތް އެއްޗެއްގެ ގޮތުގައި ޤަބޫލުކުރުމެވެ.\nމެއި 4, 2021 15:06\nއުފެދޭހާ ވޭރިއަންޓެއް ގައުމަށް ވަންނަނީ ފަތުރުވެރިންގެ ފަރާތުން. އަދި އެވޭރިއަންޓްތައް ވަދޭތޯ ބެލުމުގެ ޒިންމާވެސް ކަމާބެހޭ ފަރާތްތަކުން ނުނަގާ. އެހާ އަވައްޓެރި ދަތުރުފަތުރު ގިނަ ގައުމެއްގަ އާ ވޭރިއަންޓެއްގެ ބޮޑު ރާޅެއް އަރައިގެން ދިއައިރުވެސް އެ ގައުމުގެ މީހުން މިގައުމަށް އަރުވަމުން ދިއައީ. ކަންކަން ބަލަމުންދަނީ ކަމަށް ބުނެ މިގައުމުގައި ރައްކާތެރިކަމުގެ އެއްވެސް ފިޔަވަޅެއް އަޅަން ނުއުޅެ ތިބީ. ބަލި ކޮންޓްރޯލްކުރަން ތިބޭ މީހުންގެ އިހުމާލު އެހާ ބޮޑު ކުރީބައިގަ ފިޔަވަޅުތައް ނޭޅުމުގަ. އެކަމު އާއްމުން އަބަދުވެސް ވީ ބަލި ފަތުރާކަމުގެ ބަދުނާމު ބޮލުގަ އަޅައިގެން ބަލި ފެތުރޭކަމުގެ އަގު ދައްކާލަ ދައްކާލަ ތިބެން.\nމެއި 4, 2021 22:20\nލަގަންް އޮތީ އާންމުންގެ އަތުގައިވިޔަސް ތިޔަ ޑޮކުޓަރުން ސަރުކާރުގެ ތުންފުހިތަކަށްވެ ސިޔާސީ ވެރިންގެ އުނގުތެރޭ ތިބޭހާދުވަހަކު ކޮވިޑް ކޮންޓްރޯލްނުކުރެވޭނެ. އެންއަހަރު ރައްޔިތުން ތިބޭކާރު މީހުންގެ ބަސްއަހާގެން އަތް ދޮވެ ދޮވެ ގޭގައި ތިބެފެ. ރައްޔިތުންގެ ރުފިޔާތަށް ބަނޑުއަޅުވާލެވުންނޫން ކަމެއް ނުކުރެވުން. ރަނގަޅުވާނީ ރައްޔިތުންގެ ބޮލަށް ނުޖަހާ އިސްތިއުފާދިނިއްޔާ.


Kappi gehlunu haadhisa falhuverin kiyaidheygoth aailaa in qabooleh nukurey!\nގެއްލިގެން ހޯދަމުންދާ މުހައްމަދު ޔޫސުފް--\n11 ޖެނުއަރީ 20204ކޮމެންޓް\nކައްޕިއާ ގުޅިގެން ފަޅުވެރިން ދައްކާ ވާހަކަ އާއިލާއިން ގަބޫލެއް ނުކުރޭ! ގިނަ ޝައްކުތަކެއް!\nއާއިލާއެއްގެ ހުރި ހަމައެކަނި ފިރިހެން ދަރިފުޅެވެ. ގެއްލިގެން ހޯދަމުން އަންނަތާ މިހާރު ހަފުތާއެއްވާން މިވަނީ ގާތްވެފަ އެވެ. ކ. ކަގި ކައިރި ފަރަށް އަރާފައިވާ "ޓީޓީއެސް ފާން" ކިޔާ ދޯނީގެ ކައްޕި، ހދ. ކުޅުދުއްފުށީ ހަވީރީނާޒް، އުމުރުން 37 އަހަރުގެ މުހައްމަދު ޔޫސުފް ހޯދަން، ހެލިކޮޕްޓަރުން ވައިގެ މަގުންނާއި ކަނޑުގެ ސާފޭސް ބެލުމަށް ކޯސްޓްގާޑުގެ ޑައިވަރުން މިދިޔަ ހޯމަ ދުވަހުއްސުރެ މަސައްކަތް ކުރަމުން އައި ނަމަވެސް އެ އޮޕަރޭޝަނަށް ކުރިއެރުމެއް ނުލިބެ އެވެ.\nގެއްލިގެން ހޯދަމުން އަންނަތާ ހަ ދުވަސްވިޔަސް އާއިލާއިން އުއްމީދެއް ކަނޑައެއް ނުލައެވެ. ބޭބެ ފެންނާނެ ކަމުގެ އުއްމީދުގައި ހުރެ، ސީއެންއެމްއަށް ވާހަކަ ދެއްކި މުހައްމަދު ޔޫސުފްގެ ކޮއްކޮ، އައިމިނަތު ޔޫސުފް ބުނި ގޮތުގައި ބޭބެ ގެއްލުނު ހާދިސާގައި ބިދޭސީންގެ ވާހަކަތައް ގަބޫލެއް ނުކުރެވެ އެވެ. އަދި ގިނަ ޝައްކުތަކެއް ވެސް އެބަހުއްޓެވެ.\nއައިމިނަތު ބުނީ، ބޭބެ ގެއްލިގެން އުޅޭ ކަމުގެ މައުލޫމާތު ބޭބެ މަސައްކަތް ކުރާ ކުންފުނިން އާއިލާއާ ހިއްސާ ނުކުރާ ކަމަށާއި ގެއްލުނުކަން އެނގުނީ މީހަކު ގުޅާފައި ބުނުމުން ކަމަށެވެ. އަދި އާންމުކޮށް ބޭބެ ގުޅާ ނަމްބަރަށް ގުޅުމުން ނެގީ ބިދޭސީއެއް ކަމަށާއި ބޭބެ ކޮބާތޯ ސުވާލުކުރުމުން ވީތަނެއް ނޭނގޭ ކަމަށް ބުނި ކަމަށެވެ. އަދި އެންމެ ފަހުން ފެނުނީ ކޮންއިރަކުތޯ ސުވާލުކުރުމުން ޖަވާބުގައި ބުނީ އެންމެ ފަހުން ފެނުނީ އާދިއްތަ ދުވަހުގެ ދަންވަރު 1:00 ގައި ކަމަށެވެ.\nއައިމިނަތު އިތުރަށް ބުނި ގޮތުގައި ފަހުން އޭނާގެ ހަގަށް ހުންނަ ކޮއްކޮގެ ފިރިމީހާ ވެސް ބޭބެ ހޯދަން އެ ނަމްބަރަށް ގުޅި ކަމަށެވެ. އަދި ފޯނު ނެގީ ދިވެހި ފިރިހެނެއް ކަމަށެވެ. އަދި ބޭބެ ވީތަން ނޭނގޭ ކަމަށް ބުނެ އޭނާއަށް އެންމެ ފަހުން ބޭބެ ފެނުނީ ދަންވަރު 1:15 ގައި ކަމަށް ބުނި ކަމަށެވެ. އަދި އޭރު ބިދޭސީން ކޮބާތޯ ސުވާލުކުރުމުން އެމީހުން ތިބީ އޭރު ނިދާފައި ކަމަށް ވެސް އެ ދިވެހި މީހާ ބުނި ކަމަށް އައިމިނަތު ބުންޏެވެ. މިހެންވެ ވާހަކަ ދިމާ ނުވާތީ އާއިލާއަށް އެކަމުގައި ގޯހެއް އުޅޭ ކަމަށް ޝައްކުތަކެއް ކުރެވެނީ އެވެ.\nބޭބެ މަސައްކަތް ކުރާ ކުންފުނީގެ ސީދާ ނަން ބުނަން ނޭނގޭކަން ފާހަގަކުރަމުން އައިމިނަތު ބުނީ، ޓީޓީއެސް ކުންފުނި ކަމަށް ބެލެވޭ ކަމަށެވެ.\n"ޓީޓީއެސް ފާން ދޯންޏަށް ކިޔާތީ މި ބެލެވެނީ ޓީޓީއެސް ކަމަށް ކިޔަނީ. އަޅުގަނޑުމެން ކުންފުންޏަށް ގުޅައިގެން ވެސް ވާހަކަ ދެއްކިން،"\nއޭގެ އިތުރުން ދޯނި ފަރަށް އެރިއިރު އޭގައި ތިބީ ކައްޕީގެ އިތުރުން ދެ ބިދޭސީން ކަމަށް އެމްއެންޑީއެފުން މީޑިއާތަކަށް މައުލޫމާތު ދިން ނަމަވެސް އެއީ އެކޮޅުން ދިން މައުލޫމާތުގެ ސަބަބުން ދިމާވެފައިވާ ކަމެއް ކަމަށް ކުންފުނިން ބުނި ކަމަށާއި އަދި އެގޮތަށް މައުލޫމާތު ދިނުމުން އެ މައުލޫމާތު ރަނގަޅު ކުރުމަކީ ކުންފުނީގެ ޒިންމާއެއް ކަމަށް ބުނެފައިވާނެ ކަމަށް ވެސް އައިމިނަތު ބުންޏެވެ. އައިމިނަތު ބުނީ ކައްޕީގެ އިތުރުން އޭގައި ތިން މީހުން ތިބި ކަމަށް ކުންފުނިން ބުނީ އެ ސުވާލު ވެސް ކުރުމުން ކަމަށެވެ.\n"އަޅުގަނޑު ކައިރީ ކުންފުނިން ބުނި ހުޅުމާލެ ކޮޅުން ނައްތާލިއިރު އޭގަ ތިބޭނެއޭ ހަތަރު މީހުން. އެއީ ކައްޕީގެ އިތުރުން ދިވެހި ފަޅުވެރިޔަކާއި ބިދޭސީ ފަޅުވެރިޔަކާއި ބިދޭސީ ކައްކާއެއް. އެކަމަކު ކޯސްޓްގާޑުގެ މައުލޫމާތުން އެކަމެއް ނެތް އެނގޭކަށް،"\nމުހައްމަދު ޔޫސުފް ހޯދުމުގެ މަސައްކަތް ކުރަމުން އަންނައިރު މިދިޔަ ބުރާސްފަތި ދުވަހު ވަނީ ކަނޑުގެ ސާފޭސް ބެލުމަށް ކޯސްޓްގާޑުގެ ޑައިވަރުން ފީނަނިކޮށް ނޑުގެ 48 މީޓަރު އަޑިން ތުވާއްޔެއް ފެނިފަ އެވެ. އަދި އި ޑަސްޓްބިން ކޮތަޅެއްގައި ބަންދުކޮށްފައި އޮތް ވަޅިއަކާއި ކަރަންޓު ސާމާނުތަކެއް ކަނޑުގެ 41 މީޓަރު އަޑިން ފެނިފައިވާ ކަމަށް އެމްއެންޑީއެފްގެ މޭޖަ އިބްރާހީމް އާޒިމް ވިދާޅުވެ އެވެ.\nއެކަމާއި ގުޅިގެން އައިމިނަތު ބުނީ، އެގޮތަށް ވަޅިއެއް ފެނުން ނަމަވެސް އެއީ ސީދާ އެދޯނީގެ ވަޅިއެއް ނޫން ވަޅިއަކަށް ވެސް ވެދާނެ ކަމަށެވެ. އަދި ބޭބެއަކީ އަބަދުވެސް ރަށުން ބޭރުގައި ހާއްސަކޮށް މާލެ ސަރަހައްދުގައި މަސައްކަތް ކުރާ މީހަކަށްވެފައި ބޭބެ ގެންގުޅެނީ ކޮން ކަހަލަ ފޯނެއް ކަމަށާއި އަދި ގެންގުޅޭ އިތުރު ސާމާނު ވެސް ނޭނގޭ ކަމަށެވެ. އެކަމަކު ތުވާލި ކަހަލަ އެއްޗެއް އެނގިދާނެ ކަމަށާއި އެހެންވެ ތުވާލި އޮތްތޯ ބަލައިދިނުމަށް ފުލުހުންގެ ކިބައިން އޭނާ އެދިފައިވާނެ ކަމަށެވެ. އަދި ބޭބެ ގެންގުޅޭ ދަބަސް މިހާރުވީ ފުލުހުންގެ އަތުގައިކަން ވެސް އޭނާ ފާހަގަ ކުރެ އެވެ.\n"ފުލުހުންނަށް ވެސް އަޅުގަނޑަށް ކުރެވޭ ޝައްކުތަކާއި ދައްކާ ވާހަކަ ދިމާނުވާ ކަމާއި މި ޝައްކުތައް ކިޔައިދީފަ ވާނީ. އެކަމަކު ފުލުހުން ބުނީ ހެކި ނެތިއްޔާ އެމީހުން ހައްޔަރެއް ނުކުރެވޭނޭ. އަޅުގަނޑު ކަންބޮޑުވެގެން އެމީހުން ތިބީ ކޮންތާކުތޯ އެހީމަ ކުންފުނިން ބުނި މާލޭގެ ގެސްޓްހައުސެއްގަ. މިކަން މިހާރު ފުލުހުން ތަހުގީގު ކުރާތީ އަޅުގަނޑުމެންނަށް ވެސް ނުއެއް ކިޔައިދޭ އެކަމަކު ފުލުހުން ބުނި އެމީހުންގެ ވާހަކަ ދިމާވާ ވާހަކަ،" އައިމިނަތު ކިޔައިދިނެވެ.\nއުފަން ރަށަށް އެންމެ ފަހުން މުހައްމަދު ޔޫސުފް ދިޔައީ މިދިޔަ އަހަރުގެ މާޗު މަހުގެ ތެރޭގަ އެވެ. އެކަމަކު މިދިޔަ ނޮވެމްބަރު މަހުގެ ތެރޭގައި މަންމަ ބަލިވެގެން އާއިލާއިން މާލެއަށް ފަރުވާއަށް އައުމުން އޭރު ބޭބެއާ ބައްދަލުވިކަން ވެސް އައިމިނަތު ފާހަގަކުރެ އެވެ. ކޮންމެއަކަސް އެއީ އެންމެ ފަހުގެ ބައްދަލުވުން ކަމަށް ގަބޫލުކުރާން އޭނާ ބޭނުމެއް ނުވެ އެވެ. އަދި ވެސް ﷲގެ ރަހުމަތުން ބޭބެއާ ބައްދަލުވާނެ ކަމުގެ އުއްމީދު އެ ކުޑަކުޑަ އާއިލާއިން ދަނީ ކުރަމުންނެވެ.\nކައްޕި ގެއްލުނު ގޮތާއި ގުޅިގެން ގިނަ ޝައްކުތަކެއް އާއިލާގައި ހުރިއިރު ދޯނި ފަރަށް އަރާފައި އޮއްވާ އާންމުވެފައިވާ ފޮޓޯތަކުގައި ދޯނީގައި ކައްޕި ހުއްޓާ ފެނިގެންދެ އެވެ. ނަމަވެސް އެހާދިސާ ހިނގިއިރު ދޯނީގައި ތިބީ ތިން މީހުން ކަމަށް ބުނެ އޮޅުވާލަން ޖެހޭ ސަބަބެއް ނުފެނެ އެވެ.\nކަނޑުމަތީ ހާދިސާ ގެއްލިގެން ހޯދާ މީހުން\nއޭގަތިބިބަންގާޅީންނައް ވާހަކަނުދެއްކެނީތަ ދިވެހިމީހާކޮބައި ބޮލިހުންނަކީ ރަމްޒީ ބައެއްތަ ކޮންކަމެއްތައެމީހުނައްވަނީ\nފުލުހުން ބުނެފަވަނީ އެމީހުން ދިޔައިރު 2ބިދޭސީ ފަޅުވެރިން ކަމަށް.\nކޮބާ2ވަނަ ދިވެހި މީހާ؟\nއެހެންވިއްޔާ އަނެއް ދިވެހި މީހަކީ ކާކު؟\nސިފައިން ދިޔަ އިރު ދިވެހި ފަޅުވެރިޔާ ކޮބާތަ؟ މިވެސް ބަލާލަން ރަގަޅުކަމެއް


SunOnline: Narudhoo ge hurihaa geybisee ehge current bill aa havaaluvee member Riza\nނަރުދޫގެ ހުރިހާ ގެއެއްގެ ކަރަންޓު ބިލާ ހަވާލުވީ މެމްބަރު ރިޒާ\nޢަބްދުﷲ އައިމަން 30 May 2020, 11:24\nމޭ، 17، 2020: އާބާދީގައި 600އަށް ވުރެ ގިނަ މީހުން އުޅޭ ށ. ނަރުދޫ ފުރަ ބަންދުގައި އޮތްއިރު ރަށުތެރެއިން ވަރަށް މަދުން ނޫނީ މީހެއްގެ ހިލަމެއް ވެސް ނުވޭ: މި ރަށަކީ މާލެއަށް ފަހު އެންމެ ގިނަ ޕޮޒިޓިވް ކޭސްތައް ފެނުނު ރަށް -- ސަން ފޮޓޯ/ މުހައްމަދު އަފްރާހު\nކޮވިޑް19 އަށް ބަޔަކު ޕޮޒިޓިވްވުމާއި ގުޅިގެން ލޮކްޑައުންކޮށްފައިވާ ށ. ނަރުދޫގެ ހުރިހާ ގެއެއްގެ ކަރަންޓު ބިލު، އެ ރަށް ނިސްބަތްވާ ރައްޔިތުންގެ މަޖިލީހުގެ ށ. މިލަންދޫ ދާއިރާގެ މެމްބަރު އަލީ ރިޒާ ދައްކަވައިފި އެވެ.\nމިދިޔަ މާޗު މަހުގެ 15 ވަނަ ދުވަހު މާލެއިން ފުރައިގެން އުތުރުގެ ރަށްރަށަށް ދަތުރުކުރި ނަރުދޫއަށް ނިސްބަތްވާ އަމާޒު ބޯޓުގެ ކެޕްޓަން ކޮވިޑް19 އަށް ވަނީ ޕޮޒިޓިވް ވެފައެވެ. އަދި ފަހުން ނަރުދޫގެ އިތުރު 11 މީހަކު ވެސް ކޮވިޑް19 އަށް ޕޮޒިޓިވްވި އިރު އެ ރަށް އަދިވެސް އޮތީ މޮނިޓަރިންގެ ހާލަތުގަ އެވެ.\nއެއާއެކު މުޅި ނަރުދޫ ބިރުވެރިކަމެއްގެ ތެރޭގައި އޮތް އޮތުން މިހާރު މަޑުމަޑުން ބަދަލުވާން ފަށާފައިވާ އިރު، އެ ރަށުގެ ރައްޔިތުންނަށް އެކި އެކި ފަރާތްތަކުން ދަނީ އެހީތެރިކަން ފޯރުކޮށްދެމުންނެވެ. އެގޮތުން ނަރުދޫ ރައްޔިތުންނަށް ކުރިމަތިވެފައިވާ ގިލަންވެރިކަމުން ސަލާމަތް ކުރުމަށް އަވަށްޓެރި ފުނަދޫއިން ވަނީ އެހީގެ ތަކެތިން ބޯޓެއް ބަރުކޮށްގެން ގޮސް އެރަށު ރައްޔިތުންނަށް ހަދިޔާ ކޮށްފަ އެވެ.\nއަދި އެއަށްފަހު ރޭގެ ވަގުތެއްގައި އެ ރަށް ނިސްބަތްވާ މިލަންދޫ ދާއިރާގެ މެމްބަރު އަލީ ރިޒާ ވެސް ވަނީ ނަރުދޫގެ 87 ގޭބިސީއެއްގެ މޭ މަހުގެ ކަރަންޓް ބިލް ދައްކަވައިފަ އެވެ. މިކަން އެ ރަށު ފެނަކަ ބްރާންޗުގެ އޮފިޝަލަކު ވަނީ ޔަގީންކޮށްދީފަ އެވެ.\nކޮވިޑް19 ގެ ކޭސްތައް ފެނުނު ބައެއް ރަށްރަށް މިހާރު މޮނީޓަރިންގް ހާލަތުން ނަގާފައިވީ ނަމަވެސް ނަރުދޫއަކީ އެ ވައިރަހުގެ ކޮމިއުނިޓީ ސްޕްރެޑް އޮތް ރަށެއް ކަމަށް އެޗްޕީއޭއިން ކަނޑައަޅާފައި އޮތް އިރު، ސިއްހީ ފަރުވާ ނުދެވި އެރަށުގެ މާބަނޑު މީހެއްގެ ބަނޑަށް ތުއްތު ކުއްޖަކު މަރުވި މައްސަލައެއް ވެސް ވަނީ ފެންމަތިވެފަ އެވެ.\nށ. ނަރުދޫއަކީ މާލެއިން ބޭރުން އެންމެ ގިނަ ކޮވިޑް19ގެ ކޭސްތައް ފެނުނު އެއް ރަށެވެ. އެހެންވެ، މިދިޔަ މަހު 16 ވަނަ ދުވަހުން ފެށިގެން އެ ރަށް އޮތީ އަރާ ފޭބުން މަނާކޮށް، ފުރަބަންދުގެ ހާލަތުގަ އެވެ.\nމެމްބަރު އަލީ ރިޒާ\nޖާބިރު ގަވާއިދާ ހިލާފަށް ފުނަދުއަށް އެރި މައްސަލައެއް\nދައުލަތުން ބަލަހައްޓާ 16 ކުޑަކުދިން ފުނަދުއަށް ބަދަލުކޮށްފި\nއާންމުކޮށް ނުކުރާ އޮޕަރޭޝަނެއް ށ އަތޮޅު ހޮސްޕިޓަލުގައި


25 aharah bahaalaigen Hiyaa Flat ge faisaa dhekkeyne, Down payment nunagaane | ThePress\n25 އަހަރަށް ބަހާލައިގެން ހިޔާފްލެޓްގެ ފައިސާ ދެއްކޭނެ، ޑައުންޕޭމަންޓެއް ނުނަގާނެ\n27 May 2021, 12:29\nހިޔާ ފްލެޓްތަކުގެ ފައިސާ 25 އަހަރު ދުވަހުގެ މުއްދަތައް ބަހާލައިގެން ދެއްކޭނެ ކަމުގައި ހައުސިން ޑެވަލޮޕްމަންޓް ކޯޕަރޭޝަން (އެޗްޑީސީ) އިން ބުނެފިއެވެ.\nއެޗްޑިސީން ބުނީ ފުލެޓުތަކަށް ފައިސާ ދައްކާގޮތައް ހަމަޖެހިފައިވަނީ 25 އަހަރުގެ މުއްދަތައް ބަހާލައިގެން، އިންސްޓޯލްމަންޓްގެ ގޮތުގައި މަހަކު 7،500 ރުފިޔާ ދައްކާ ގޮތައް ކަމަށެވެ. އަދި ޑައުންޕޭމަންޓްގެ ގޮތުގައި އެއްވެސް ފައިސާއެއް ނެގުމަށް ހަމަޖެހިފައިނުވާކަންވެސް ފާހަގަކޮށްފައިވެއެވެ.\nފުލެޓަށް ފައިސާ ދައްކަން ކަނޑައެޅިފައިވާ މުއްދަތު ކުޑަކުރަން ބޭނުންވާ ފަރާތްތަކަށް އެފުރުސަތު އޮތް ކަމަށާ ޑައުން ޕޭމަންޓްގެ ގޮތުގައި ފައިސާ ދައްކަން ބޭނުންވާ ފަރާތްތަކަށްވެސް އެ އިންތިޒާމްތައް ހަމަޖައްސައިދިނުމަށްވެސް އެޗްޑީސީން ވަނީ ނިންމާފައެވެ. އަދި ޑައުން ޕޭމަންޓްގެ ގޮތުގައި ދައްކާ ފައިސާ ފްލެޓުގެ ޖުމުލަ އަގުން އުނިކޮށް، މަހުކުލި މިއަގާ އެއްގޮތައް ކުޑަކުރެވޭނެކަމަށް ވެސް އެޗްޑީސީން ބުނެއެވެ.\nފްލެޓް އެއްބަސްވުމުގައި ސޮއިކުރާ ތާރީހުން ފެށިގެން3މަސްދުވަސް ވަންދެން އެއްވެސް ފައިސާއެއް ދައްކަން ނުޖެހޭ މުއްދަތެއްގެ ގޮތުގައި ސަރުކާރުން ވަނީ ކަނޑައަޅާފައެވެ. އަދިހަމައެހެންމެ ފުލެޓް މެނޭޖްމަންޓް ފީގެ ގޮތުގައި ކޮންމެ މަހަކު 1،000 ރުފިޔާ ނެގުމަށްވެސް ހަމަޖެހިފައިވެއެވެ.\nހިޔާ ފްލެޓްގެ ގޮތުގައި 6،720 ފްލެޓް ދޫކުރަން ނިންމާފައިވާއިރު މި ފްލެޓްތަކުގެ ގުރުއަތުލުމުގެ ކަންކަން ނިމިފައިވާ ކަމަށް އެޗްޑީސީން ހާމަކުރެއެވެ. ގުރުއަތުލުން ކުރިޔަށްގެންގޮސްފައިވަނީ އޭޕްރިލް މަހުގެ 8 ވަނަ ދުވަހުން ފެށިގެން މޭ މަހުގެ4ވަނަ ދުވަހާ ހަމައަށެވެ.\nދެން ކޮބާ ރައްޔިތުންނައް އޮތް އުފަލަކީ؟ ހިތަށް އަރާ ކޮން އިރަކުން ބާއޭ ރަަައްޔިތުންނާ ދޭތެރޭ ވިސްނާ އަޅާލާނެ ވެރިއެއް ލިބޭނީ.\nރަައްޔިތުން ފެލާ ސަރުކާރު.!!\nރައީސްމީހާ ހުރިހާ ހުރިހާ ފުލެޓެއް ބައްކޮއްގެން އޮވެބަލަ ލާރިކާން ބޮޑުއަގުގަ ކުއްޔަށްދީގެން އޭރަށް މާސަޅިވާނެ????????????\nމިސަރުކާރުން ދެރޫމްގެ އެޕާޓުމެންޓަކަށް މަހަކުމިނަގާވަރު މިހީވަނީ ލިބޭ ލާރި ހަމައެކަނި ދަށްކަން ޖެހެނީ އެޕާޓުމެންޓަށް ކަމަށް އަހަރުމެން ހީކުރީ މިތަން މިލިބޭ މީހުން ލިބޭ އާމްދަނީއިން އަމިލަޔަށް ދިރިއުޅުން ހަމަޖަސާ ލައިގެން އުޅެވޭނެ ކަމަށް އެކަމަކު ސަރުކާރުގެ ވިސްނުން މިހުރީ ރަށްޔިތުން ހަނާކުރަން !!!\nސަރުކާރުން ކޮސް ނުގޮވާ 8500 އަށް ދޭވަރުގެ ތަނެއް ނޫން . އެތަން ރަނގަޅު 5000 އަށް ތިއަގުގައި އެތަށް ބޭނުމެއް ނޫން


ކޭކު ޑެކަރޭޝަން ކޯހެއް ފަށަނީMikal News\nވަސީމާ ޑިޒައިންކޮށްފައިވާ ބައެއް ކޭކު - ފޮޓޯ: ކޭކުމާލަމް ފޭސްބުކް ޕޭޖް\nކޭކު ޑެކަރޭޝަން ކޯހެއް ފަށަނީ\n24 ސެޕްޓެމްބަރ 2014, 12:48 |\nތަފާތު އެކި ޑިޒައިންތަކަށް ކޭކު އަޅަން ދަސްކޮށްދޭ ކޯހެއްގައި ބައިވެރިވުމުގެ ފުރުޞަތު ހުޅުވާލައިފިއެވެ. މިކޯސް ހިންގުމަށް ހަމަޖެހިފައިވަނީ ފުވައްމުލަކުގައެވެ.\nމިކޯހާ ބެހޭގޮތުން މަޢުލޫމާތު ދެއްވަމުން ކޯސް އިންތިޒާމްކުރައްވާ ފަރާތްކަމަށްވާ ފުވައްމުލަކު ފުނާޑު މާލަމް އާމިނަތު ވަސީމާ ހާމަކުރެއްވި ގޮތުގައި މި ކޯހުގެ މަޤްޞަދަކީ އަމިއްލަ މަސައްކަތުން އާމްދަނީ ހޯދަން ބޭނުންވާ އަންހެނުންނަށް އެ ފުރުޞަތު ތަނަވަސްކޮށްދިނުމެވެ.\n“ބޭނުމަކީ އިޤްތިޞާދީގޮތުން އަންހެނުން ބާރުވެރިކުރުވުން. ގޭގައި ތިބެގެން އާމްދަނީ ހޯދޭނެ މަސައްކަތެއް ދަސްކޮށްދިނުން”. ވަސީމާ ހާމަކުރެއްވިއެވެ.\nއިންޓަރމީޑިއޭޓް ލެވެލަށް ކިޔަވައިދޭ މިކޯހުގެ ފީ އަކީ 1500 ރުފިޔާއެވެ. އަދި ކޯހުގެ މުއްދަތަކީ 18 ދުވަސް ކަމަށެވެ. ކޯސް ބަރާބަރަށް ފުރިހަމަކުރުމުން ތަފާތު އެކި ޑިޒައިންތަކަށް އަމިއްލައަށް ކޭކުއަޅަން އެނގޭނެކަމަށް ވަސީމާ މަޢުލޫމާތު ދެއްވިއެވެ.\nމިއަންނަ އޮކްޓޯބަރު3ގައި ފެށުމަށް ހަމަޖެހިފައިވާ މިކޯސް އޮންނާނީ ކޮންމެ ދުވަހަކު ރޭގަނޑު 8:30 އިން 10:30 އަށެވެ.\n“އަޅުގަނޑުގެ ބޭނުމަކީ ވީހާވެސް ގިނަ ފަރާތްތަކަށް މިމަސައްކަތް ދަސްކޮށްދިނުން. އެގޮތުން ކޯހުގައި ބައިވެރިވާ ފަރާތްތަކުގެ ތެރެއިން ކޭކު އަޅާ ޓޫލްސް ނެތް ފަރާތްތަކަށް އެތަކެތި ވެސް މިކޮޅުގެ ޚަރަދުގައި ފޯރުކޮށްދެވޭނެ”. ވަސީމާ އިތުރަށް ވިދާޅުވިއެވެ.\nމިކޯސް އިންތިޒާމްކުރައްވާ އަދި ކޯހުގައި ކިޔަވާދެއްވާ އާމިނަތު ވަސީމާ އަކީ 2005 އަހަރުން ފެށިގެން ކޭކު ޑެކަރޭޝަން ކޯސްތައް ހިންގަވަމުން އަންނަ ފަރާތަކެވެ. އަދި މިހާތަނަށް ފުވައްމުލަކުގެ އިތުރުން ހއ. ދިއްދޫ، ށ. ފުނަދޫ، ށ. ކޮމަންޑޫ، ސ. ހިތަދޫ، ސ. މަރަދޫފޭދޫ އަދި ގއ. ވިލިނގިލީގައި މިފަދަ ކޯސްތައް ހިންގައި މިހާތަނަށް 503 މީހުން ތަމްރީންކޮށްފައިވެއެވެ.


ގޫގަލް ލެންސް ވެގެންދާނީ އެންމެ މަޤްބޫލު ސަރޗިން ޓޫލަށް! - Tech News Maldives\nއަޙްމަދު ދާއޫދު • 13 މޭ 2022\nގޫގަލް ލެންސް ވެގެންދާނީ ދުނިޔޭގެ އެންމެ މަޤުބޫލު ސަރޗިންގ ޓޫލް ކަމަށް ގޫގަލް އިން ބުނެފި އެވެ.\nމިހާރުވެސް ގޫގުލް ލެންސްގެ ގިނަ ޓްރިކްސްތަކެއް ހުރި ނަމަވެސް، ސީން އެކްސްޕްލޯރޭޝަން ކިޔާ އިތުރު ބޭނުންތެރި ފީޗާއެއް ވަރަށް އަވަހަށް ތަޢާރަފް ކުރަން އުޅޭކަމަށް ގޫގުލްއިން ވަނީ ބުނެފަ އެވެ.\nގޫގަލް އައި/އޯ 2022 ގައި ގޫގަލް އިން ވަނީ ސަރޗް ކުރާޓޫލެއްގެ ގޮތުގައި "ކޮންޓްރޯލް+ އެފް" ޝޯޓްކަޓެއްގެ ގޮތުގައި މަސައްކަތްކުރާ އާ ފީޗާ ޕްރިވިއުކޮށްފަ އެވެ. ފޯނުގެ ކެމެރާ މަންޒަރަކަށް ހުއްޓާލުމުން، ގޫގުލް ލެންސް އިން ވަރަށް އަވަހަށް ޕްރޮޑަކްޓްތަކުގެ މައްޗަށް ބޭނުންތެރި މައުލޫމާތުތައް އޮވަރލޭކޮށް އަވަހަށް އިޚްތިޔާރު ކުރުމަށް އެހީތެރިވެދޭނެ އެވެ.\nގޫގަލް ލެންސްގެ މި ފީޗާއަކީ ސުޕަރ ޕަވަރފޫލް އަދި ޚާއްޞަކޮށް ޝޮޕިންގ އަށް ހޭދަކުރާ ގިނަ ވަގުތު ސަލާމަތް ކުރެވޭނެ ފީޗާއަކަށް ވެދާނެއެވެ. އަދި ގޫގަލް އިން ބުނާ ގޮތުގައި އެ ކުންފުނި ހިންގަނީ ބައެއް ސްމާޓް ރިއަލް ޓައިމް ޓެކްތަކުން ކަމަށާއި އޭގެ ތެރޭގައި ލޯކަލް ޓިޕްސް ދިނުމަށް އެތައް ސްޓްރީމްތަކެއްގެ މައުލޫމާތު އެއްކޮށް ކްރަންޗް ކުރާ ނޮލެޖް ގްރާފްތައް ހިމެނޭ ކަމަށެވެ.\nސީން އެކްސްޕްލޯރޭޝަން ރިލީޒްކުރާނެ ތާރީހެއް އަދި ކަނޑައަޅާފައި ނުވާއިރު، ގޫގަލް އިން ބުނީ "ކުރިއަށް އޮތްތަނުގައި" އެ ސީން އަންނާނެ ކަމަށާއި، ވަކި ޓައިމްސްކޭލެއް ނެތް ކަމަށެވެ. މާނައަކީ އެއީ ގޫގަލް ލެންސްގެ އެންމެ ކުރީގެ ވައުދެއް ކަމަށާއި، އެ ވައުދުތައް މެޗުއަރ ވާން މަދު އަހަރުތަކެއް ނަގާފައިވާ ކަމަށެވެ. އެކަމަކު އެއީ ލެންސްގެ މިހާރު ހުރި ޝޮޕިން ޓޫލްސް އިން ލިބުނު ބޮޑު ކުރިއެރުމެކެވެ. އެހެންކަމުން އަޅުގަނޑުމެން އުންމީދު ކުރަނީ މިއަހަރުގެ ކޮންމެވެސް ދުވަހަކުން އެ ޓޫލް ފެންނާނެ ކަމަށެވެ.\nމިދިޔަ މަހު ގޫގަލް ސަރޗަށް މަލްޓި ސަރޗް އައިސްފައިވާ އިރު، ވަރަށް އަވަހަށް 'ނިއަރ މީ' ކިޔާ މިއަށްވުރެ ފުރިހަމަ ވަރޝަނެއް ބޭނުން ކުރެވޭނެއެވެ. ގޫގުލްގެ މިސާލަކީ ވަކި ކެއުމެއްގެ ފޮޓޯއެއް ނެގުމާއި، އެއަށްފަހު އެ ވަކި ކާނާއެއް ލިބޭ ލޯކަލް ރެސްޓޯރެންޓްތައް ހޯދައިލެވޭނެ ގޮތް ހެދުމެވެ.\nމިބާވަތުގެ ފީޗާސްތަކުގެ ސަބަބުން އަޅުގަނޑުމެން އެންމެން ހައިރާންވާ ކަމަށާއި، ގޫގަލްގެ ވަރުގަދަ ލެންސް އަދި ސަރޗް ޓެކްގެ އުކުޅުތަކަށް ގިނަބަޔަކު ލެބެމުންދާކަމަށް ދިރާސާވެރިން ބުނެއެވެ.


Youth Ministry ge bid evaluation thakuge mauloomaathuthah aanmukuran ninmaifi | Mihaaru\nޔޫތު މިނިސްޓަރު އަހްމަދު މަހްލޫފު ޕްރެސް ކޮންފަރެންސެއްގައި ވާހަކަދައްކަވަނީ: ބިޑްތަކުގެ މައުލޫމާތު އެންމެންނަށް އިނގުމަކީ މުހިއްމު ކަމެއް ކަމަށް މިނިސްޓަރު ވިދާޅުވި -- ފޮޓޯ: ނިޝާން އަލީ/ މިހާރު\nޔޫތު މިނިސްޓްރީގެ ބިޑް އިވެލުއޭޝަންތަކުގެ މައުލޫމާތު އާންމުކުރަން ނިންމައިފި\n20 އޯގަސްޓް 2020 - 22:27 8 comments\nޔޫތު އެންޑް ސްޕޯޓްސް މިނިސްޓްރީގެ ބިޑް އިވެލުއޭޝަންތައް އަންނަ ހަފުތާ އިން ފެށިގެން އާންމުކުރަން ނިންމާފައިވާ ކަމަށް މިނިސްޓަރު އަހުމަދު މަހްލޫފު މިރޭ ވިދާޅުވެއްޖެ އެވެ. މިއީ ފިނޭންސް މިނިސްޓްރީ ފިޔަވައި ބިޑް އިވެލުއޭޝަންތައް އާންމު ކުރަން ފަށާ ފުރަތަމަ މިނިސްޓްރީ އެވެ.\nމިނިސްޓަރު މަހްލޫފު ކުރެއްވި ޓުވީޓެއްގައި ވިދާޅުވީ، ބިޑް އިވެލުއޭޝަންތަކުގެ މައުލޫމާތު އާންމުކުރަން ނިންމީ، އެއީ ބިޑް ކުރާ ހުރިހާ ފަރާތްތަކަށް މުހިއްމު މައުލޫމާތަކަށް ވާތީ ކަމަށެވެ.\n"މި މައުލޫމާތުތައް ރައްޔިތުންނަށް އާންމު ކުރުމަކީ މުހިއްމު ކަމެއް،" މިނިސްޓަރު ވިދާޅުވި އެވެ.\nޔޫތު މިނިސްޓްރީގެ ބިޑް އިވެލުއޭޝަންތަކުގެ މައުލޫމާތު ވެސް ދެފުށް ފެންނަ ގޮތަށް އާންމު ކުރަން ނިންމިއިރު، ނެޝަނަލް ޓެންޑާ ބޯޑު މެދުވެރިކޮށް ކުރިއަށް ގެންދާ ބީލަންތަކުގެ އިވެލުއޭޝަންތައް ވެސް އާންމުކުރަން މިއަދު ވަނީ ފަށައިފަ އެވެ. އެ މައުލޫމާތު އާންމުކުރަނީ ފިނޭންސް މިނިސްޓްރީގެ ވެބްސައިޓުގަ އެވެ.\nBeeleanthakuge evaluation hulaasaa report aammu kuran fashaifi\nމި ވަގުތު ފިނޭންސް މިނިސްޓްރީގެ ވެބްސައިޓުގައި އާންމުކޮށްފައި ހުރީ މިއަހަރު ކުރިއަށް ގެންދިޔަ ބީލަންތަކުގެ މައުލޫމާތު އެކަންޏެވެ. ނަމަވެސް މިދިޔަ އަހަރު ކުރިއަށް ގެންގޮސްފައިވާ ބީލަންތަކުގެ މައުލޫމާތު ވެސް މި މަސް ނިމުމުގެ ކުރިން އާންމު ކުރާނެ ކަމަށް ފިނޭންސް މިނިސްޓްރީން ބުންޏެވެ.\nއިތުރު ލިޔުންތައް ފިނޭންސް މިނިސްޓްރީ ޔޫތު މިނިސްޓްރީ އަހުމަދު މަހުލޫފް، ޔޫތު އެންޑް ސްޕޯޓްސް މިނިސްޓަރު ޓެންޑަ އިވެލުއޭޝަން ބޯޑު


Bodu Kaiveni Partyeh Beyvvumahfahu Vagukaleyge Filaifi, Adhives Fuluhun Eyna Hoadhanee - Vaguthu\nބޮޑު ކައިވެނި ޕާޓީއެއް ބޭއްވުމަށްފަހު ވަގު ކަލޭގެ ފިލައިފި، އަދިވެސް ފުލުހުން އޭނާ ހޯދަނީ\nބޮޑު ވަގަކު، ބޮޑު ކައިވެނި ޕާޓީއެއް ބޭއްވުމަށްފަހު ހަނީމޫނަށް ދިޔައިރުވެސް ފުލުހުންނަށް އަތުލައިނުގަނެވުނީތީ ފާޑުކިޔުންތައް އަމާޒުވެއްޖެއެވެ.\nއިންޑިއާގެ ނޫސްތަކުގައި ރިޕޯޓްކޮށްފައިވާގޮތުގައި، އައްބާސް އީރާނީ ނަމަކަށް ކިޔާ އެ ފިރިހެން މީހާ މިހާރު ކައިވެނި ކުރުމަށްފަހު ހަނީމޫނަށް ގޮސްފިއެވެ. ފުލުހުން މިހާރު މަސައްކަތް ކުރަމުން ދަނީ އޭނާ ހަނީމޫން ފަނިކޮށް އެތަނުން އޭނާ ހައްޔަރު ކުރުމަށެވެ.\nއީރާނީ ހައްޔަރު ކުރުމަށް ތޭންގެ ފުލުހުން ހާއްސަ ޓީމެއްވެސް ހެދިއެވެ. އަދި އެ މީހުން އިއްޔެ އީރާނީ ހައްޔަރު ކުރުމަށް އޭނާ ދިރިއުޅޭކަމަށް ބުނާ ސަރަހައްދަށް ދިޔައެވެ. ނަމަވެސް ފުލުހުން ދިއުމުގެ ކުރިން އޭނާ ވަނީ އަނބީމިހާ ވަނީ ފިލާފައެވެ.\nމި މަހުގެ އަށް ވަނަ ދުވަހު އީރާނީގެ ޕާޓީ ބޭއްވިއިރު، އެ ޕާޓީއަށް ވަރަށް ގިނަ އަވައްޓެރިންދިޔައެވެ. އެއް ބަޔަކު ބުނިގޮތުގައި، އެ ދެމީހުން ފިލުވުމަށް އާއިލާ މީހުންވެސް މަސައްކަތްކޮށްފައި ވެއެވެ.\nއޭނާއަކީ މީގެ އަށް މަސްކުރިން ފަށައިގެން ފުލުހުން ހޯދަމުންދިޔަ މީހެއްކަމަށް ވެއެވެ. ފުލުހުން ބަލަމުންދާ މަގު ފޭރުމުގެ މައްސަލައަކާއި ގުޅިގެން އޭނާ ހޯދަމުންއަންނައިރު، ހަނީމޫންގެ ބާކީ އޮތް ދުވަސްތައް އޭނާ ހޭދަކުރަން ޖެހޭނީ ޖަލުގައިކަމަށް ފުލުހުން ބުންޏެވެ.\nސުމަކުން ފެށި މަސައްކަތުގައި އެންމެ އުހަށް – އެއާޕޯޓް ތަރައްޤީގައި 40 އަހަރުގެ ހިއްސާދާރު!


މައުމޫންގެ "އަބުރު ކަތިލި" ރިޕޯޓެއް ޕީއެސްއެމް އިން ގެނެސްދިނުމަށް ފަހު ނަގައިފި\n12 އޯގަސްޓް 2016 - 01:34 44 comments\nކުރީގެ ރައީސް މައުމޫން އަބްދުލްގައްޔޫމަށް ރައްދުވާ ގޮތަށް ދައުލަތުގެ މީޑިއާ އިން މިރޭ ގެނެސްދިން ރިޕޯޓަކާ ގުޅިގެން އާއްމުން ވަރަށް ބޮޑަށް ފާޑުކިޔަން ފެށުމާ އެކު އެ ރިޕޯޓް ނަގައިފި އެވެ.\nމިރޭ 8:00 ގެ ޚަބަރުގައި ގެނެސްދިން އެ ރިޕޯޓް ބިނާކޮށްފައި ވަނީ މައުމޫން ކުރެއްވި ޓުވީޓަކަށެވެ.\nސިޔާސީ ގޮތުން ކާމިޔާބު ހޯދަން ބިރު ފަހަނަ އަޅާ ދާންޖެހޭ ކަމަށް ވިދާޅުވެ މައުމޫން އިއްޔެ ކުރެއްވި އެ ޓުވީޓު ޕީއެސްއެމްގެ ރިޕޯޓްގައި މާނަކޮށްފައިވަނީ އިސްލާމް ދީނާ ހިލާފު ކަމަކަށް މައުމޫން ހިތްވަރު ދެއްވުން ކަމަށެވެ. މައުމޫން އެ އިޝާރާތް ކުރައްވަނީ، އެ ޚަބަރުގައި ބުނި ގޮތުގައި، އިދިކޮޅު އެމްޑީޕީން މިދިޔަ ރިޔާސީ އިންތިހާބުގެ ކެމްޕެއިންގައި ބޭނުން ކުރި ޝިއާރެއް ކަމަށްވާ "ބިރަކާ ނުލާ މަޖާކުރުމަށެވެ". އެއީ ދީނާ ހިލާފު ވާހަކައެއް ކަމަށް ބުނެ، އެ ރިޕޯޓްގައި މައުމޫނަށް ވަރަށް ބޮޑަށް ފާޑު ކިޔާފައިވެ އެވެ.\nމީގެ އިތުރުން މައުމޫންގެ އުމުރުފުޅު ފާހަގަކޮށް، އެ އުމުރުގައި، ސިޔާސީ ގޮތުން އެ މަނިކުފާނުގެ އެންމެ ބޮޑު އެއް ވާދަވެރިޔާ ކަމަށްވާ ކުރީގެ ރައީސް މުހައްމަދު ނަޝީދަށް ތާއީދު ކުރައްވަނީ ކީއްވެތޯ ސުވާލު އުފައްދާފައިވެ އެވެ. އަދި މައުމޫން މަސައްކަތްޕުޅު ކުރައްވަނީ އެ މަނިކުފާނުގެ ދަރިކަލުން، މަޖިލީހުގެ ދިއްގަރު ދާއިރާގެ މެމްބަރު ފާރިސް މައުމޫނަށް ސިޔާސީ ގޮތުން ކުރި ހޯއްދަވައި ދެއްވުމަށް ކަމަށް ވެސް "ބައެއް މީޑިއާ ރިޕޯޓުތަކާ" ހަވާލާ ދީ، ޕީއެސްއެމް އިން ބުނެފައިވެ އެވެ.\nމި ރިޕޯޓް ޕީއެސްއެމްގެ ވެބްސައިޓުގައި ވެސް ޝާއިއު ކުރި އެވެ. އެއާ އެކު، ސޯޝަލް މީޑިއާގައި އާއްމުންނާއި ނޫސްވެރިންގެ ވެސް ބޮޑެތި ފާޑުކިޔުންތަކެއް ޕީއެސްއެމް އަށް އަމާޒު ވި އެވެ. އެންމެ ބޮޑަށް ފާހަގަކުރި ކަމަކީ މިއަދު ތަސްދީގުކޮށް، އަމަލު ކުރަން ފެށި ހިޔާލު ފާޅުކުރުން ހުއްޓުވާ ގާނޫނުގެ ދަށުން އަބުރާ ބެހުން ކަމަށް ބަލާ ކަންތައްތަކެއް އެ ރިޕޯޓްގައި އެކުލެވިގެންވާ ކަމަށް ގިނަ ބަޔަކު ފާހަގަކުރުމެވެ. އެހެންވެ، އެ ރިޕޯޓުން މައުމޫންގެ "އަބުރު ކަތިލެފައިވާ" ކަމަށް ބައެއް ފަރާތްތަކުން ސޯޝަލް މީޑިއާގައި ބުންޏެވެ.\nއެ ރިޕޯޓްގައި މައުމޫންގެ އަބުރު ގެއްލުވާލާފައިވާ ކަމަށް ބުނެ އާއްމުން ކިޔަން ފެށި ފާޑުކިޔުންތައް އިތުރު ވާން ފެށުމުން ޕީއެސްއެމް އިން ވެބްސައިޓުން ރިޕޯޓް ނަގައިފަ އެވެ.\nމިކަމާ ގުޅޭ ގޮތުން ޕީއެސްއެމްގެ ބަހެއް އަދި ނުލިބެ އެވެ.\nއެކަމަކު، ހިޔާލު ފާޅުކުރުން ހުއްޓުވާ ގާނޫނު މަޖިލީހުން ދިރާސާ ކުރިއިރު، ޕީއެސްއެމް އިން ވަނީ އެ ބިލަށް ތާއީދުކޮށްފަ އެވެ. އެ ބިލުގައި ކަންބޮޑުވާ މަދު ކަންތައްތަކެއް ހުއްޓަސް، ޖުމްލަ ގޮތެއްގައި ރަނގަޅު ކަމަށާއި އެއީ ކޮންމެހެން އޮންނަންޖެހޭ ގާނޫނެއް ކަމަށް ބިލު ދިރާސާ ކުރި ކޮމިޓީގައި ޕީއެސްއެމްގެ ބޯޑު މެމްބަރުން ވިދާޅުވެފައިވެ އެވެ.\nމައުމޫން ކުރެއްވި ޓުވީޓު އޮޅުން އަރާ ގޮތަށް ދައުލަތުގެ މީޑިއާ އިން ގެނެސްދީފައި މި ވަނީ މައުމޫނާއި އެ މަނިކުފާނުގެ ކޮއްކޯފުޅު، ރައީސް އަބްދުﷲ ޔާމީނާ ދެމެދު ކޯޅުންގަނޑެއް އުފެދިފައި ވަނިކޮށެވެ. އެ ކޯޅުމާ އެކު، ވެރިކަން ކުރާ ޕީޕީއެމްގެ ތެރޭގައި ވަނީ ދެ ބޭފުޅުންގެ ފެކްޝަން އުފެދިފަ އެވެ.\nއެކަން އެންމެ ބޮޑަށް ފެނުނީ މި ފަހުން މަޖިލީހުން ފާސްކުރި ބިލުތަކަކާ ގުޅިގެންނެވެ. އެ ގޮތުން، ޓޫރިޒަމް ބޭނުންތަކަށް އިއުލާން ނުކޮށް ރަށްތައް ދޫކުރެވޭ ގޮތަށް ހުށަހެޅި ބިލާއި ހިޔާޅު ފާޅުކުރުން ހުއްޓުވަން ހުށަހެޅި ބިލާ މައުމޫން ފާޅުގައި ދެކޮޅު ހެއްދެވި އެވެ. އެ މަނިކުފާނަށް ތާއީދު ކުރައްވާ ޕީޕީއެމްގެ ބައެއް މަޖިލިސް މެމްބަރުން އެ ބިލުތަކާ ދެކޮޅަށް ވޯޓު ދެއްވުމުން އެ ބޭފުޅުންނާ މެދު ވަނީ ފިޔަވަޅު އަޅާފަ އެވެ. އޭގެ ތެރޭގައި ހިމެނިވަޑައިގަންނަވާ މައުމޫންގެ ދަރިކަލުން، ދިއްގަރު ދާއިރާގެ މެމްބަރު ފާރިސް މައުމޫން ޕާޓީން ވަކިކުރަން ވެސް ރައީސް ޔާމީންގެ ފެކްޝަނުން ކޮންޓްރޯލް ކުރާ ޕީޕީއެމްގެ ސުލޫކީ ކޮމިޓީން ވަނީ ނިންމާފަ އެވެ.\nމި ބައިބައިވުމުގެ ތެރޭން މައުމޫން ޕާޓީގެ ކޮމިޓީތަކުގެ މަސައްކަތްތައް ހުއްޓުވާލެއްވި އެވެ. އަދި ޕާޓީ ހިންގުން ވެސް ނައިބު ރައީސް އަބްދުއްރަހީމް އަބްދުﷲގެ އަތުން ވަނީ ނަންގަވާފަ އެވެ.\nއެ މައްސަލަ މިހާރު އޮތީ ކޯޓުގަ އެވެ. ސިވިލް ކޯޓުން ވަނީ ޕީޕީއެމްގެ ކައުންސިލާއި އެ ޕާޓީގެ ގުނަވަންތަކުގެ ބައްދަލުވުންތައް ނުބާއްވަން މައުމޫން އަންގަވާފައިވާ އެންގެވުމަށް އަމަލުކުރުން މަޑުޖައްސާލަން އަމުރުކޮށްފަ އެވެ.\nއިތުރު ލިޔުންތައް ރައީސް މައުމޫން އަބްދުލްގައްޔޫމް އަބުރާ ބެހުން ޕީއެސްއެމް


އަހަރެމެންގެ ދަރިން ނުކިޔަމަންތެރި ނުވުމަށްޓަކައި … (28) – DhiSalafiyyah\nހަތަރުވަނަ ކަންތައް: ކުއްޖާއަށް ވާރުތަކޮށްފައި ހުންނަ ނުބައި އާދަތައް ރަނގަޅުކޮށް، ހަމަ މަގަށް އެޅުވުމާއި އަދި ހެޔޮ އާދަތައް އަށަގަންނުވައި އެއާދަތައް ހަރުލެއްވުން\nއިންސާނުންނަކީ މަޢުދަން ފަދަ އެއްޗެކެވެ. ކޮންމެ ކުއްޖަކުވެސް އުފަންވެގެން އަންނައިރު އެކުދިންގެ ކިބައިގައި މޮޅެތި ސިފަތައް ހުންނާނެއެވެ. އަދި އުނި ސިފަތައްވެސް ހުންނާނެއެވެ. މިކަމަކީ މިއީ މައިންބަފައިންގެ ކިބައިން ވާރުތަވެގެން އައިސްފައި ހުންނަ ކަންކަމެވެ. އެހެންކަމުން، އެކުދިންގެ ކިބައިގައިވާ މަޢުދަންތައް ނެގުމަކީ މައިންބަފައިން ކުރަންޖެހޭ ކަމެކެވެ. އެއީ އެކުދިންގެ ކިބައިގައިވާ އަގުބޮޑު މަޢުދަންތައް ދެނެގަތުމެވެ. އެއަށްފަހު، މިމަޢުދަންތައް ނެރެ، އޭގެ ވެރިޔާ އަށް އެއިން މަންފާ ލިބޭނެ ގޮތް ބުނެދީ، އޭނާގެ ވެރި ރައްބާއި އޮންނަ ގުޅުމުގައާއި، އަދި އޭނާގެ ގާތްތިމާގެ މީހުންނާއި އޮންނަ ގުޅުންތަކުގައި މީގެ ރަހަމީރުކަން ލިބިގަތުމެވެ.\nދަރިންގެ ކިބައިގައި ހުންނަ ނުރަނގަޅު ސިފަތައް ދެނެގަނެ، އެކަންތަކުން އެކުދިން ދުރުކުރަން މަސައްކަތްކުރަންވާނެއެވެ. އަދި އެންމެ ކުޑައިރުއްސުރެ އެކުދިންގެ ކިބައިން ފެންނަ އައިބުތައް އިސްލާޙުކުރަންވާނެއެވެ. އޭރުން އެކުދިންވެގެން ދާނީ ރަގަޅު ފަރުދުންނަށެވެ. މިކަން ހާސިލުވާނީ ދަރިފުޅުގެ އުޅޭ ނޫޅޭ ގޮތް ރަގަޅަށް ބަލައިގެންނެވެ. ދަރިފުޅުގެ ކިބައިން ރަގަޅުކަމެއް ފެނިއްޖެނަމަ، އެކަން ފާހަގަކޮށްލަންވާނެއެވެ. އަދި ނުބައި ކަމެއް ފެނިއްޖެނަމަ، އެކަމާއި ދެކޮޅަށް ތެދުވެ، އޭގެ މުލުން ލުހެވޭތޯ މަސައްކަތްކުރަންވާނެއެވެ.\nދަރިންގެ އުޅުން ރަނގަޅަށް ބަލައި މޮނީޓަރ ކުރަންޖެހޭނީ އެކުދިން އުފަންވީއްސުރެއިން ފެށިގެން ގޮސް ބާލިޣުވުމަށްފަހުގައި ވެސްމެއެވެ. މިގޮތުން އެކުދިންގެ ސުލޫކަށް ވަރަށް ބޮޑަށް ސަމާލުވާންވާނެއެވެ. އެއީ އެކުދިންގެ ކިބައިގައި ހުރި ގޯސް ސިފަތަކާއި، ރަނގަޅު ސިފަތަކަކީ ކޮބައިކަން ދެނެގަތުމަށެވެ. އަދި އެކުދިންގެ ޚިޔާލާއި ފިކުރު ހުންނަނީ ކިހިނެތްތޯ ބެލުމަށްޓަކައި އެކުދިން ދައްކާ ވާހަކަތައް ދެނެގަންނަންވާނެއެވެ. އަދި އެކުދިންގެ ކިބައިގައިވާ ބާރުތަކަކީ ކޮބައިކަމާއި، ބަލިކަށި ކަންކަމަކީ ކޮބައިކަން ދެނެގަތުމަށްޓަކައި، އެކުދިންގެ ޝަޚުޞިއްޔަތާމެދު ފުންކޮށް ވިސްނާށެވެ. އަދި މިގޮތަށް ވިސްނައި ބަލާއިރު، މަސްތަކާއި އަހަރުތައް ފާއިތުވަމުންދާ ވަރަކަށް އެކުދިންނަށް އަންނަ ބަދަލުތަކަކީ ކޮބައިކަން ދެނެގަންނަންވާނެއެވެ.\nމިގޮތަށް ދަރިން ތަރުބިއްޔަތުކުރަން މަސައްކަތްކުރާއިރު ހަނދުމަކޮށްލަން ޖެހޭ ނުކުތާއަކީ، އެކުދިން އުފަންވެގެން އަންނައިރު އެކުދިންނަށް ޚާއްސަ ސިފަތަކެއް ލިބިފައިވާ ކަމާއި، އަދި ތިމާ ބޭނުން ހުރިހާ ގޮތަކަށް އެކުދިން ތަރުބިއްޔަތުކުރުމަކީ ވާނެ ކަމެއް ނޫންކަމެވެ. އެގޮތަށް އެކަންވާނަމަ، ކޮންމެ ޤައުމެއްގައި ތިބޭ އެންމެންވެސް ތިބޭނީ އެއް އުއްމަތެއްގެ ގޮތުގައި، އަދި އެއް ޝަޚްޞިއްޔަތެއް ލިބިފައިވާ ބައެއްގެ ގޮތުގައެވެ. އަދި ތިބާގެ ހުރިހާ ކުދިންވެސް ތިބޭނީ އެއް ތައްގަނޑަކަށެވެ. އެހެންނަމަވެސް، ކަން އޮންނަނީ މިގޮތަކަށް ނޫނެވެ. ތިބާގެ ދަރިފުޅަކީ ވަކި ޝަޚްޞިއްޔަތެއް ލިބިފައިވާ ފަރުދެކެވެ. އެހެންކަމުން، އެދަރިފުޅުގެ ގޮތުގައި އުޅެން، އަދި ޠަބީޢަތާއި އެއްގޮތަށް އުޅެން ދޫކޮށްލާށެވެ. (ޝަރުޠަކީ އެދަރިފުޅުގެ ކިބައިގައިވާ ކަންކަމަކީ ޝަރުޢީ ހަމަތަކާ ޚިލާފުނުވާ، އަދި މުޖުތަމަޢުގެ ތެރޭގައި ޤަބޫލުވެވިގެންވާ ކަމަށްވާނަމައެވެ.) އެހެންކަމުން، ތިޔަ މަންމަ/ބައްޕަގެ ދައުރަކީ އެކުޑަ ދަރިފުޅު އުޅުން ހުންނަ ގޮތް ބެލުމެވެ. އެއަށްފަހު، އެދަރިފުޅުގެ ކިބައިން ފެންނަ ގޯސް ކަންތައް ރަގަޅުކޮށް، ދީނާއި އަޚްލާޤު އެދަރިފުޅަށް ދަސްކޮށްދިނުމެވެ. މާނައަކީ އެދަރިފުޅަކީ އެންމެ ރިވެތި އާދަތައް ލިބިފައިވާ ކުއްޖަކަށް ހެދުމަށްޓަކައި މައިންބަފައިން ގަދަ އަޅައި މަސައްކަތްކުރަންވާނެއެވެ.\nފަސްވަނަ ކަންތައް: ދާއިމީ ގޮތެއްގައި ކުދިންގެ އުޅުން ހުންނަ ގޮތް ބަލައި އެކަމުގައި ސާބިތުވުން، އަދި އެކަންކުރުމުގައި ފަރުވާ ކުޑަކުރުމާއި، ފޫހިކޮށްލުމާ ދުރުވުން\nކުޑަކުދިންނަކީ ގިނަގިނައިން ކަންކަން ހަނދާން ނެތޭ ބައެކެވެ. އަދި ކުޅިވަރާއި މަޖާ ކުރުމުގައި ގިނަ ވަގުތު ހޭދަކުރާ ބައެކެވެ. އަދި އެކުދިންނަށް ކުރަން އަމުރުކުރާ ކަމެއް ކުރުމުގެ ބަދަލުގައި އެކުދިން ބޭނުންވާ ކަމެއް ކުރަން އެކުދިން ތިބެއެވެ. އެހެންކަމުން، އެކުދިންނަށް ހަނދުމަކޮށް ދިނުމުގައި ދެމިހުންނާށެވެ. ހަމަކަށަވަރުން ހަނދުމަކޮށްދިނުން މުއުމިނުންނަށް ފައިދާކުރެއެވެ. މައިންބަފައިން އެކުދިންގެ އުޅުން ހުންނަ ގޮތް ބަލައި، ރަނގަޅު ކުރަންޖެހޭ ކަންތައް ބުނެދިނުމުގައި ފައިތިލަ ސާބިތުކުރުމަކީ، އެކުދިން ތަރުބިއްޔަތުކުރުމުގައި ކާމިޔާބު ލިބުމުގެ ސިއްރެވެ. އަދި އެކުދިންނަށްޓަކައި ހެޔޮ ދުޢާކުރުން މަތިން ހަނދާން ނައްތައި ނުލާށެވެ.\nދަރިންގެ ކިބައިގައި ޠަބީޢީ ގޮތުން ހުންނަ ސިފަތަކަކީ، އޭގެ މުލުން ލުހެލައި އެއްކޮށް ބަދަލުކޮށްލެވޭނެ ސިފަތަކެއް ނޫނެވެ. އަދި ގެއިން ބޭރުން އެކުދިންނަށް ނުބައި އަސަރުކޮށްފާނެ ފަދަ ކަންކަމާއި ޙާލަތްތައް އެއްކޮށް ނައްތާލުމަކީވެސް ކުރެވޭނެ ކަމެއް ނޫނެވެ. އެހެންނަމަވެސް، މައިންބަފައިންނަށް، އެމީހުންގެ ދަރިންގެ ސިކުނޑިތައް ބައްޓަންކޮށް، އެކުދިން ހިފަހައްޓަންޖެހޭ އުސޫލުތައް ދަސްކޮށްދީ، ކަންކަމާއިމެދު އެކުދިން ވިސްނާގޮތް ބަދަލުކުރުމުގެ ބާރު އެބައޮތެވެ. އަދި ރިވެތި އުސޫލުތަކުގައި އެކުދިން ހިފެހެއްޓުވުމާއި، ރިވެތި އަޚުލާޤުން ޒީނަތްތެރިވުމަށް ހިތްވަރުދީ، އަދި ދިރިއުޅުމުގެ ކަންކަން ވަކި ނިޒާމަކަށް ބައްޓަންކޮށް، ސާފުތާހިރުކަންމަތީ އުޅުމަށް އެކުދިން ހޭނުވޭނެއެވެ. އޭރުން އެކުދިންވާނީ ޞާލިޙު އަދި މުޖުތަމަޢަށް ފައިދާކުރާނެ ބަޔަކަށެވެ. މިކަމަކީ، މިއީ ދަރިންތަރުބިއްޔަތުކުރުމަށް ޚާއްސަ ބާރު ލިއްބައިދޭ ކަމެވެ. ދަރިން ހެޔޮގޮތުގައި ތަރުބިއްޔަތުކުރުމަކީ މުޖުތަމަޢުތައް ކުރިއަރައި ދިއުމަށް އޮތް ވަސީލަތެކެވެ.\nއެންމެހައި މައިންބަފައިންނޭވެ: މިއީ ތަރުބިއްޔަތުގެ މަސައްކަތުގެ ކުރު ޚުލާސާއެކެވެ. މިހާރު ތިބޭފުޅުން ތަރުބިއްޔަތާމެދު ދެކެނީ އެއީ އެކަމުގައި ކާމިޔާބު ލިބުން ދަތި، އަދި ވަރަށް އުނދަގޫ އަދި ބުރަ މަސައްކަތެއް ކަމުގައިތޯއެވެ؟!\nޖިބްރީލުގެފާނު ރަސޫލާ ޞައްލަﷲ ޢަލައިހި ވަސައްލަމަގެ އަރިހަށް ވަޑައިގެން، 10ވަރަކަށް މިނިޓު ތެރޭ ދީން އުނގަންނަވައި ދެއްވިއެވެ. ހަމައެގޮތަށް ތަރުބިއްޔަތަކީ ކޮބައިކަން މަދު ފޮޅުވަތްތަކަކުން ބަޔާންކޮށްދެވޭނެއެވެ. އިސްލާމްދީނުގައިވެސް ރުކުންތަކެއްވާ ފަދައިން، އަދި އީމާންކަމުގައިވެސް ރުކުންތަކެއްވާ ފަދައިން، ތަރުބިއްޔަތުގައިވެސް އެއަށް ޚާއްސަ ރުކުންތަކެއްވެއެވެ. އެކަމުގައި ވެސް ހާއްސަ އަސާސުތަކެއްވެއެވެ. އަދި އެއަސާސުތައް ހިފަހައްޓާނެ ތަނބުތަކެއްވެއެވެ. މިކަންކަމަކީ ކޮންމެ މުރައްބީއެއްގެ ކިބައިންވެސް އެންމެ ބޮޑަށް އެދެވިގެންވާ ކަންކަމެވެ. މިއިން އެއްކަމެއް ދޫކޮށްލިއަށް، މުޅި ތަރުބިއްޔަތުގެ މަރުހަލާއަށް ލޮޅުން އަރައި، ދަރިން ތިމާމެންގެ ބާރުގެ ދަށުން ބޭރުވެގެން ހިނގައިދާނެއެވެ.\nމަތީގައި ބަޔާންކުރެވުނު އަސާސްތަކަކީ:\n((ބިރު)): ދަރިފުޅާއި މެދު ބިރުވެތިވާށެވެ.\n((ބާރު): ދަރިންގެ މައްޗަށް އޮންނަ މައިންބަފައިންގެ ބާރު ހިފަހައްޓާށެވެ.\n((ލޯބި): ދަރިންނަށް އޯގާތެރިކަމާއި ލޯބިދީ ފުރާލާށެވެ.\nކުރިއަށް ހުރި ބާބުތަކުގައި މިއިން ކޮންމެ ކަމަކަށް އަލިއަޅުވާލެވިފައިވާނެއެވެ.


Azima mihaaru kuravvanee gaazee badhaluvumuge shakuvaa | Mihaaru\nކުރީގެ ރައީސް އަބްދުﷲ ޔާމީންގެ ސަރުކާރުގައި ހިންގި އެމްއެމްޕީއާރުސީގެ ބޮޑު ހިޔާނާތުގެ މައްސަލައިގައި ރައީސް އޮފީހުގެ ކުރީގެ ލީގަލް އެފެއާޒު މިނިސްޓަރު އާއިޝަތު އާޒިމާ ޝަކޫރުގެ މައްޗަށް އުފުލާފައިވާ މަނީލޯންޑަރިން އަށް މަގުފަހިކޮށްދިން މައްސަލަ ކްރިމިނަލް ކޯޓުން އެހެން ފަނޑިޔާރަކާ ހަވާލުކުރުމުން އާޒިމާގެ ފަރާތުން ހައި ކޯޓަށް ހުށަހަޅައިފި އެވެ.\nއޭނާގެ މައްޗަށް ކުރަނީ ދައުލަތުގެ މުއައްސަސާތަކަށް ދޮގު މައުލޫމާތު ދިން ކަމުގެ ދައުވާ އާއި މަނީލޯންޑަރިން އަށް މަގުފަހިކޮށްދިން ކަމުގެ ދައުވާ އެވެ. މި މައްސަލަ ކްރިމިނަލް ކޯޓުގައި ފުރަތަމަ ބެއްލެވީ ގާޒީ ހައިލަމް އެވެ. ނަމަވެސް އޭނާ މަގާމުން އިސްތިއުފާ ދެއްވުމުން ދެން އެ މައްސަލަ ބެއްލެވީ ގާޒީ ހަސަން ސައީދެވެ. އޭނާ ވެސް މިހާރު ވަނީ މައްސަލައިން ތަނާޒުލްވެވަޑައިގެންފަ އެވެ.\nއެހެންވެ، އާޒިމާގެ ވަކީލުންގެ ފަރާތުން ނެރުނު ނޫސްބަޔާނުގައި ބުނީ ގާޒީންނަކީ އެ ބޭފުޅުން ބައްލަވާ މައްސަލަތައް ވަކިން އިހުތިޔާރު ކުރުމުގެ ފުރުސަތު އޮންނަ ބައެއް ނޫން ކަމަށެވެ. މައްސަލައަކުން ތަނާޒުލްވެވަޑައިގެން އެހެން ފަނޑިޔާރަކާ މައްސަލަ ހަވާލުކުރެވޭނީ ވެސް ވަކި ހަމައެއްގެ މަތިން ކަމަށް އާޒިމާގެ ފަރާތުން ނެރުނު ބަޔާނުގައި ވެ އެވެ.\nބަޔާނުގައި ބުނީ އާޒިމާގެ މައްޗަށް ދައުވާކުރާ ދެ މައްސަލަ އިން ގާޒީ ހަސަން ތަނާޒުލްވެވަޑައިގަތީ އެކަމުގައި އަމަލުކުރާ ގާނޫނީ ޖާގަ އިން ބޭރުން ކަމަށެވެ. އެ ތަނާޒުލްވެވަޑައިގަތުން ކްރިމިނަލް ކޯޓުން ބަލައިގަތީ ވެސް ގާނޫނީ އުސޫލުން ބޭރުން ކަމަށް ބުންޏެވެ.\nއާޒިމާގެ ވަކީލުން ބުނީ މައްސަލަ ހައި ކޯޓަށް ހުށަހަޅަން ނިންމީ، އެ ދެ މައްސަލަ ބަލަމުން އަންނަތާ އަހަރެއްހާ ދުވަސްވެ، މައްސަލަ ކުރިއަށް ގެންދިއުމާ މެދު ގޮތެއް ނިންމުން ގާތްވެފައި ވަނިކޮށް، ގާޒީ ހަސަން ގާނޫނީ އިމުން ބޭރުން މައްސަލަ އިން ތަނާޒުލްވެވަޑައިގެން ކޯޓުން އެކަން ބަލައިގެންފައިވާތީ ކަމަށެވެ. އެހެން ގާޒީ އަކާ އެ މައްސަލަ ހަވާލުކުރުމުން މައްސަލަ އަށް އެހެން ނުފޫޒެއް ފޯރައި، މިނިވަންކަން ގެއްލިފައިވާ ކަމަށް ގަބޫލު ކުރެވުމަކީ ވެސް ހައި ކޯޓަށް އެ މައްސަލަ ހުށަހަޅަން ނިންމި ސަބަބެއް ކަމަށް އާޒިމާގެ ވަަކީލުންގެ ފަރާތުން ނެރުނު ބަޔާނުގައި ވެ އެވެ.\nމައްސަލަ އިން ތަނާޒުލްވެވަޑައިގެންނެވި ގާޒީ ހަސަން ސައީދަކީ ކުރިން ފެމިލީ ކޯޓުގެ އިސް ގާޒީ އެވެ. އާޒިމާގެ ވަކީލުންގެ ޓީމުގައި ހިމެނޭ ވަކީލް އަލީ ސައީދަކީ ހަސަން ސައީދާ ގާތް ގުޅުމެއް އޮންނަ ބޭފުޅެކެވެ.\nއާޒިމާގެ ފާރާތުން ބަޔާން ނެރުނީ ކުރީގެ ޑެޕިއުޓީ ޕްރޮސެކިއުޓާ ޖެނެރަލް މަރިޔަމް ނިހާޔަތާއި ކުރީގެ އެސިސްޓަންޓް ޕްރޮސެކިއުޓާ ޖެނެރަލް އައިޝަތު ފަޒްނާ އަހުމަދު އަދި ވަކީލް އަލީ ސައީދެވެ.\nއާޒިމާގެ މައްސަލަ ކްރިމިނަލް ކޯޓުގައި ބަލަމުން އަންނަތާ މިހާރު ވަނީ އަހަރަކަށް ވުރެ ގިނަ ދުވަސްވެފަ އެވެ. މައްސަލަ ދިގުލައިގެން ދިޔުމުގައި އާޒިމާ ކޯޓަށް ހާޒިރު ނުކުރެވުމާއި އޭނާގެ އެދިވަޑައިގަތުމަށް އިތުރު ވަގުތު ދިނުން ފަދަ ކަންކަން ހިމެނެ އެވެ. އެ ޝަރީއަތް މިހާރު ހިންގަނީ ވެސް އަލުން ޝަރީއަތް ފަށައިގެން ކުރިއަށް ގެންދަން އާޒިމާ އެދިވަޑައިގެންފައި ވަނިކޮށެވެ.\nއާޒިމާ ޝަކޫރު ކްރިމިނަލް ކޯޓް ހައި ކޯޓް ގާޒީ އަހުމަދު ހައިލަމް ގާޒީ ހަސަން ސައީދު (ފެމިލީ ކޯޓު) އެމްއެމްޕީއާރްސީގެ ކޮރަޕްޝަން ކޮރަޕްޝަން މަނީ ލޯންޑްރިން ރައީސް އަބްދުﷲ ޔާމީން\n17 ކޮމެންޓް, 23 ރިއެކްޝަންސް\nއާޒިމާ ވަރައް ފުންނާބު އުސްވާނެ، ،އާޒިމާއައް އިރުޝާދު ދެވޭ ޒާތު ގާޒީއެއް ހަމަޖެހުނީމަ ފުންނާބު އުސްކަންމަތީ ދެމިހުންނާނީ\n"އުފެދުމުގާވެސް ތިއޮތީ ބާތިލް" އެހެންނޫންތޯ އާޒިމާ؟\nތިޔަ. ޝަކުވާ ބާއްވާފަ ރައީސް ބަދަލް ކޮށް ޔާމީން އަށްޔަނު ކުރަން ދެއްތޮ ތިޔަ އުޅުއްވަނީ.\nﷲ އީ ކުޅަދުންވަންތަ އިލާހެވެ! ސުބްޙާނަ ﷲ.. މި ބޭފުޅާއަކީ ދަންވަރު ސުޕްރީމްކޯޓުގައި ޙުކުމްތައް ހަމަޖެއްސުމަށް އުޅުނު ކަމަނާ ނޫންހެވެ! މިއަދު އިންސާފޭ ބޭއިންސާފޭ ކިޔާ ހަޅޭލަވާއިރު ލަދު ޙަޔާތް ކޮބައިތޯއެވެ ؟ ދެން ބާކީ އޮތްތަނަށްވެސް ﷲ އަށް ތައުބާވެ ރައްޔެތުންގެ ކިބައިނ މަޢާފަށް އެދި ﷲ ގެ ޙަޟްރަތުގައި ދުޢާދަންނަވާށެވެ! ﷲ ހެއު މަގު ތިބާއަށާއި އަޅުގަނޑަށާއި އެންމެންތަކުންނަށް ދައްކަވާ އެމަގުން ހިނގުމުގެ ތައުފީޤު ދެއްވަވާށި...\nރިޝްވާން ޢަބްދު ﷲ\nމި މައްސަލަ އެންމެ ފަހުން ބެއްލެވި ފަނޑިޔާރު ކީއްވެތޯ ދަންނަ މީހަކުކަން އެނގޭއިރުވެސް މައްސަލަ ބެލީ ؟ ނޫހެއްގައި ޖެހީމާ ތަނާޒުލްވަނީ ނޫހުގައި ޖެހީމާ ތޯ ބޭފުޅާއާ ވަކީލާ ގާތްކަން އެނގުނީ ؟ ނޫނީ އެހިސާބުން ކަންކަން ފަޅާއެރީމާ މަތިއަޅަނީތޯ ؟ އަސްލު ތީގެން ތިއެނގެނީ އޭރުވެސް މިހާރުވެސް މިއިން މީހަކުގެ ޤާބިލުކަމެއް ނެތްކަން! ކޮބާތަ ތިތާ ހުރި އިސްގާޒީ ؟؟؟ އޭނާ އަކީ ތަނާޒުލް ވުމުގައި ގޮތް ނިންމާމީހާ! އޭނާ ގެވެސް އުރަތްޕެއްވެސް ނެތްދޯ ؟ ނޫނީ ނޭނގެނީތޯ ؟\nއާޒިމާ އަށް ވަރަށް އިޙްތިރާމާއެކު! އަޅުގަނޑު 2016 ގައި ހުށަހޅިމައްސަލައެއް އޭގެ3އަހަރު ފަހުން ނިންމީ6ފަނޑިޔާރުން އެކަކު އަނެކަކަށް ބަދަލުވުމަށްފަހު! ފަނޑިޔާރުގެ ނަންވެސް ބަދަލުވިކަންވެސް އެނގެނީ ކޯޓަށް ދާފަހުން! ނިމުނުއިރު ހުކުމުގައި އޮތީ ހުސް ތާކުންތާކު ނުޖެހޭ ވާހަކަ! ދެފަރާތުން ކުރެ ފަރާތެއް ދެއްކިވާހަކަ އެއްވެސް ނެތް! މިހުރިހާ ކަމެއް ހިނގިއިރު އާޒިމާ އަކީ ލީގަލް މިނިސްޓަރު! ތިމާ އަށް ކަމެއްވީމާ ވަރަށް ވެރުވޭދޯ ؟ އަދި އެންމެ3ނު އާޒިމާ ؟\nތިހުރީ ހަމަ ކުރަން ރަނގަޅު ޝަކުވާ. އެކަމަކު ހިތާމައަކީ އާޒިމާ ބާރުގަ ހުންނެވިއިރު އެހެން މީހުންނާއިމެދު މިފަދައިން ބޭއިންސާފުން ކޯޓުތަކުން ކަންކުރި އިރު އެތަން ނުފެނުން. އަދި ނުވިތާކަށް ފަނޑިޔާރުންނާއި ޕްރޮސެކިއުޓަރ ޖެނެރަލްއަށް ނުފޫޒުފޯރުވާ ބިރުދައްކަން މަސައްކަތް ކުރެއްވިކަން. އެދުވަހު އާޒިމާގެ ޤާނޫނީ ޒިންމާ ހެޔޮގޮތުގަ އަދާކުރައްވާ ރައީސުލް ޖުމްހޫރިއްޔާއަށް ރަނގަޅަށް ޤާނޫނީ ލަފާ ދެއްވިނަމަ ދިވެހި ދުސްތޫރީ ހަޔާތަށްއައި އެކަޅު ޞަފުޙާތައް ހުއްޓުވުނީސް.\nފެންނުވަރާ ގުޅީ ރަމޭޝް\nނާ ޖާނޭ ކޭސޭ ޕަލްމޭ ބަދަލް ޖާތޭހޭ، ޔޭ ދުނިޔާސޭ ބަދަލްތޭ ރިޝްތޭ. (މާނާ އަކީ ދުނިޔޭގެ ކޮންމެ ވަގުތު ކޮޅަކީވެސް ބަދަލުވެގެންދާނޭ ހިނދުކޮޅެކެވެ).\nއެންމެ ގިނައިން "ތަނާޒުލް"ވެ ބޭނުންހައި މައްސަލަތަކެއްގެ ތެރެއަށް އަމިއްލައަށް ވަދެގެން އުޅުނު މީހަކު އެހެން މީހުންނާއި ދިމާލަށް އިނގިލިދިއްކުރުމަކީ ވަރަށް ލަދު ކަމެއް. ވ.ސަލާމް\nއާޒިމާގެ ވަކީލާ މައްސަލަ ކުރިންބެއްލެވި ގާޒީ އއާދެމީހުންނަކީ އެއްބަޑު އެއްބަފާ ދެމީހުންހެން ހާދަހީވެ ސަބަކީ ދެމީހުންގެނަމައްބަލާއިރު ލަފާކުރެވޭގޮތަކީ މިއީއެވެ ވީމާ ކަނާތުންޖަހާ ވައަތް ބުރިކުރާނީ ކިހިނެއްތޯ


Raajje In Gina Bayaku Covid Ah Fassivanee Vaccine Ah Nugudaa Variant Eh Ulheythee Kamah Vedhaane - Vaguthu\nރާއްޖެއިން ގިނަ ބަޔަކު ފައްސިވަނީ ވެކްސިނަށް ނުގުޑާ ވޭރިއަންޓެއް އުޅޭތީ ކަމަށް ވެދާނެ!\nމިހާރު ރާއްޖެއިން ގިނަ ބަޔަކު ކޮވިޑަށް ފައްސިވަނީ ވެކްސިންގެ އަސަރު ނުކުރާ ވޭރިއަންޓެއްގެ ސަބަބުން ކަމަށް ވެދާނެ ކަމުގައި އައިޖީއެމްއެޗްގެ އެތެރެހަށީގެ ޑޮކްޓަރު މުހައްމަދު އަލީ ވިދާޅުވެއްޖެއެވެ.\nކޮވިޑް ޖެހޭ މީހުންނަށް ފަރުވާ ދެއްވުމުގައި ވެސް އިސްކޮށް ބައިވެރިވެ ވަޑައިގަންނަވާ ޑރ.މުހައްމަދު އަލީ މިހެން ވިދާޅުވީ ގިނަ ބަޔަކަށް ކޮވިޑް-19 އިން ދިފާއުވުމުގެ ވެކްސިން ދީފައި ވަނިކޮށް ވެސް ރާއްޖެއިން ކޮވިޑަށް ފައްސިވާ މީހުންގެ އަދަދު ވަރަށް ބޮޑަށް އިތުރުވެފައި ވާތީ މީހަކު ކުރި ޓްވީޓަކަށް ޖަވާބު ދެއްވަމުންނެވެ.\nޑރ.މުހައްމަދު އަލީ ވިދާޅުވީ ރާއްޖޭގައި ދެމުން އަންނަ ކޮވިޝީލްޑް ވެކްސިނާއި އަދި ސިނޮފާމް ވެކްސިނުން ވެސް ބަލިން ރައްކާތެރިކޮށްދިނުމުގެ ނިސްބަތް ހުންނަނީ އެވްރެޖްކޮށް %70 ގައި ކަމަށެވެ. "އޭގެ މާނައަކީ ވެކްސިންދޭ މީހުންގެ ތެރެއިން %70 މީހުންނަށް ބަލި ނުޖެހި ސަލާމަތްވާނެއޭ. %30 މީހުންނަށް ބަލި ޖެހިދާނެއޭ. ނަމަވެސް ހާލަތު ގޯސްވާ އަދަދު މަދުވާނެ." ޑރ.މުހައްމަދު އަލީ ވިދާޅުވިއެވެ.\nޑރ.މުހައްމަދު އަލީ ވިދާޅުވީ ވެކްސިން ދޭ އެންމެން ކޮވިޑުން ރައްކާތެރި ނުވާނެތީ ނުވަތަ ވެކްސިންގެ އަސަރު ނުކުރާ ވޭރިއަންޓެއް އުޅެފާނެތީ ކޮވިޑަށް ފައްސިވާ އަދަދު އިތުރުވަނީ ކަމަށް ވެދާނެ ކަމަށެވެ.\ncovishield & sinopharm has an average efficacy of 70%. Means almost 70% wouldn’t get the infection. 30% might get infected,but severe illness will be low. Or there isavariant for which vaccine is not effective.\n— Dr. Mohamed Ali (@Moxamedalu) May 1, 2021\nރާއްޖެ އިން އެއްލައްކަ މީހުންނަށް އިއްޔެ އާއިހަމައަށް ވެކްސިންގެ ދެޑޯޒް ވަނީ ދީފައެވެ. ވެކްސިންގެ އަސަރު ރަނގަޅަށް ކުރާނީ ދެޑޯޒް ފުރިހަމަ ކުރާތާ ދެހަފްތާ ފަހުން ކަމަށް ތަހްލީލްތަކުން ދައްކައެވެ.\nކޮވިޑްގެ ވަރަށް ގިނަ ވޭރިއަންޓްތައް ދުނިޔޭގެ އެކި ގައުމުތަކުގައި ފެތުރެމުން ދާއިރު އަދި މިހާތަނަށް ވެކްސިނަށް ނުހަލާ ވޭރިއަންޓެއް ފެތުރެމުންދާކަން އެއްވެސް ދިރާސާއަކުން ދައްކާފައެއް ނުވެއެވެ. މިހާރު އެންމެ ބާރަށް ކޮވިޑް ފެތުރެމުންދާ އިންޑިއާއިން ފެނިފައިވާ ވޭރިއަންޓަށް ވެސް ކޮވިޝީލްޑް ވެކްސިން މަސައްކަތް ކުރާނެ ކަމަށް އޮކްސްފޯޑް އިން ވަނީ ބުނެފައެވެ. ނަމަވެސް އެކަމާއި ގުޅޭ އިތުރު ތަހްލީލްތައް ކުރަމުން އެބަގެންދެއެވެ.\nޑޮކްޓަރ ބުނި ގޮތަށް ވުން ވ ގާތް. އެކަމަކު މިތާ އުޅޭ އެޗްޕީއޭ އަކަށް ނޭނގޭނެ. މަރުވި ބަޔެއްގެ ތަޙްލީލް ކުރަން މުޅި އުމިރުދުވަސް، ވޭރިއަންޓް އުޅޭތޯ ޗެކްކުރުން ކޮވިޑް ބަލި ދުނިޔެއިން ފޮހެވެންދެން. ނާޤާބިލް ކަމުގެ އިންތިހާ\nމެއި 1, 2021 15:18\nވެކްސިން ކިޔާފަ ހިލޭ ދިނީ ކޯޗެއްތޯ ބެލިން ތަ؟\nމެއި 1, 2021 16:20\nތިކޮމެންޓް ފުރިހަމަވީސް ތިބުނާ ކަންކަން ރަނގަޅުކުރުމަށް ކުރަންޖެހޭ ކަންކަން ލިސްޓް ކޮށްލިނަމަ އަދި ކަލޭގެ ޤާބިލްކަން ނިކަންދައްކާލިނަމަ\nމެއި 1, 2021 12:33\nތީ އެއްކަލަ ހިނގަނޑު ޖަހާލި ޑޮކްތަ؟ ވެދާނެ، މޭބީ، ކުޑްބީ، ޕޮސިބިލީ، ޕެހަޕްސް، ޕޮޓެންޝަލީ، ލައިކްލީ މިހުންނަނީ މިޒާތުގެ ބަލިމަޑުކަމެއް ފެތުރޭ އިރު ބޭނުން ކުރަން ރަގަޅު ބަސް ބަހެއް ނޫނެވެ. ބަލިމަޑުކަމެއް އުޅޭ އިރު ސްޕެކިއުލޭޓް ކުރުމަކީ ބުއްދިވެރި ގޮތެއް ނޫނެވެ. ސްޓަޑީއެއް ހަދާ އެސްޓަރޑީގެ ކޮންކުލޫޝަން ހާމަ ކުރިނަމަ ރަގަޅުވީހެވެ. ވެދާނެ ކަމަށް ބުނެ ބަސް ދޫކޮށްލުމަށްވުރެ ފިގަރސްތަކަކަށް ބުރަވެ ބަސް ބުނުން ރަގަޅުވާނެ ކަމަށް ޑޮކް ކައިރީގައި ބުނަމެވެ. ،\nމެއި 1, 2021 12:46\nތި ހުރިހާ ވައްތަރެއްވެސް މިހާރު މިތާ އުޅޭނެ.. އަދިވެސް ނޫޅޭ އިންޑިޔާ މީހުން އައުން ހުއްޓުވާކަށް..\nމެއި 1, 2021 12:57\nދައުލަތް އެއްކޮށް ޕެރެލައިޒްވެ ހޮސްޕިޓަލުތައް ނުފުރެނީސް ސަރުކާރުން އެބަޖެހޭ ކޮންމެވެސް ފިޔަވަޅެއް އަޅަން. މިތާ ވެރިކަމެއް އެބައޮތްތަ؟ ރައީސަކު ވެރިއަކު އެބަހުރިތަ؟ އޮފީސްތަކާއި ސްކޫލުތައް ބަންދުކޮށް ވަކި ވަގުތަކުންފެށިގެން ލޮކްޑައުންކޮށްބަލަ. މިގައުމި ފަނާވަނީއޭ މިއޮތްގެން. މިއީ އިންޑިއާކަހަލަ ބޭސް އުފައްދާ ގައުމެއް ނޫނޭ.. އޮކްސިޖަން އުފައްދާ ގައުމެއް ނޫނޭ.. ހެޔޮނުވާނެ ސާލިހު. ކެރަފާ ނަސީމުއާއި އަންނިއަށް އަށް ބިރުންތަ ކަމެއް ކުރަން ނުކެރެނީ ؟\nމެއި 1, 2021 13:45\nހޫން. އެއްކަލަ ކޮސް ގޮވި ޑޮކްޓަރު ދޯ މީ. މިހާރު މި ބުނަނީ ވެކްސިން މަސައްކަތް ނުކުރާ ވާހަކަ. ދެން ވެސް ބުނޭ އަވަހަށް ވެކްސިން ޖަހާށޭ. އޭރުން އަރިދަފުސް ރޯގާ އަކަށް ވެދާނެޔޯ.\nމެއި 1, 2021 14:44\nދެންކީއްވެތޯ އެންމެން ވެކްސިންޖަހަން މުހައްމަދުއަލީ އާދޭސްކޮށް ޓްވީޓް ކުރަނީ.\nމެއި 1, 2021 15:00\nތި ދައްކާ ހުރިހާ ވާހަކައެއްވެސް ތިދައްކަނީ ވެކްސިން އިޝްތިހާރުކޮށް އެވިއްކަންވެގެންނެވެ.\nމެއި 1, 2021 17:23\nޖެހީ ރަނގަޅު އެއްޗެއް ތޯ ބެލިތަ. މަޖުބޫރުކޮށްގެން އެވަރުން ތި ވެކްސިން ޖަހަން އުޅުނު އިރު ހީވީ އެހެން ފަ ދަ ކަމެއްހެން\nޢިންޑިޔާގައި ހަލުވި ކަމާއެކީ ފެތުރެމުން ދާ ހަލުވިކަމަ އެކި ގައިންގަޔައް އަރާ ވޭރިއަންޓް މިތާ ނޫޅިދާނެތަ. ފައިސާ އާއި ހެދި އެޔެއް މިޔެއް ނުބަލާ އިންޑިޔާ ފަތުރުވެރިން ގެނެވޭތޯ ވިއްޔާ ބެލީ. މި މީހުންއައިސް މިތިބެނީވެސް ގިނައިން ރައްރަށު ގެސްޓްހއުސްތަކުގަ ވިއްޔާ\nމެއި 1, 2021 19:08\nހުސް ޜޯނު އެދުރުން ބޯހަލާކު


Corruption list fenumun Hassan ge raagu badhalu vejje! – adduLIVE\nކޮރަޕްޝަން ލިސްޓް ފެނުމުން ހަސަންގެ ރާގު ބަދަލުވެއްޖެ!\n1 May 10, 2021, 13:58 އަބްދުﷲ ޔާމީން\nއެމްއެމްޕީއާރްސީގެ ހިޔާނާތަކީ މިފަހުގެ ތާރީހެއްގައި ރާއްޖޭގައި ހިންގި އެންމެ ބޮޑު ކޮރަޕްޝަންގެ އަމަލެވެ. ރާއްޖޭގެ ރަށްތަކާއި ފަޅުތައް ނުއަގުގައި ވިއްކައި އެ ފައިސާ އެތައްބަޔެއްގެ އެކައުންޓްތަކަށް ވައްދާފައިވާއިރު، އެ މައްސަލަ ތަހުގީގުކޮށް އެފައިސާ ނެގި މީހުންނަށް އަދަބުދީ އެފައިސާ އަނބުރާ ހޯދުމަކީ އެމްޑީޕީން ވެފައިވާ ވައުދެކެވެ. މިސަރުކާރު ވެރިކަމަށް އައުމަށްވީ އެންމެ ބޮޑު ވައުދަކީ އެއީއެވެ.\nރައީސް އިބްރާހިމް މުހައްމަދު ސޯލިހް ވެރިކަމާ ހަވާލުވެވަޑައިގެން އެންމެ ފުރަތަމަވެސް އެމްއެމްޕީއާރްސީގެ ބޮޑު ހިޔާނާތް ބެލުމަށް ކޮމިޝަނެއް ހެއްދެވިއެވެ. އެ ހިޔާނާތަށް ކުރީގެ ނައިބު ރައީސް އަހުމަދު އަދީބާއި އެމްއެމްޕީއާރްސީގެ އެމްޑީ އަބްދުﷲ ޒިޔަތް އިއުތިރާފްވެފައިވާއިރު އެކަމުގައި އިތުރު ފަރާތްތަކުގެ މައްޗަށް ވެސް ޝަރީއަތް ހިނގަމުން އެބައާދެއެވެ. އޭގެތެރޭގައި ކުރީގެ ރައީސް އަބްދުﷲ ޔާމީންވެސް ފާހަގަކުރެވެއެވެ.\nމި ސަރުކާރުން ބޮޑު ހިޔާނާތުގެ މައްސަލަ ބަލާލެއް ލަސްކަމަށްބުނެ، އެމްޑީޕީގެ ޗެއާޕާސަން އަދި ހެންވޭރު ހުޅަނގު ދާއިރާގެ މެމްބަރު ހަސަން ލަތީފް ވަނީ އެކި ފަހަރު މަތިން މަޖިލީހުގައި އެ ވާހަކަ ދައްކަވާފައެވެ.\nއެގޮތުން އެމްއެމްޕީއާރްސީގެ ބޮޑު ހިޔާނާތުގައި ޝާމިލުވާ މީހުންގެ ނަންތައް ހާމަކުރުމަށް ގޮވާލައި ރައްޔިތުންގެ މަޖިލީހަށް ހަސަން ލަތީފް ވަނީ 2019 ވަނަ އޮކްޓޫބަރު 23 ގައި ކުއްލި މައްސަލައެއް ވެސް ހުށަހަޅާފައެވެ. އެ ކުއްލި މައްސަލައިގައި އެމްއެމްޕީއާރްސީގެ ވައްކަމާއި ހިޔާނާތާއި ކޮރަޕްޝަންގެ މައްސަލައިގައި ޝާމިލްވާ ފަރާތްތަކުގެ ތެރޭގައި ދައުލަތުގެ ވަޒީރުންނާއި ކޯޓުތަކުގެ ފަނޑިޔާރުންނާއި އަދި ރައްޔިތުންގެ މަޖިލީހުގެ މެމްބަރުން ހިމެނޭ ކަމަށް ކުރީގެ ޕީޖީ ބިޝާމް ވިދާޅުވި ކަމަށްވެސް ހަސަން ވިދާޅުވެފައިވެއެވެ.\n"އެމްއެމްޕީއާރުސީގެ މައްސަލައިގައި ހިމެނޭ އެންމެހާ ފަރާތްތަކުގެ ނަންތަކާއި ގޮތް ނޭނގޭ ގޮތަށް މަރާލާ އަދި ގެއްލުވާލާފައިވާ މީހުންގެ މައްސަލަތަކުގައި އެކި ގޮތްގޮތުން ޝާމިލުވާ ފަރާތްތަކުގެ ނަންތައް ހާމަކޮށް، އެފަރާތްތަކުގެ މައްޗަށް ވަގުތުން ފިޔަވަޅު އެޅުމަށް ސަރުކާރަށް އިލްތިމާސް ކުރަމެވެ." 2019 ވަނަ އަހަރު ހަސަން ހުށަހެޅި ކުއްލި މައްސަލައިގައިެވެއެވެ.\nހިޔާނާތުގައި ހިމެނޭ މީހުންގެ ނަންތައް ހާމަކުރުމަށް ހަސަން އައީ ތަކުރާރުކޮށް މީގެ ކުރިން ގޮވާލައްވަމުންނެވެ. އެގޮތުން އަދީބު ޝަރީއަތުގައި ދެއްކި ވާހަކައިން ހިޔާނާތުގެ ފައިސާ ނުލިބޭ ސިޔާސީ އެއްވެސް ޕާޓީއެއް ނެތް ކަމަށް ވިދާޅުވުމާ ގުޅިގެން ވެސް ހަސަން ލަތީފް ވަނީ ޓްވީޓް ކުރައްވާ އެމްއެމްޕީއާރްސީ ފައިސާގެ ބައިކުޅަ ބައި ލިބުނު މިނިސްޓަރުންނާއި މަޖިލިސް މެންބަރުންނާއި އެނޫންވެސް މީހުންގެ ނަންތައް އާއްމުކޮށް، ޝަރީއަތްކޮށް އިންސާފު ގާއިމްވާން ޖެހޭ ކަމަށް ވިދާޅުވެފައެވެ. އެކަން ނުކުރާހާ ހިނދަކު ވައްކަން ފޮރުވަން އުޅޭ ކަމުގެ އިލްޒާމް އެޅޭނެ ކަމަށް ހަސަން ލަތީފް ވިދާޅުވިއެވެ.\nބޮޑު ހިޔާނާތް މަޖިލީހުގެ ސަލާމަތީ ހިދުމަތްތަކާ ބެހޭ ކޮމިޓީން ބަލަމުން އަނައިރު، މިފަހުންވެސް ހަސަން ލަތީފް ވަނީ އެ މައްސަލަ ބެލުމަށް އެ ކޮމިޓީގެ މުގައްރިރު ނޫޅުއްވާ ކަމަށް ތުހުމަތު ކުރައްވާފައެވެ.\nތަކުރާރުކޮށް އެމްއެމްޕީއާރްސީގެ ހިޔާނާތުގައި ހިމެނޭ މީހުންގެ ލިސްޓް އާންމު ކުރުމަށް ހަސަން ލަތިފް ގޮވާލެއްވިއިރު، ކުއްލި ގޮތަކަށް އެ ލިސްޓް އާންމު ކުރުމަށް ގޮވުމަކީ ޒިންމާދާރު ކަމެއް ނޫންކަމަށް ހަސަން ލަތީފް ވިދާޅުވުން ގިނަ ސުވާލުތަކެއް އުފެދެއެވެ.\nހަސަން ލަތީފް މިފަދައިން ވިދާޅުވެފައިވަނީ ހަސަން ލަތީފް އިންނަވާ ޖުޑިޝަރީ ކޮމިޓީއާއި ސަލާމަތީ ޚިދުމަތްތަކާބެހޭ ކޮމިޓީގެ ޖޮއިންޓް ކޮމިޓީއަށް ހިޔާނާތުގައި ހިމެނޭ މީހުންގެ ލިސްޓް އެސެޓް ރިކަވަރީ ކޮމިޝަނުން ހުށަހެޅުމަށްފަހުއެވެ. އެ ލިސްޓް ފިނިވަޑައިގަތުމަށްފަހު ކުއްލި ގޮތަކަށް ބަސްމަގު ބަދަލުވެ، މަގުބޫލުކަން ހޯދަން ލިސްޓް އާންމު ކުރުމަށް ގޮވާނުލުމަށް ހަސަން ލަތީފް ވިދާޅުވުމުން، ކޮރަޕްޝަންގެ ލިސްޓް ފެނިމާއެކު ހަސަންގެ ރާގު ބަދަލުވާން މެދުވެރިވި ސަބަބާމެދު ސުވާލު އުފެދެއެވެ.\nއާންމު ރައްޔިތުން ތިބީ ހިޔާނާތުގެ މަންފާވި މީހުންނަށް ޝަރީއަތް ހިންގި އަަދަބު ދެވި އެމްޑީޕީގެ ވައުދު ފުއްދާ މަންޒަރު ބަލާށެވެ. އެހެންނަމަވެސް ކުއްލި ގޮތަކަށް ޕާޓީގެ ޗެއާޕާސަންގެ ބަސްމަގު ބަދަލުވުމުން ވެސް އުފެދޭ ސުވާލުތައް ވަކި މަދެއްނޫނެވެ.